
10 Οκτωβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 3544 


ΑΠΟΦΑΣΕΙΣ 

Αριθμ. ΑΤΙ 0/Φ.51020/ 25726/437 

Έγκριση τροποποίησης καταστατικού του Ταμεί¬ 
ου Επαγγελματικής Ασφάλισης Ελεγκτών Εναέρι¬ 
ας Κυκλοφορίας Ελλάδος-Ν.Π.Ι.Δ. (Τ.Ε.Α-Ε.Ε.Κ.Ε 
Ν.Π.Ι.Δ). 

Ο ΥΦΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 7 του ν. 3029/2002 «Με¬ 
ταρρύθμιση Συστήματος Κοινωνικής Ασφάλισης», (ΦΕΚ 
Α' 160/11.07.2002), όπως ισχύει. 

2. Τις διατάξεις του π.δ/τος 113/2014 «Οργανισμός 
Υπουργείου Εργασίας, Κοινωνικής Ασφάλισης και Πρό¬ 
νοιας», (ΦΕΚ Α' 180/29.08.2014). 

3. Τις διατάξεις του π.δ/τος 125/2016 «Διορισμός 
Υπουργών, Αναπληρωτών Υπουργών και Υφυπουργών», 
(ΦΕΚ Α' 210/05.11.2016). 

4. Τις διατάξεις των άρθρων 1 και 2 της υπουργικής 
απόφασης αριθμ. οικ. 44549/Δ9.12193 «Ανάθεση αρ¬ 
μοδιοτήτων στον Υφυπουργό Εργασίας, Κοινωνικής 
Ασφάλισης και Κοινωνικής Αλληλεγγύης, Αναστάσιο 
Πετρόπουλο», (ΦΕΚ Β' 2169/09.10.2015). 

5. Τιςδιατάξειςτου άρθρου 1 της Υπουργικής Απόφα¬ 
σης αριθμ. 54051 /Δ9.14200/22.11.2016 (ΦΕΚ Β'3801/ 
25.11.2016). 

6. Την αρ. οικ. 381/26.05.2017 Σύμφωνη Γνώμη της 
Εθνικής Αναλογιστικής Αρχής. 

7. Το αρ. 1538/15.05.2017 και το αρ. 208/24.01.2017 
έγγραφα της Επιτροπής Κεφαλαιαγοράς. 

8. Το υπ' αριθμ. 2526/06.02.2017 συμβολαιογραφικό 
έγγραφο. 

9. Την εκπονηθείσα αναλογιστική μελέτη βιωσιμότη¬ 
τας. 

10. Το γεγονός ότι από την Απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Την έγκριση τροποποίησης του Καταστατικού του 
Ταμείου Επαγγελματικής Ασφάλισης: ΤΑΜΕΙΟ ΕΠΑΓ¬ 
ΓΕΛΜΑΤΙΚΗΣ ΑΣΦΑΛΙΣΗΣ ΕΛΕΓΚΤΩΝ ΕΝΑΕΡΙΑΣ ΚΥ¬ 
ΚΛΟΦΟΡΙΑΣ ΕΛΛΑΔΟΣ-Ν.Π.Ι.Δ. (Τ.Ε.Α-Ε.Ε.Κ.Ε Ν.Π.Ι.Δ), 
το οποίο καταρτίσθηκε με το υπ'αριθμ. 2526/06.02.2017 
συμβολαιογραφικό έγγραφο, το οποίο συνέταξε και υπέ¬ 


γραψε η Συμβολαιογράφος Αθηνών Κλεοπάτρα-Μαρία 
Παπαρρηγοπούλου. 

ΑΡΙΘΜΟΣ 2526 

ΤΡΟΠΟΠΟΙΗΣΗ ΚΑΤΑΣΤΑΤΙΚΟΥ ΤΑΜΕΙΟΥ ΕΠΑΓΓΕΛΜΑ¬ 
ΤΙΚΗΣ ΑΣΦΑΛΙΣΗΣ ΕΛΕΓΚΤΩΝ ΕΝΑΕΡΙΑΣ ΚΥΚΛΟΦΟΡΙΑΣ 
ΕΛΛΑΔΟΣ (Τ.Ε.Α. Ε.Ε.Κ.Ε. Ν.Π.Ι.Δ) 

ΚΩΔΙΚΟΠΟΙΗΣΗ ΚΑΤΑΣΤΑΤΙΚΟΥ 


Στην Αθήνα σήμερα στις έξι (6) του μηνός Φεβρουάρι¬ 
ου του δύο χιλιάδες δέκα επτά (2017) έτους, ημέρα της 
εβδομάδας Δευτέρα, στο γραφείο μου που βρίσκεται επί 
της οδού Αιόλου αριθμός 102, στον τρίτο όροφο πολυ¬ 
κατοικίας, παρουσιάστηκε σε μένα τη Συμβολαιογράφο 
Αθηνών και κάτοικο Βούλας ΚΛΕΟΠΑΤΡΑ - ΜΑΡΙΑ ΠΑ- 
ΠΑΡΡΗΓΟΠΟΥΛΟΥ σύζυγο Ιωάννη Αμανατίδη (Α.Φ.Μ. 
026510364, Δ.Ο.Υ. ΑΆΘηνών), η μη εξαιρούμενη από το 
νόμο κυρία ΒΑΣΙΛΙΚΗ ΜΠΕΤΧΑΒΑτου Κωνσταντίνου και 
της Ελένης, ελεγκτής εναέριας κυκλοφορίας, που γεννή¬ 
θηκε στην Αθήνα το έτος 1966 και κατοικεί στη Γλυφάδα, 
οδόςΤαινάρου αριθμός 62 Α, κάτοχος Δελτίου Αστυνομι- 
κήςΤαυτότηταςτουΤ.Α. Γλυφάδας με αριθμό ΑΚ 658855 
που εκδόθηκε την 16-1-2013, με Αριθμό Φορολογικού 
Μητρώου 052331136, Δημόσιας Οικονομικής Υπηρεσίας 
Γλυφάδας, η οποία παρίσταται στην παρούσα πράξη με 
την ιδιότητα της γενικής γραμματέως του Διοικητικού 
Συμβουλίου του «ΤΑΜΕΙΟΥ ΕΠΑΓΓΕΛΜΑΤΙΚΗΣ ΑΣΦΑΛΙ¬ 
ΣΗΣ ΕΛΕΓΚΤΩΝ ΕΝΑΕΡΙΑΣ ΚΥΚΛΟΦΟΡΙΑΣ ΕΛΛΑΔΟΣ» 
(Τ.Ε.Α-Ε.Ε.Κ.Ε Ν.Π.Ι.Δ), που εδρεύει στην Αθήνα και έχει 
αριθμό φορολογικού μητρώου 997645857 Δ.Ο.Υ Αργυ- 
ρούπολης. 

Το Καταστατικό του παραπάνω Ταμείου καταρτί¬ 
σθηκε με το με αριθμό 5773/28-5-2009 καταστατικό 
συμβόλαιο της συμβολαιογράφου Αθηνών Σταυρού¬ 
λας Κάσση - Γιαννίτση, εγκρίθηκε με την με αριθμό 
Φ51020/12693/141 απόφαση του Υφυπουργού Εργασί¬ 
ας, Κοινωνικής Ασφάλισης και Κοινωνικής Αλληλεγγύης 
και δημοσιεύθηκε νόμιμα στο ΦΕΚ Β 1028/29-5-2009 επι¬ 
κυρωμένα φωτοτυπικά αντίγραφα των οποίων προσαρ- 
τώνται στο παρόν. Το αρχικό Καταστατικό του παραπάνω 
Ταμείου τροποποιήθηκε με το με αριθμό 6108/18-10- 
2011 συμβόλαιο της παραπάνω συμβολαιογράφου Αθη¬ 
νών Σταυρούλας Κάσση - Γιαννίτση, εγκρίθηκε με την 
με αριθμό Φ.51020/29379/338 απόφαση του Υπουργού 
Εργασίας και Κοινωνικής Ασφάλισης και δημοσιεύθηκε 

νόμιμα στο ΦΕΚ Β 115/2-2-2015 φωτοτυπικά αντίγραφα 
των οποίων προσαρτώνται στο παρόν. 

Η παραπάνω εγκύρως εκπροσωπεί το άνωΤαμείο για να 
υπογράψει την παρούσα δυνάμει της υπ'αριθμ. ΠρωτΤΕΑ 
538/20-10-2015 εξουσιοδότησης του Διοικητικού αυτού 
Συμβουλίου, επίσημο αντίγραφο της οποίας προσαρτά- 
ται στην παρούσα, του Διοικητικού αυτού Συμβουλίου 
εκλεγέντος στις εκλογές στις 30-3-2015, επίσημο αντί¬ 
γραφο πρακτικού με αριθμό πρωτοκόλλου 266/3-4-2015 
προσαρτωμένου στην παρούσα και τούτου (Διοικητικού 
Συμβουλίου) συγκροτηθέντος σε σώμα, όπως προκύπτει 
από το πρακτικό 265/3.4.2015 της πρώτης συνεδρίασης 
του ΔΣ επίση μο αντίγραφο του οποίου προσαρτάται στην 
παρούσα και υπό την ιδιότητά της αυτή ζήτησε την σύντα¬ 
ξη του παρόντος με το οποίο δήλωσε τα εξής: 

Ότι δυνάμει της από 5 Φεβρουάριου 2015 καθώς και 
της από 18 Μάίου 2016 Γενικής Καταστατικής Συνέ¬ 
λευσης του άνω Ταμείου προτάθηκαν και ψηφίστηκαν 
τροποποιήσεις άρθρων του καταστατικού του Ταμεί¬ 
ου. Οι αποφάσεις των Συνελεύσεων αυτών καταχωρή- 
θηκαν στα αντίστοιχα πρακτικά, επίσημα αντίγραφα 
των οποίων προσαρτώνται στην παρούσα. Με βάση 
τις αποφάσεις αυτές, όπως διορθώθηκαν και συμπλη¬ 
ρώθηκαν σύμφωνα με τις υποδείξεις του Υπουργείου 
Απασχόλησης, Κοινωνικής Ασφάλισης και Κοινωνικής 
Αλληλεγγύης, της Εθνικής Αναλογιστικής Αρχής και της 
Επιτροπής Κεφαλαιαγοράς στα θέματα της αρμοδιό- 
τητάς τους, το Ταμείο τροποποιεί το καταστατικό του. 
Οι τροποποιήσεις αυτές έχουν εγκριθεί με την με αρ. 
πρωτ. ΑΤΙ 0/Φ.51020/3144/55 από 26.1.2016 έγκριση 
της Γενικής Γραμματείας Κοινωνικών Ασφαλίσεων (αυτό. 
Τμήμα Επαγγελματικής Ασφάλισης), με την με αρ. πρωτ. 
208/24.1.2017 επιστολή της Επιτροπής Κεφαλαιαγοράς 
και την με αρ. πρωτ. 50/18.1.2017 σύμφωνη γνώμη της 
Εθνικής Αναλογιστικής Αρχής αντίγραφα των οποίων 
προσαρτώνται στο παρόν. Ειδικότερα, τροποποιούνται 
τα άρθρα 1,2, 4, 5, 6, 8, 9,12,13, 14,14Α, 16,18, 22, 25, 
26, 31,32, 34, 38,39,40,41,42,44,48,49,50, 51,53, 58, 
59, 60, 61,62, 66, 70, 71, 73, 75 και το Παράρτημα I του 
Καταστατικού του Ταμείου, και οι τροποποιήσεις αυτές 
ενσωματώθηκαν και κωδικοποιήθηκαν σε ενιαίο κείμενο 
Καταστατικού του Ταμείου, το οποίο έχει ως κάτωθι: 

ΚΑΤΑΣΤΑΤΙΚΟ ΤΟΥ ΤΑΜΕΙΟΥ ΕΠΑΓΓΕΛΜΑΤΙΚΗΣ 
ΑΣΦΑΛΙΣΗΣ ΕΛΕΓΚΤΩΝ 
ΕΝΑΕΡΙΑΣ ΚΥΚΛΟΦΟΡΙΑΣ ΕΛΛΑΔΟΣ 
(Τ.Ε.Α.Ε.Ε.Κ.Ε) 

ΠΙΝΑΚΑΣ ΠΕΡΙΕΧΟΜΕΝΩΝ 

Σελίδα 

ΚΕΦΑΛΑΙΟ ΠΡΩΤΟ 

ΣΥΣΤΑΣΗ - ΣΚΟΠΟΣ - ΕΓΓΡΑΦΗ - ΔΙΑΓΡΑΦΗ-ΔΙΚΑΙ- 
ΩΜΑΤΑ ΜΕΛΩΝ 

ΑΡΘΡΟ 1: 

Σύσταση - Επωνυμία - Έδρα - Σφραγίδα 

ΑΡΘΡΟ 2 

Εννοιολογικοί προσδιορισμοί -Σκοπός -Ασφαλιζόμε- 
νοι Κίνδυνοι 

ΑΡΘΡΟ 3 

Ασφαλισμένοι του Ταμείου Όροι εγγραφής 

ΑΡΘΡΟ 4 

Μητρώο Ασφαλισμένων 


ΑΡΘΡΟ 5 
Διαγραφή 
ΑΡΘΡΟ 6 

Δικαιώματα των ασφαλισμένων 
ΑΡΘΡΟ 7 

Βεβαίωση των εισφορών και παροχών - Ενημερωτικό 
Δελτίο 

ΚΕΦΑΛΑΙΟ ΔΕΥΤΕΡΟ 
ΠΟΡΟΙ - ΕΙΣΦΟΡΕΣ 
ΑΡΘΡΟ 8 

Πόροι του Ταμείου 
ΑΡΘΡΟ 9 

Δικαίωμα εγγραφής 
ΚΕΦΑΛΑΙΟ ΤΡΙΤΟ 
ΔΙΟΙΚΗΣΗ ΤΑΜΕΙΟΥ 
ΑΡΘΡΟ 10 

Όργανα Διοίκησης του Ταμείου. 

ΑΡΘΡΟ 11 

Γενική Συνέλευση - Αρμοδιότητες 
ΑΡΘΡΟ 12 

Γενική Συνέλευση - Σύγκληση - Πρακτικά 
ΑΡΘΡΟ 13 

Γενική Συνέλευση - Απαρτία - Πλειοψηφία - Αποφά¬ 
σεις 

ΑΡΘΡΟ 14 

Διοικητικό Συμβούλιο- Σύνθεση - Θητεία - Αρμοδι¬ 
ότητες 
ΑΡΘΡΟ 15 
Αρχαιρεσίες 
ΑΡΘΡΟ 16 

Συγκρότηση του Διοικητικού Συμβουλίου - Αναπλή- 
ρωση των μελών του 
ΑΡΘΡΟ 17 

Λειτουργία του Διοικητικού Συμβουλίου 
ΑΡΘΡΟ 18 

Αρμοδιότητες των μελών του Διοικητικού Συμβουλίου 
ΑΡΘΡΟ 19 

Διοικητικό Συμβούλιο - Ευθύνη 
ΑΡΘΡΟ 20 

Υποχρέωση Εχεμύθειας/Αποζημιώσεις/Ασυμβίβαστα 
ΚΕΦΑΛΑΙΟ ΤΕΤΑΡΤΟ 
ΚΛΑΔΟΣ ΕΦΑΠΑΞ 
ΑΡΘΡΟ 21 

Έναρξη και λήξη της ασφάλισης 
ΑΡΘΡΟ 22 
Εισφορές 
ΑΡΘΡΟ 23 

Τρόπος καταβολής των εισφορών 
ΑΡΘΡΟ 24 

Συνέπειες της μη καταβολής των εισφορών 
ΑΡΘΡΟ 25 

Μαθηματικό Απόθεμα 
ΑΡΘΡΟ 26 

Τρόπος Επένδυσης του Μαθηματικού Αποθέματος 
ΑΡΘΡΟ 27 

Περιθώριο Φερεγγυότητας 
ΑΡΘΡΟ 28 
Αντασφάλιση 
ΑΡΘΡΟ 29 

Προϋποθέσεις θεμελίωσηςτου δικαιώματος 

ΑΡΘΡΟ 30 

Ποσό της εφάπαξ παροχής 
ΚΕΦΑΛΑΙΟ ΠΕΜΠΤΟ 
ΚΛΑΔΟΣ ΠΡΟΝΟΙΑΣ 
ΑΡΘΡΟ 31 

Έναρξη και λήξη της ασφάλισης 
ΑΡΘΡΟ 32 
Εισφορές 
ΑΡΘΡΟ 33 

Συνέπειες της μη καταβολής των εισφορών 
ΑΡΘΡΟ 34 

Αποθεματικά του Κλάδου Πρόνοιας 
ΑΡΘΡΟ 35 

Τρόπος επένδυσης των αποθεματικών του Κλάδου 
Πρόνοιας 
ΑΡΘΡΟ 36 

Περιθώριο φερεγγυότητας 
ΑΡΘΡΟ 37 
Αντασφάλιση 
ΑΡΘΡΟ 38 

Εφάπαξ παροχή λόγω αναπηρίας 
Προϋποθέσεις θεμελίωσηςτου δικαιώματος 
ΑΡΘΡΟ 39 

Εφάπαξ παροχή λόγω θανάτου 
Δικαιούχοι-Προϋποθέσεις θεμελίωσης δικαιώματος 
ΑΡΘΡΟ 40 

Ποσό της εφάπαξ παροχής του Κλάδου Πρόνοιας 
ΚΕΦΑΛΑΙΟ ΕΚΤΟ 
ΚΛΑΔΟΣ ΥΓΕΙΑΣ 
ΑΡΘΡΟ 41 

Έναρξη και λήξη της ασφάλισης 
ΑΡΘΡΟ 42 
Εισφορές - Πόροι 
ΑΡΘΡΟ 43 

Συνέπειες της μη καταβολής των εισφορών 
ΑΡΘΡΟ 44 

Αποθεματικά του Κλάδου Υγείας 
ΑΡΘΡΟ 45 

Τρόπος επένδυσης των αποθεματικών του Κλάδου 
Υγείας 
ΑΡΘΡΟ 46 

Περιθώριο φερεγγυότητας 
ΑΡΘΡΟ 47 
Αντασφάλιση 
ΑΡΘΡΟ 48 

Προϋποθέσεις θεμελίωσηςτου δικαιώματος 
ΑΡΘΡΟ 49 

Παροχές του Κλάδου Υγείας 
ΚΕΦΑΛΑΙΟ ΕΒΔΟΜΟ 
ΚΛΑΔΟΣ ΑΛΛΗΛΕΓΓΥΗΣ 
ΑΡΘΡΟ 50 

Έναρξη και λήξη της ασφάλισης 
ΑΡΘΡΟ 51 
Εισφορές 
ΑΡΘΡΟ 52 

Συνέπειες της μη καταβολής των εισφορών 
ΑΡΘΡΟ 53 

Αποθεματικά του κλάδου Αλληλεγγύης 


ΑΡΘΡΟ 54 

Τρόπος επένδυσης των αποθεματικών του κλάδου 
αλληλεγγύης 
ΑΡΘΡΟ 55 

Περιθώριο φερεγγυότητας 
ΑΡΘΡΟ 56 
Αντασφάλιση 
ΑΡΘΡΟ 57 

Προϋποθέσεις θεμελίωσηςτου δικαιώματος 

ΑΡΘΡΟ 58 

Είδος παροχής 

ΚΕΦΑΛΑΙΟ ΟΓΔΟΟ 

ΚΛΑΔΟΣ ΣΥΝΤΑΞΗΣ 

ΑΡΘΡΟ 59 

Έναρξη και λήξη της ασφάλισης 
ΑΡΘΡΟ 60 
Πόροι - Εισφορές 
ΑΡΘΡΟ 61 

Συνέπειες της μη καταβολής των ατομικών τακτικών 
εισφορών 
ΑΡΘΡΟ 62 
Τεχνικά Αποθέματα 
ΑΡΘΡΟ 63 

Τρόπος επένδυσης των Τεχνικών αποθεμάτων 
ΑΡΘΡΟ 64 

Ασυμβίβαστο Επενδύσεων 
ΑΡΘΡΟ 65 
Αντασφάλιση 
ΑΡΘΡΟ 66 

Προϋποθέσεις - Παροχές από τον Κλάδο Σύνταξης 
ΚΕΦΑΛΑΙΟ ΕΝΑΤΟ 

ΙΔΙΑ ΚΕΦΑΛΑΙΑ-ΚΑΝΟΝΕΣ ΕΠΕΝΔΥΣΕΩΝ-ΛΟΓΙΣΤΙΚΗ 
ΟΡΓΑΝΩΣΗ 
ΑΡΘΡΟ 67 
Ίδια Κεφάλαια 
ΑΡΘΡΟ 68 

Τρόπος επένδυσης των ίδιων κεφαλαίων 
ΑΡΘΡΟ 69 

Κανόνες επενδύσεων 
ΑΡΘΡΟ 70 

Λογιστική οργάνωση 
ΚΕΦΑΛΑΙΟ ΔΕΚΑΤΟ 

ΔΙΑΔΟΧΙΚΗ ΑΣΦΑΛΙΣΗ - ΠΡΟΣΤΑΣΙΑ ΔΙΚΑΙΩΜΑΤΟΣ 
ΣΤΙΣ ΕΦΑΠΑΞ ΠΑΡΟΧΕΣ 
ΑΡΘΡΟ 71 
Ειδική Διάταξη 
ΑΡΘΡΟ 72 

Διαδοχική ασφάλιση 
ΑΡΘΡΟ 73 

Παραγραφή, εκχώρηση, κατάσχεση, παροχή δανείων 
σε ασφαλισμένους 
ΚΕΦΑΛΑΙΟ ΕΝΔΕΚΑΤΟ 
ΔΙΑΛΥΣΗ - ΕΚΚΑΘΑΡΙΣΗ 
ΑΡΘΡΟ 74 

Διάλυση του Ταμείου 
ΑΡΘΡΟ 75 
Εκκαθάριση 
ΠΑΡΑΡΤΗΜΑ I 
ΠΑΡΑΡΤΗΜΑ II 

Πίνακας κατάταξης χειρουργικών επεμβάσεων 
ΠΑΡΑΡΤΗΜΑ III 




42496 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3544/10.10.2017 


ΚΕΦΑΛΑΙΟ ΠΡΩΤΟ 

ΣΥΣΤΑΣΗ - ΣΚΟΠΟΣ - ΕΓΓΡΑΦΗ - ΔΙΑΓΡΑΦΗ- 
ΔΙΚΑΙΩΜΑΤΑ ΜΕΛΩΝ 
ΑΡΘΡΟ 1 

Σύσταση - Επωνυμία - Έδρα- Σφραγίδα 
Συνιστάται νομικό πρόσωπο ιδιωτικού δικαίου, μη 
κερδοσκοπικού χαρακτήρα, με την επωνυμία «ΤΑΜΕΙΟ 
ΕΠΑΓΓΕΛΜΑΤΙΚΗΣ ΑΣΦΑΛΙΣΗΣ ΕΛΕΓΚΤΩΝ ΕΝΑΕΡΙΑΣ 
ΚΥΚΛΟΦΟΡΙΑΣ ΕΛΛΑΔΟΣ» (Τ.Ε.Α.-Ε.Ε.Κ.Ε. Ν.Π.Ι.Δ.) Για 
τη σχέση του Ταμείου με την αλλοδαπή, η επωνυμία του 
μεταφράζεται και στη γλώσσα της χώρας με την οποία 
αυτό συναλλάσσεται. Στην Αγγλική γλώσσα, η επωνυμία 
του Ταμείου είναΓΌΟΟΙΡΑΤΙΟΝΑΙ ΙΝ51ΙΒΑΝΈΕ ΡΙΙΝΌ ΟΕ 
ΑΙΒΤΒΑΡΕΙΈ (ΙΟΝΤΒΟΙΙΕΒ5 ΟΕ ΟΒΕΕΈΕ"με συντομογρα- 
φία «Ο.Ι.Ρ.Α.Τ.Ο.Ο.» 

Το Ταμείο διέπεται από τις διατάξεις των άρθρων 
7 και 8 ν. 3029/2002 (ΦΕΚ Α', 160), το άρθρο 22 του 
ν. 3846/2010 (ΦΕΚ Α' 66), τα άρθρα 5-10 του ν. 3896/2010 
(ΦΕΚ Α' 250), το άρθρο 14 του ν. 4172/2013 (ΦΕΚ Α' 167), 
τα άρθρα 99 και 103 του ν. 4209/2013 (ΦΕΚ Α' 253) το 
άρθρο 180 του ν. 4261/2014 (ΦΕΚ Α' 107), όπως εκάστο- 
τε ισχύουν, των κατ'εξουσιοδότηση αυτών εκδοθεισών 
υπουργικών αποφάσεων, από το δίκαιο της ΕΕ που εν¬ 
σωματώνεται στην εθνική νομοθεσία και των διατάξεων 
του παρόντος καταστατικού. Υπάγεται στην εποπτεία 
του Υπουργείου Εργασίας, Κοινωνικής Ασφάλισης και 
Κοινωνικής Αλληλεγγύης και στον έλεγχο της Εθνικής 
Αναλογιστικής Αρχής και της Επιτροπής Κεφαλαιαγοράς 
για τα θέματα της αρμοδιότητάς τους. 

Έδρα του Ταμείου είναι η Αθήνα. Τα γραφεία του Ταμεί¬ 
ου μπορούν να μεταφέρονται στους δήμους της Αττικής, 
με απόφαση του Διοικητικού του Συμβουλίου, χωρίς να 
απαιτείται τροποποίηση του καταστατικού. 

ΤοΤαμείο λειτουργεί πανελλαδικά.Το Διοικητικό Συμ¬ 
βούλιο με απόφασή του μπορεί να ιδρύει υποκαταστή¬ 
ματα ή άλλα γραφεία και εγκαταστάσεις και να διορίζει 
αντιπροσώπους του σε οποιαδήποτε πόλη της Ελλάδος 
ή της αλλοδαπής. Οι σχετικές αποφάσεις κοινοποιούνται 
στο Υπουργείο Εργασίας, Κοινωνικής Ασφάλισης και Κοι¬ 
νωνικής Αλληλεγγύης. 

Η σφραγίδα του Ταμείου φέρει την επωνυμία του και 
στο μέσο το έτος ίδρυσής του (2009). 

ΑΡΘΡΟ 2 

Εννοιολογικοί προσδιορισμοί- Σκοπός -Ασφαλι- 
ζόμενοι Κίνδυνοι 

1.- Στο παρόν καταστατικό οι παρακάτω όροι σημαί¬ 
νουν αντίστοιχα: 

α) «Άμεσα ασφαλισμένοι», τα πρόσωπα που υπηρε¬ 
τούν στην Υπηρεσία Πολιτικής Αεροπορίας και ανήκουν 
στον Κλάδο Ελεγκτών Εναέριας Κυκλοφορίας 
β) «Έμμεσα ασφαλισμένοι», τα πρόσωπα που εξαρ- 
τώνται από τους άμεσα ασφαλισμένους και από τους 
δικαιούχους παροχών και συγκεκριμένα ο/η σύζυγος 
και τα ανύπαντρα τέκνα μέχρι την ηλικία των 28 ετών. 

γ) Δικαιούχοι παροχών, οι συνταξιούχοι από τον φορέα 
κύριας ασφάλισης ελεγκτές εναέριας κυκλοφορίας. 

Οι δικαιούχοι παροχών διακρίνονται: 

ί. σε συνταξιούχους από τον φορέα κύριας ασφάλισης 


ελεγκτές εναέριας κυκλοφορίας πριν από την 29.5.2009 
καλούμενοι στη συνέχεια «παλαιοί δικαιούχοι» και 
ίί. σε συνταξιούχους από τον φορέα κύριας ασφάλι¬ 
σης από την 29.5.2009 καλούμενοι στη συνέχεια «νέοι 
δικαιούχοι» 

δ) Όπου στο παρόν καταστατικό αναφέρεται «Ασφαλι¬ 
σμένος» νοείται ο άμεσα ασφαλισμένος και ο δικαιούχος 
παροχών, εκτός αν ορίζεται διαφορετικά. 

ε) Ο όρος "ανώτατη ασφαλιστική κλάση" αναφέρεται 
σε ποσό αποδοχών ύψους 2.432,25 € επί του οποίου γί¬ 
νονται οι κρατήσεις και ο υπολογισμός των παροχών 
και εισφορών. Η ανώτατη ασφαλιστική κλάση αναπρο¬ 
σαρμόζεται με απόφαση του ΔΣ σύμφωνα με την ανα- 
λογιστική μελέτη του Ταμείου και έγκριση της Εθνικής 
Αναλογιστικής Αρχής. 

στ) Ο όρος "συνταξιοδοτική παροχή - μέρισμα" χρη¬ 
σιμοποιείται στο παρόν ως ταυτόσημος με τον όρο σύ¬ 
νταξη. 

ζ) "Πόρος" καλείται κάθε νόμιμο έσοδο που χρεώνε¬ 
ται στους χρήστες (αεροπορικές εταιρείες), σύμφωνα με 
τους ευρωπαϊκούς Κανονισμούς, στα πλαίσια της παρο¬ 
χής εξυπηρέτησης της εναέριας κυκλοφορίας. 

η) Τα παραρτήματα του παρόντος θεωρούνται ανα¬ 
πόσπαστο κομμάτι του καταστατικού. 

2. -Σκοπός του Ταμείου είναι η παροχή στους άμεσα και 
έμμεσα ασφαλισμένους και στους δικαιούχους παροχών 
της συμπληρωματικής συνταξιοδοτικής παροχής/μερί¬ 
σματος πέραν της παρεχομένης από την υποχρεωτική 
κοινωνική ασφάλιση, για την κάλυψη των ασφαλιστικών 
κινδύνων του γήρατος, της αναπηρίας, του θανάτου, της 
ασθένειας, της παροχής νομικής επαγγελματικής προ¬ 
στασίας. 

3. - Προς επίτευξη του σκοπού αυτού συνιστώνται στο 
Ταμείο οι ακόλουθοι κλάδοι που έχουν οργανωτική, οι¬ 
κονομική και λογιστική αυτοτέλεια: 

(α) Ο Κλάδος Εφάπαξ 
(β) Ο Κλάδος Πρόνοιας 
(γ) Ο Κλάδος Υγείας 
(δ) Ο Κλάδος Αλληλεγγύης 
(ε) Ο Κλάδος Σύνταξης 

4α.- Ο Κλάδος Εφάπαξ χορηγεί εφάπαξ παροχή για 
τους κινδύνους του γήρατος και αναπηρίας στους άμεσα 
ασφαλισμένους και σε περίπτωση θανάτου του άμεσα 
ασφαλισμένου στον/ στην σύζυγο και στα τέκνα και αν 
δεν υπάρχουν στους γονείς και στα αδέλφια, ή στους 
δικαιούχους που ορίζει εγγράφως ο ασφαλισμένος κατά 
τα οριζόμενα στο άρθρο 29 παρ. β του παρόντος. 

β. Ο Κλάδος Πρόνοιας χορηγεί βοήθημα στους άμεσα 
ασφαλισμένους σε περίπτωση αναπηρίας. Σε περίπτωση 
θανάτου του άμεσα ασφαλισμένου το βοήθημα χορη¬ 
γείται στον/στην σύζυγο και στα τέκνα και αν δεν υπάρ¬ 
χουν στους γονείς και στα αδέλφια κατά τα κατωτέρω 
οριζόμενα. 

γ. Ο Κλάδος Υγείας χορηγεί βοηθήματα σε περίπτωση 
νοσοκομειακής περίθαλψης των άμεσα ασφαλισμένων, 
των δικαιούχων παροχών και των έμμεσα ασφαλισμέ¬ 
νων. Σε περίπτωση θανάτου του άμεσα ασφαλισμένου 
τα βοηθήματα χορηγούνται στον/στην σύζυγο και στα 
τέκνα και αν δεν υπάρχουν, στους γονείς και στα αδέρφια 
κατά τα κατωτέρω οριζόμενα. 

δ. Ο Κλάδος Αλληλεγγύης χορηγεί βοήθημα για την 
αντιμετώπιση των δικαστικών εξόδων σε περίπτωση ποι¬ 
νικής ή διοικητικής-πειθαρχικής διώξεως στους άμεσα 
ασφαλισμένους, λόγω επαγγελματικού ατυχήματος ή 
λάθους που απορρέει από την εκτέλεση των επαγγελ¬ 
ματικών τους καθηκόντων, όπως ορίζονται στον σχετικό 
κανονισμό λειτουργίας της Υπηρεσίας. 

ε. Ο Κλάδος Σύνταξης χορηγεί στους άμεσα ασφαλι¬ 
σμένους και στους δικαιούχους παροχών συμπληρωμα¬ 
τική μηνιαία σύνταξη για την αντιμετώπιση του κινδύνου 
του γήρατος, και σε περίπτωση θανάτου τους στον/στην 
σύζυγο και στα τέκνα και αν δεν υπάρχουν στους γονείς 
κατά τα κατωτέρω οριζόμενα. 

5. - Για όλους τους κλάδους του Ταμείου πρέπει να συ¬ 
νταχθεί εντός διετίας από την 2.2.2012, ημέρα δημοσί¬ 
ευσης στο ΦΕΚ115/2-2-2012 τεύχος Β των πρώτων τρο- 
ποποιήσεωντου καταστατικούτουΤαμείου, εσωτερικός 
επενδυτικός κανονισμός χαμηλού ρίσκου. 

6. - Οι τέσσερις πρώτοι από τους παραπάνω κλά¬ 
δους ενεργοποιήθηκαν την 01.07.2014 (απόφαση ΔΣ 
09/01/2014 33η συνεδρίαση). Ο κλάδος σύνταξης ενερ¬ 
γοποιήθηκε την 01.07.2012. 

ΑΡΘΡΟ 3 

Ασφαλισμένοι του Ταμείου - Όροι εγγραφής 

1.- Δικαίωμα εγγραφής στο Ταμείο έχουν οι άμεσα 
ασφαλισμένοι και οι δικαιούχοι παροχών, σύμφωνα με 
τους όρους που τίθενται στο παρόν για κάθε μία κατη¬ 
γορία από αυτούς και ανά κλάδο ασφάλισης. 

2 - Η ασφάλιση στο Ταμείο είναι προαιρετική. 

3. - Οι άμεσα ασφαλισμένοι ασφαλίζονται υποχρεωτικά 
σε όλους τους κλάδους ασφάλισης. Οι έμμεσα ασφαλι¬ 
σμένοι ασφαλίζονται μόνο στον κλάδο Υγείας. Οι δικαι¬ 
ούχοι παροχών ασφαλίζονται προαιρετικά μόνο στους 
κλάδους υγείας ή/και σύνταξης. 

4. - Τα δικαιολογητικά που απαιτούνται για την εγγρα¬ 
φή στοΤ.ΕΑ Ε.Ε.Κ.Ε ορίζονται με απόφαση του Διοικη¬ 
τικού Συμβουλίου του Ταμείου. 

5- Η υποβολή της αίτησης συνεπάγεται την ανεπιφύ¬ 
λακτη αποδοχή του παρόντος καταστατικού από τον 
αιτούντα. 

ΑΡΘΡΟ 4 

Μητρώο ασφαλισμένων 

α. Το Ταμείο τηρεί Μητρώο Ασφαλισμένων σύμφωνα 
με τον ενιαίο τύπο μητρώου που καθορίζεται για τα Τα¬ 
μεία Επαγγελματικής Ασφάλισης από τη Γενική Γραμμα¬ 
τεία Κοινωνικών Ασφαλίσεων του Υπουργείου Εργασίας, 
Κοινωνικής Ασφάλισης και Κοινωνικής Αλληλεγγύης. Το 
Μητρώο τηρείται και σε ηλεκτρονική μορφή.ΤοΤαμείο 
κοινοποιεί σε ηλεκτρονική μορφή στο Υπουργείο Εργα¬ 
σίας, Κοινωνικής Ασφάλισης και Κοινωνικής Αλληλεγγύ¬ 
ης, στην Εθνική Αναλογιστική Αρχή και στην Επιτροπή 
Κεφαλαιαγοράς όλα τα στοιχεία που απαιτούνται για την 
τήρηση της «μηχανογραφικής εφαρμογής Μητρώου ΤΕΑ 
του Υπουργείου Εργασίας, Κοινωνικής Ασφάλισης και 
Κοινωνικής Αλληλεγγύης». 

β. Στο Μητρώο Ασφαλισμένων καταχωρούνται όλα τα 
απαραίτητα στοιχεία που αφορούν τους ασφαλισμένους, 
ιδίως τα ακόλουθα: 


βΐ. Τα στοιχεία ταυτότητας και Αριθμό Φορολογικού 
Μητρώου κάθε ασφαλισμένου. 

β2.0 Οργανισμός Κοινωνικής Ασφάλισης του ασφαλι¬ 
σμένου και ο αριθμός μητρώου του (ΑΜΚΑ). 

β3. Τα ποσά των εισφορών που καταβάλλει ο κάθε 
ασφαλισμένος και ο χρόνος καταβολής τους. 

γ. Κάθε ασφαλισμένος υποβάλλει στο Ταμείο μαζί με 
την αίτηση εγγραφής και συμπληρωμένο απογραφικό 
δελτίο, ο τύπος του οποίου καθορίζεται με απόφαση 
του Διοικητικού Συμβουλίου του Ταμείου. 

ΑΡΘΡΟ 5 

Διαγραφή 

Ο ασφαλισμένος δικαιούται κατόπιν αιτήσεώςτου να 
διαγράφει από το Ταμείο. Η διαγραφή επέρχεται από 
την ημερομηνία έκδοσης της αποφάσεως του Διοικητι¬ 
κού Συμβουλίου του Ταμείου περί διαγραφής, η οποία 
πρέπει να εκδοθεί εντός ευλόγου χρόνου και όχι πέραν 
των τριών μηνών. 

Τα δικαιώματα των ασφαλισμένων στην περίπτωση 
της διαγραφής ορίζονται κατωτέρω στο άρθρο 6 περί¬ 
πτωση ε. 

Διευκρινίζεται ότι η χορήγηση της παροχής από τον 
κλάδο Εφάπαξ δεν εμποδίζει τη συνέχιση της ασφάλισης 
στους κλάδους Υγείας και Σύνταξης. 

Οι έμμεσα ασφαλισμένοι στην περίπτωση θανάτου 
του άμεσα ασφαλισμένου και νέου δικαιούχου παροχών 
δύνανται να συνεχίσουν την ασφάλισή τους στον Κλάδο 
Υγείας, καταβάλλοντας τις αντίστοιχες εισφορές τους. 

ΑΡΘΡΟ 6 

Δικαιώματα των ασφαλισμένων 
Οι ασφαλισμένοι του Ταμείου έχουν τα ακόλουθα δι¬ 
καιώματα: 

α. Δικαίωμα ίσης μεταχείρισης. 

Οι ασφαλισμένοι έχουν δικαίωμα ίσης μεταχείρισης, 
β. Δικαίωμα ενημέρωσης. 

Κάθε ασφαλισμένος δικαιούται να ενημερώνεται από 
το Ταμείο: 

βΐ. για τα δικαιώματα και τις υποχρεώσεις του έναντι 
του Ταμείου. 

β2. για τις οικονομικές, τεχνικές και λοιπές παραμέ¬ 
τρους της ασφαλιστικής του σχέσης. 

β3. για τις αλλαγές στους κανόνες που διέπουν το κα¬ 
θεστώς ασφάλισης του στο Ταμείο. 

β4. για το επίπεδο των παροχών σε περίπτωση τερ¬ 
ματισμού της απασχόλησής του ή αλλαγής της επαγ¬ 
γελματικής του δραστηριότητας ή διαγραφής του από 
το Ταμείο. 

β5. για τις ρυθμίσεις περί μεταφοράς των δικαιωμάτων 
του σε άλλο ταμείο επαγγελματικής ασφάλισης, 
βδ. για τη χρηματοοικονομική κατάσταση του Ταμείου, 
γ. Δικαίωμα πρόσβασης σε έγγραφα. 

Κάθε ασφαλισμένος δικαιούται να λαμβάνει αντίγραφα 
των ακόλουθων εγγράφων: 
γΐ.του Ισολογισμού 

γ2. του Λογαριασμού Αποτελεσμάτων Χρήσεως για 
κάθε κίνδυνο-παροχή 
γ3. της Ετήσιας Έκθεσης Διοικήσεως 
γ4. της Αναλογιστικής Μελέτης, 
γ5. της Έκθεσης των Ορκωτών Ελεγκτών. 

γ6. των πρακτικών συνεδριάσεων των Γενικών Συνε¬ 
λεύσεων και του Διοικητικού Συμβουλίου. 

Το ως άνω δικαίωμα ασκείται με υποβολή έγγραφης 
αίτησης προς το Διοικητικό Συμβούλιο του Ταμείου, 
δ. Δικαίωμα του εκλέγειν και εκλέγεσθαι. 

Κάθε άμεσα ασφαλισμένος του Ταμείου έχει το δικαί¬ 
ωμα του εκλέγειν και του εκλέγεσθαι στο Διοικητικό 
Συμβούλιο του Ταμείου, σύμφωνα με τις διατάξεις του 
παρόντος. Οι δικαιούχοι παροχών μπορούν να εκλέξουν 
τον εκπρόσωπο τους, ψηφίζοντας με ξεχωριστό ψηφο¬ 
δέλτιο τον δικό τους υποψήφιο, όπως περιγράφεται στον 
εσωτερικό κανονισμό λειτουργίας 
ε. Δικαίωμα διαγραφής. 

Σύμφωνα με το άρθρο 7 παράγρ. 10του ν. 3029/2002, 
ο ασφαλισμένος του Ταμείου δικαιούται να ζητήσει τη 
διαγραφή του από το Ταμείο, εφόσον έχει ελάχιστο χρό¬ 
νο ασφάλισης σε αυτό τουλάχιστον ενός έτους και έχει 
προειδοποιήσει εγγράφως το Διοικητικό Συμβούλιο 
του Ταμείου ένα μήνα προ της υποβολής της αίτησης 
διαγραφής. Ο ασφαλισμένος έχει δικαίωμα διαγραφής 
χωρίς τον χρονικό περιορισμό παραμονής στην ασφάλι¬ 
ση του Ταμείου επί ένα έτος και χωρίς την προϋπόθεση 
της προειδοποίησης του Διοικητικού Συμβουλίου του 
Ταμείου ένα μήνα πριν, στην περίπτωση της αλλαγής 
της επαγγελματικής του δραστηριότητας. 

στ. Διατήρηση των ασφαλιστικών δικαιωμάτων επί 
αλλαγής επαγγελματικής δραστηριότητας ή διαγραφής 
από το Ταμείο για άλλον λόγο. 

Σε περίπτωση που ο άμεσα ασφαλισμένος αλλάζει 
επαγγελματική δραστηριότητα ή ασκεί το δικαίωμα δι¬ 
αγραφής από το Ταμείο για οποιονδήποτε άλλο λόγο, 
δικαιούται είτε να μεταφέρει τα δικαιώματα του σε άλλο 
ταμείο επαγγελματικής ασφάλισης που λειτουργεί στον 
χώρο της απασχόλησής του, είτε να λάβει την παροχή 
που του αναλογεί σε σχέση με τον χρόνο παραμονής του 
στο Ταμείο όταν συμπληρώσει τις προϋποθέσεις για τη 
χορήγηση της παροχής. 

ΑΡΘΡΟ 7 

Βεβαίωση των εισφορών και παροχών - 

Ενημερωτικό δελτίο 

ΤοΤαμείο υποχρεούται να παρέχει βεβαιώσεις και ενη¬ 
μερώσεις στα μέλη του, σύμφωνα με τα προβλεπόμενα 
στο ν. 3029/2002 και στις σχετικές υπουργικές αποφά¬ 
σεις, όπως εκάστοτε ισχύουν. 

ΚΕΦΑΛΑΙΟ ΔΕΥΤΕΡΟ 

ΠΟΡΟΙ - ΕΙΣΦΟΡΕΣ 

ΑΡΘΡΟ 8 

Πόροι τουΤαμείου 
Πόροι του Ταμείου είναι: 

α. οι εισφορές όλων των ασφαλισμένων, τακτικές και 
έκτακτες. 

β. τα δικαιώματα εγγραφής των ασφαλισμένων του 
γ. Οι εκ μέρους των μετόχων των κεφαλαίων αλλη¬ 
λοβοήθειας ΚΕΑ-ΕΕΕΚΕ και ΚΕΑ-ΕΕΕΚΕ ΑΡΩΓΗ ΥΓΕΙΑ 
καταθέσεις στο Ταμείο των ποσών που τους αναλογούν 
από την επιστροφή των εισφορών τους ως μέτοχοι των 
φορέων ΚΕΑ-ΕΕΕΚΕ και ΚΕΑ-ΕΕΕΚΕ ΑΡΩΓΗ ΥΓΕΙΑ, κατά 
τα αναφερόμενα στο άρθρο 71 του παρόντος. 


Τα ανωτέρω αυτά ποσά κατανέμονται ως ακολούθως: 
85.000,00 ευρώ στον Κλάδο Πρόνοιας, 85.000,00 ευρώ 
στον Κλάδο αλληλεγγύης, 700.000,00 ευρώ στον Κλάδο 
Υγείας, 30.000,00 ευρώ στον Κλάδο εφάπαξ και τυχόν 
εναπομείναντα ποσά αποδίδονται στον κλάδο Υγείας 
δ. οι πρόσοδοι της περιουσίας του 
ε. κάθε είδους δωρεές προς το Ταμείο 
στ. κάθε άλλο νόμιμο έσοδο. 

ΑΡΘΡΟ 9 

Δικαίωμα εγγραφής 

Για την εγγραφή στο ταμείο, όλοι οι ασφαλισμένοι 
καταβάλλουν, ως δικαίωμα εγγραφής, άπαξ, ποσοστό 
ίσο με 1,3% της ανώτατης ασφαλιστικής κλάσης, όπως 
εκάστοτε ισχύει. Το ποσοστό αυτό αναπροσαρμόζεται με 
απόφαση του Δ.Σ. του Ταμείου μετά από αναλογιστική 
μελέτη και σύμφωνη γνώμη της Εθνικής Αναλογιστικής 
Αρχής. Η απόφαση του Δ.Σ. περί αναπροσαρμογής του 
ποσοστού της εισφοράς γνωστοποιείται στην Εθνική 
Αναλογιστική Αρχή. 

Από το δικαίωμα εγγραφής εξαιρούνται ειδικά εκείνοι 
οι ασφαλισμένοι που κατά την ημερομηνία ίδρυσηςτου 
Ταμείου ήταν μέτοχοι στους φορείς ΚΕΑ-ΕΕΕΚΕ ή ΚΕΑ- 
ΕΕΕΚΕ ΑΡΩΓΗ ΥΓΕΙΑΣ. 

Το ποσοστό αυτό αναπροσαρμόζεται με απόφαση του 
Διοικητικού Συμβουλίου του Ταμείου. 

ΚΕΦΑΛΑΙΟ ΤΡΙΤΟ 

ΔΙΟΙΚΗΣΗ ΤΟΥΤΑΜΕΙΟΥ 

ΑΡΘΡΟ 10 

Όργανα Διοίκησης και Ελέγχου τουΤαμείου 
Όργανα Διοίκησης του Ταμείου είναι: 
α. Η Γενική Συνέλευση, 
β. Το Διοικητικό Συμβούλιο. 

Όργανα ελέγχου είναι: 
α. Η Εξελεγκτική Επιτροπή 
β. Οι Ορκωτοί Ελεγκτές Λογιστές 
γ. Οι αναλογιστές 

ΑΡΘΡΟ 11 

Γενική Συνέλευση - Αρμοδιότητες 
Η Γενική Συνέλευση των ασφαλισμένων είναι το ανώ¬ 
τατο όργανο του Ταμείου και είναι αποκλειστικά αρμόδια 
να αποφασίζει για τα θέματα υπό τα στοιχεία α έως και 
η του παρόντος άρθρου: 

α.Την ανάκληση ή παύση των μελών του Διοικητικού 
Συμβουλίου. 

β. Την άσκηση αγωγής κατά των μελών του Διοικητι¬ 
κού Συμβουλίου που ζημίωσαντοΤαμείο.Τον διορισμό 
ειδικών εκπροσώπων τουΤαμείου για τη διεξαγωγή της 
σχετικής δίκης. 

γ. Τ ην ενοποίηση του Ταμείου με άλλα Ταμεία Επαγγελ¬ 
ματικής Ασφάλισης (Ν.Π.Ι.Δ. χωρίς κερδοσκοπικό χαρα¬ 
κτήρα) στην ημεδαπή ή την Ευρωπαϊκή Ένωση, για τη 
σύσταση ομοσπονδιών και ενώσεων με αυτά τα ταμεία 
ή τη συμμετοχή σε ήδη λειτουργούσες ομοσπονδίες και 
ενώσεις των ως άνω ταμείων, 
δ. Την τροποποίηση του καταστατικού. 
ε.Τη διάσπαση ή τη θέση σε εκκαθάριση και διάλυση 
τουΤαμείου ή κλάδου αυτού. 

στ. Την έγκριση του ετήσιου ισολογισμού και των πε¬ 
πραγμένων του Διοικητικού Συμβουλίου και την απαλ- 

λαγή του Διοικητικού Συμβουλίου και των ελεγκτών από 
κάθε ευθύνη για την προηγούμενη χρήση έναντι του 
Ταμείου. 

ζ. Τον διορισμό εκκαθαριστών. 

η. Τον τρόπο λήξης της εκκαθάρισης του Ταμείου και 
ειδικότερα αν θα λήξει με τη διανομή του προϊόντος της 
εκκαθάρισης στους ασφαλισμένους του Ταμείου ή τη 
μεταβίβαση του ενεργητικού τουΤαμείου σε άλλοΤαμείο 
Επαγγελματικής Ασφάλισης. 

ΑΡΘΡΟ 12 

Γενική Συνέλευση - Σύγκληση- Πρακτικά 

α.Το Διοικητικό Συμβούλιο συγκαλεί Γενική Συνέλευση 
υποχρεωτικά μία φορά ανά έτος εντός του πρώτου εξα¬ 
μήνου (τακτική Γενική Συνέλευση) και κατά τη διακριτική 
του ευχέρεια, όποτε το κρίνει αναγκαίο (έκτακτη Γενική 
Συνέλευση). Το Διοικητικό Συμβούλιο υποχρεούται να 
συγκαλεί έκτακτη Γενική Συνέλευση, εφόσον το ζητούν 
εγγράφως: α) η Εξελεγκτική Επιτροπή ή β) τέσσερα του¬ 
λάχιστον μέλη του Διοικητικού Συμβουλίου ή γ) το ένα 
τρίτο των ασφαλισμένων του Ταμείου, με αίτησή τους 
προς τον Πρόεδρο, στην οποία πρέπει υποχρεωτικά και 
επί ποινή απαραδέκτου να αναφέρονται τα θέματα της 
ημερήσιας διάταξης της Γενικής Συνέλευσης, της οποίας 
ζητείται η σύγκληση. Η Γενική Συνέλευση συγκαλείται 
εντός τριάντα (30) ημερών από την ημερομηνία επίδο¬ 
σης στον Πρόεδρο του Διοικητικού Συμβουλίου της αι- 
τήσεως των μελών του Διοικητικού Συμβουλίου ή των 
ασφαλισμένων τουΤαμείου ή/και της Εξελεγκτικής Επι¬ 
τροπής για σύγκληση Γενικής Συνέλευσης. 

β. Η Γενική Συνέλευση συγκαλείται από τον πρόεδρο 
και τον Γενικό Γραμματέα, μετά από απόφαση του Δ.Σ., 
με πρόσκλησή τους προς τους ασφαλισμένους, η οποία 
τοιχοκολλάται σε εμφανή σημεία στα γραφεία τουΤαμεί- 
ου και δημοσιεύεται σε μία ημερήσια πολιτική και σε μία 
ημερήσια οικονομική εφημερίδα, οι οποίες έχουν, κατά 
την κρίση του Διοικητικού Συμβουλίου, ευρεία κυκλο¬ 
φορία σε ολόκληρη τη χώρα, τουλάχιστον 20 ημέρες 
πριν την ημέρα συνεδρίασης της Γενικής Συνέλευσης. 
Η πρόσκληση περιλαμβάνει υποχρεωτικά: 

- τον τόπο της συνεδρίασης 

- την ημερομηνία και την ώρα της συνεδρίασης 

-τα θέματα της ημερήσιας διάταξης. Προσθήκη νέων 
θεμάτων στις προσκλήσεις για την επαναληπτική Γενική 
Συνέλευση απαγορεύεται. 

- αν η Γενική Συνέλευση που συγκαλείται είναι πρώτη 
ή η δεύτερη. 

- Είναι δυνατόν κατά την κρίση του Διοικητικού Συμ¬ 
βουλίου και με σκοπό την αποφυγή εξόδων από τη δη¬ 
μοσίευση δεύτερης πρόσκλησης, να καθορίζεται στην 
πρόσκληση για τη Γενική Συνέλευση και η ημερομηνία 
σύγκλησης της επαναληπτικής Γενικής Συνέλευσης, για 
την περίπτωση που δεν επιτευχθεί η αναγκαία απαρτία 
κατά την πρώτη Γενική Συνέλευση. 

γ. Οι άμεσα ασφαλισμένοι του Ταμείου παρίστανται 
αυτοπροσώπως στις Γενικές Συνελεύσεις και ψηφίζουν. 
Οι δικαιούχοι παροχών παρίστανται αυτοπροσώπως στις 
Γενικές Συνελεύσεις και ψηφίζουν για όσους κλάδους 
συμμετέχουν. 

δ. Κατά την έναρξη της συνεδρίασης της Γενικής Συ¬ 
νέλευσης οι ασφαλισμένοι που παρίστανται εκλέγουν 


Πρόεδρο και δύο Γραμματείς Γενικής Συνέλευσης, οι 
οποίοι καταχωρούν περιληπτικά στο βιβλίο πρακτικών 
της Γενικής Συνέλευσης τα πρακτικά της Γενικής Συνέλευ¬ 
σης. Στο βιβλίο καταχωρίζεται και κατάλογος των ασφα¬ 
λισμένων που παραστάθηκαν στη Γενική Συνέλευση. 

ΑΡΘΡΟ 13 

Γενική Συνέλευση - Απαρτία - Πλειοψηφία - 

Αποφάσεις 

α. Η Γενική Συνέλευση βρίσκεται σε απαρτία και συνε¬ 
δριάζει έγκυρα επί των θεμάτων της ημερήσιας διάτα¬ 
ξης, εφόσον στην πρώτη Γενική Συνέλευση είναι παρό¬ 
ντα το ένα τέταρτο Ά τουλάχιστον των ασφαλισμένων 
τουΤαμείου. Αν δεν υπάρχει απαρτία στην πρώτη Γενική 
Συνέλευση, καλείται νέα, μετά ίδια ακριβώς θέματα, μετά 
από τρεις (3) το λιγότερο ημέρες και μέσα σε δέκα (10) 
το πολύ ημέρες από την πρώτη Γενική Συνέλευση. Η δεύ¬ 
τερη αυτή Γενική Συνέλευση είναι σε απαρτία, εφόσον 
παρίσταται σε αυτήν το ένα πέμπτο (1/5) των ασφαλι¬ 
σμένων τουΤαμείου. 

β. Οι αποφάσεις της Γενικής Συνέλευσης λαμβάνονται 
κατ' απόλυτη πλειοψηφία των παρόντων ασφαλισμένων. 
Μυστική ψηφοφορία γίνεται μόνο στην περίπτωση που 
επιβάλλεται αυτή ρητά από το νόμο ή από το παρόν κα¬ 
ταστατικό καθώς και επί προσωπικών θεμάτων. 

γ. Κατ' εξαίρεση για την απόφαση Γενικής Συνέλευσης 
περί: 

γΐ. Τροποποίησης του Καταστατικού, 

γ2. Άρσεως της εμπιστοσύνης στο Δ.Σ., 

γ3. Ανακλήσεως μελών του Δ.Σ., 

Ισχύουν οι απαρτίες της περίπτωσης α. 

Η απόφαση λαμβάνεται με πλειοψηφία των 2/3 των 
παρόντων μελών (άμεσα ασφαλισμένων και δικαιούχων 
παροχών για τους κλάδους που συμμετέχουν) υπό την 
προϋπόθεση ότι η σχετική πρόταση έχει υπερψηφισθεί και 
υπογράφει από τουλάχιστον πέντε μέλη του Διοικητικού 
Συμβουλίου. Η προϋπόθεση υπερψήφισης και υπογραφής 
από 5 μέλη του Δ.Σ. δεν ισχύει για τις περιπτώσεις γ2,γ3. 

Αν δεν επιτευχθεί απαρτία κατά τη δεύτερη Γενική 
Συνέλευση, εκλέγεται εφορευτική επιτροπή από τους 
παρόντεςτης Γ.Σ. και διεξάγεται εντός τριών μηνών από 
την ημερομηνία της Γενικής Συνέλευσης, πανελλαδική 
μυστική ψηφοφορία, μεταξύ των ασφαλισμένων και δι¬ 
καιούχων παροχών εφόσον το θέμα αφορά σε κλάδο 
στον οποίο συμμετέχουν. Το αποτέλεσμα της ψηφοφο¬ 
ρίας δεσμεύει το Ταμείο, εφόσον υπέρ της πρότασης 
ψηφίσει τουλάχιστον το 'ή + 1 όσων έχουν δικαίωμα να 
ψηφίσουν. Η ψηφοφορία μπορεί με απόφαση του Δι¬ 
οικητικού Συμβουλίου και με τις προϋποθέσεις που θα 
καθοριστούν στον Εσωτερικό Κανονισμό Λειτουργίας 
να γίνει ηλεκτρονικά ή με επιστολική ψήφο, εφόσον δι¬ 
ασφαλίζεται η μυστικότητα της ψήφου. 

Τα της διεξαγωγής της ψηφοφορίας αυτής θα δια¬ 
τυπωθούν στον εσωτερικό κανονισμό λειτουργίας του 
Ταμείου. 

δ. Ειδικά για τις αποφάσεις της Γενικής Συνέλευσης 
περί: 

δΐ. ΕνοποίησηςτουΤαμείου με άλλαΤαμεία Επαγγελ¬ 
ματικής Ασφάλισης, 

δ2. Σύστασης Ομοσπονδιών και Ενώσεων με άλλαΤα¬ 
μεία Επαγγελματικής Ασφάλισης, 




42500 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3544/10.10.2017 


63. Σύστασης νέου κλάδου ασφάλισης εντός του Τα¬ 
μείου 

64. Μεταφοράς πλεονασματικών αποθεματικών από 
τον ένα κλάδο στον άλλο, με τη σύμφωνη γνώμη της 
Εθνικής Αναλογιστικής Αρχής. 

65. Διάσπασης ή Διάλυσης του Ταμείου, ή κλάδου 
αυτού 

66. Τρόπου διανομής του προϊόντος της εκκαθάρισης 
σε περίπτωση διάλυσης του Ταμείου 

Για όλες τις περιπτώσεις του εδαφίου δ και προκειμέ- 
νου να τεθούν τα θέματα που προβλέπονται στην παρά¬ 
γραφο αυτή, απαιτείται προέγκριση τακτικής ή έκτακτης 
Γενικής Συνέλευσης για εισαγωγή του θέματος προς συ¬ 
ζήτηση επί της ουσίας σε ειδική Γενική Συνέλευση. Αν 
προεγκριθεί η συζήτηση του θέματος με την απαρτία και 
πλειοψηφία της παραγράφου υπό στοιχείο α, το Διοικη¬ 
τικό Συμβούλιο εισάγει το θέμα σε ειδική Γενική Συνέ¬ 
λευση με τεκμηριωμένη εισήγηση, συνοδευόμενη, όταν 
απαιτείται, από αναλογιστική και οικονομική μελέτη. Τα 
πορίσματα των παραπάνω μελετών, θα αποστέλλονται 
με συστημένη επιστολή σε όλους τους ασφαλισμένους 
του Ταμείου δύο τουλάχιστον μήνες πριν από την ημε¬ 
ρομηνία σύγκλησης της Ειδικής Γενικής Συνέλευσης. Γ ια 
την εγκυρότητα της Ειδικής αυτής Γενικής Συνέλευσης 
απαιτείται απαρτία αποτελούμενη από τα τρία πέμπτα 
(3/5) των ασφαλισμένων και η απόφαση λαμβάνεται με 
πλειοψηφία τριών πέμπτων (3/5) των παρόντων ασφα¬ 
λισμένων. Αν δεν ληφθεί απόφαση, διεξάγεται εντός τρι¬ 
ών μηνών από την ημερομηνία της Γενικής Συνέλευσης, 
πανελλαδική μυστική ψηφοφορία, μεταξύ των μελών.Τα 
της διεξαγωγής της ψηφοφορίας αυτής θα διατυπωθούν 
στον εσωτερικό κανονισμό λειτουργίαςτουΤαμείου.Το 
αποτέλεσμα της ψηφοφορίας επικυρώνεται από τη γε¬ 
νική Συνέλευση με τους όρους της παραγράφου υπό 
στοιχείο α του άρθρου 13 του παρόντος και δεσμεύει 
τη Γενική αυτή Συνέλευση εφόσον υπέρ της πρότασης 
ψήφισαν τα 3/5 των ασφαλισμένων του Ταμείου. 

ΑΡΘΡΟ 13Α 

Κατά την τακτική Γενική Συνέλευση κάθε έτους, το Δι¬ 
οικητικό Συμβούλιο λογοδοτεί, διά του Προέδρου του, 
για τα πεπραγμένα της χρήσης που έληξε με έγγραφη έκ¬ 
θεση και δια τουΤαμία του για την ταμειακή διαχείριση. 
Παρουσιάζει την έκθεση της Ελεγκτικής Επιτροπής για 
τον έλεγχο της διαχείρισης και την έκθεση των Ορκωτών 
Ελεγκτών Λογιστών. Με βάση τα ανωτέρω στοιχεία, η 
Γενική Συνέλευση, με μυστική ψηφοφορία, αποφασίζει 
την έγκριση ή μη των πεπραγμένων της προηγούμενης 
χρήσης. Στην ίδια Γενική Συνέλευση εγκρίνεται και ο προ¬ 
ϋπολογισμός των εσόδων και των εξόδων του τρέχοντος 
έτους, τον οποίο υποχρεωτικά καταρτίζει και υποβάλλει 
για έγκριση το Διοικητικό Συμβούλιο. 

Σε περίπτωση μη έγκρισης από τη γενική συνέλευ¬ 
ση, με απόλυτη πλειοψηφία των παρισταμένων μελών, 
των πεπραγμένων της χρήσης που έληξε, θεωρείται ότι 
έχει παραιτηθεί το Διοικητικό Συμβούλιο και η Γενική 
Συνέλευση εκλέγει Εφορευτική Επιτροπή για τη διενέρ¬ 
γεια εκλογών το αργότερο μέσα σε ένα μήνα καθώς και 
προσωρινό Διοικητικό Συμβούλιο, οι δικαιοδοσίες του 
οποίου καθορίζονται με την ίδια απόφαση. Το προσω¬ 
ρινό Διοικητικό Συμβούλιο παραδίδει τη διοίκηση εντός 


τριών ημερών από τη συγκρότηση σε σώμα του Διοικητι¬ 
κού Συμβουλίου που θα εκλεγεί από τις αρχαιρεσίες, και 
υποβάλλει σ' αυτό έκθεση πεπραγμένων για το διάστημα 
που διοίκησε το Ταμείο. 

ΑΡΘΡΟ 14 

Διοικητικό Συμβούλιο - Σύνθεση - Θητεία - 

Αρμοδιότητες 

α. Το Διοικητικό Συμβούλιο του Ταμείου αποτελείται 
από επτά (7) μέλη. Τα έξι μέλη εκλέγονται από τους άμε¬ 
σα ασφαλισμένους και ένα μέλος εκλέγεται από τους 
δικαιούχους παροχών. Αν δεν υπάρχει υποψήφιος από 
τους δικαιούχους παροχών τότε αυτός αντικαθίσταται 
από τον πρώτο επιλαχόντα των άμεσα ασφαλισμένων. 

β.Τα μέλη του Διοικητικού Συμβουλίου εκλέγονται για 
τετραετή θητεία, που είναι δυνατόν να παραταθεί μέχρι 
6 μήνες μετά τη λήξη της, αν κριθεί απαραίτητο από τη 
Γενική Συνέλευση. 

Το Διοικητικό Συμβούλιο μπορεί να λειτουργεί με του¬ 
λάχιστον τέσσερα εκλεγόμενα μέλη στην περίπτωση που 
μέλη του παραιτηθούν, εκπέσουν, αποκτήσουν ασυμβί¬ 
βαστο, συνταξιοδοτηθούν ή αποβιώσουν, και εφόσον οι 
αναπληρωματικοί που έχουν εκλεγεί δεν αποδεχθούν ή 
δεν επαρκούν αριθμητικά για να πληρώσουν τις κενές 
θέσεις. Στην περίπτωση που υπολείπεται χρονικό διά¬ 
στημα μικρότερο του εξαμήνου για τη λήξη της θητείας 
του ΔΣ δεν είναι υποχρεωτική η αναπλήρωση των μελών. 

Εάν τα μέλη του ΔΣ που απομένουν είναι λιγότερα των 
τεσσάρων μελών και έχει εξαντληθεί ο πίνακας των ανα¬ 
πληρωματικών μελών, διενεργούνται νέες αρχαιρεσίες 
για την πλήρωση των κενών θέσεων των τακτικών και 
αναπληρωματικών μελών εντός δύο (2) μηνών.Τα μέλη 
εκλέγονται για τον υπόλοιπο χρόνο της θητείας των με¬ 
λών που αντικαθιστούν. 

γ. Το Διοικητικό Συμβούλιο έχει ενδεικτικά τις εξής 
αρμοδιότητες: 

γΐ. Μεριμνά για τον σχηματισμό του αναγκαίου μαθη¬ 
ματικού αποθέματος του Κλάδου Εφάπαξ του Ταμείου και 
την κάλυψή του με ασφαλιστική τοποθέτηση βάσει όσων 
αναφέρονται σε επόμενο κεφάλαιο, επενδύει την περι¬ 
ουσία του Ταμείου και ενεργεί ως προς την επενδυτική 
πολιτική του Ταμείου, σύμφωνα μεταπροβλεπόμεναστην 
παρ. 2 δ του άρθρου 1 του κεφαλαίου Δ της υπουργική 
απόφαση Φ 51010/οικ.1893/15/23.1.20015 (ΦΕΚ 178 Β). 

γ2. Επιλέγει, εφόσον το κρίνει σκόπιμο και αναγκαίο, 
Εταιρεία Διαχείρισης του Ταμείου και της αναθέτει με 
σύμβαση τη διαχείριση αυτού ή μέρους του, σύμφωνα με 
τη διαδικασία που προβλέπεται στον Εσωτερικό Κανονι¬ 
σμό του Ταμείο. Επίσης, ορίζει τα μέλη της Επενδυτικής 
Επιτροπής του Ταμείου. 

Η Επενδυτική Επιτροπή του Ταμείου ασκεί τις αρμοδι¬ 
ότητες που προβλέπει η υπουργική απόφαση Φ 51010/ 
οικ.1893/15/23.1.2015 (ΦΕΚ 178 Β) στην παρ. 2 δ του 
άρθρου 1 του κεφαλαίου Δ. 

γ3. Παύει την Εταιρεία Διαχείρισης του Ταμείου 
με αιτιολογημένη απόφαση, αφού λάβει υπόψη την 
γνώμη της Επενδυτικής Επιτροπής, σύμφωνα με τα 
προβλεπόμενα στην υπουργική απόφαση Φ 51010/ 
οικ.1893/15/23.1.2015. Λαμβάνονται υπόψη και οι εκ¬ 
θέσεις της Επενδυτικής Επιτροπής του Ταμείου σχετικά 
α) με την παρακολούθηση του έργου του διαχειριστή 

επενδύσεων, β) τον έλεγχο των εκθέσεων που υποβάλλει 
ο διαχειριστής επενδύσεων, γ) τις υποδείξεις κατάλλη¬ 
λων ενεργειών και δ) των επιση μάνσεων προς το ΔΣ για 
τυχόν αποκλίσεις από τους στόχους του ΤΕΑ. 

γ4. Μεριμνά για τον σχηματισμό των αποθεμάτων μη 
δεδουλευμένων εισφορών και εκκρεμών ζημιών των 
Κλάδων Πρόνοιας, Υγείας και Αλληλεγγύης και την κά¬ 
λυψή τους με αντασφαλιστική τοποθέτηση. 

γ5. Διαχειρίζεται το ίδιο ή αποφασίζει την ανάθεση της 
διαχείρισης των επενδύσεων των κλάδων. 

γ6. Σχηματίζει το περιθώριο φερεγγυότητας των Κλά¬ 
δων Υγείας ή Πρόνοιας και Αλληλεγγύης. 

γ7. Μεριμνά για την πλήρη αντασφαλιστική κάλυψη 
των Κλάδων Υγείας, Πρόνοιας και Αλληλεγγύης. 

γ8. Καθορίζει τον τρόπο επένδυσης και την επενδυ¬ 
τική πολιτική για τα ίδια κεφάλαια του Ταμείου κατά τα 
προβλεπόμενα σε επόμενο κεφάλαιο. 

γ9. Αποφασίζει για την εγγραφή ασφαλισμένων στο 
Ταμείο. 

γΐ 0. Αποφασίζει για τη διαγραφή των ασφαλισμένων 
τουΤαμείου. 

γΐ 1. Κρίνει περί της ύπαρξης αδυναμίας καταβολής 
εισφορών. 

γΐ 2. Προβαίνει σε όχληση των ασφαλισμένων που δεν 
καταβάλουν τη μηνιαία εισφορά τους, ενημερώνοντας 
τα για τις συνέπειες της μη καταβολής αυτής. 

γΐ 3. Αποφασίζει τη μεταφορά των δικαιωμάτων των 
ασφαλισμένων του. 

γ14. Συντάσσει τον ισολογισμό, τον προϋπολογισμό 
και την ετήσια έκθεση διαχείρισης του Ταμείου. 

γ15. Συντάσσει κάθε τρία τουλάχιστον χρόνια μελέτες 
για τη σχέση των περιουσιακών στοιχείων τουΤαμείου 
προς τις υποχρεώσεις του και την ενδεδειγμένη στρατη¬ 
γική επενδύσεων τουΤαμείου με προοπτική όχι μικρό¬ 
τερη των δέκα ετών. 

γ16. Δημοσιεύει στην Εφημερίδα της Κυβερνήσεως, 
σε μία ημερήσια εφημερίδα πανελλήνιας κυκλοφορίας 
και σε μία οικονομική τις οικονομικές καταστάσεις, τα 
πιστοποιητικά ελέγχου των ορκωτών ελεγκτών και τα 
πορίσματα ελέγχου της Εθνικής Αναλογιστικής Αρχής. 

γ17. Υποβάλλει ετησίως στην Εθνική Αναλογιστική 
Αρχή τα έγγραφα και τα στοιχεία που προβλέπονται, 
όπως ορίζονται στις κείμενες διατάξεις 
Επίσης υποβάλλει στην Επιτροπή Κεφαλαιαγοράς τα 
έγγραφα και τα στοιχεία, όπως ορίζονται στις κείμενες 
διατάξεις. 

γΐ 8. Χορηγεί μια φορά τουλάχιστον το έτος με δαπάνη 
του Ταμείου βεβαίωση στους ασφαλισμένους του για τις κα- 
ταβληθείσες εισφορές και τα δικαιώματά τους για παροχές. 

γΐ 9. Αποφασίζει κάθε δαπάνη που αφορά στη λειτουρ¬ 
γία του Ταμείου και για την με κάθε πρόσφορο τρόπο 
ενίσχυση των Ιδίων Κεφαλαίων τουΤαμείου. 

γ20. Ασκεί τις αξιώσεις του Ταμείου κατά του μέλους 
του Διοικητικού Συμβουλίου που το ζημίωσε κατά τα 
οριζόμενα σε επόμενο κεφάλαιο. 

γ21. Διορίζει ορκωτούς ελεγκτές στους οποίους ανα¬ 
θέτει τον έλεγχο των ετήσιων οικονομικών καταστάσεων 
τουΤαμείου. 

γ22. Προσλαμβάνει και απολύει το προσωπικό του 
Ταμείου, οικονομικούς, νομικούς συμβούλους, αναλο- 
γιστές, λογιστές-φοροτεχνικούς κλπ. 


γ23. Αναθέτει την εκτέλεση έργων, εκπόνηση μελετών 
και παροχή υπηρεσιών σε τρίτους, σύμφωνα με τη δια¬ 
δικασία που προβλέπεται στον Εσωτερικό Κανονισμό 
τουΤαμείου. 

γ24. Διορίζει πληρεξούσιους δικηγόρους. 
γ25. Συγκροτεί ειδικές επιτροπές από μέλη του Ταμείου 
ή και τρίτους για τη μελέτη θεμάτων που αφορούν τη 
λειτουργία του. 

γ26. Καθορίζει με απόφασή του τα απαραίτητα δικαιο- 
λογητικά για την εγγραφή των ασφαλισμένων στοΤαμείο 
και για την απονομή των παροχών. 

γ27. Εισηγείται την τροποποίηση ή τη συμπλήρωση 
των διατάξεων του παρόντος καταστατικού στη Γενική 
Συνέλευση. 

γ28. Αποφασίζει, με τη σύμφωνη γνώμη της Εθνικής 
Αναλογιστικής Αρχής, για την αναπροσαρμογή των ει¬ 
σφορών και των δικαιωμάτων εγγραφής, τη θέσπιση 
έκτακτων εισφορών καθώς και για την αναπροσαρμο¬ 
γή των παροχών των Κλάδων Υγείας και Πρόνοιας με 
αποφάσεις που είναι άμεσα εκτελεστές. Ειδικά για την 
αναπροσαρμογή των παροχών των Κλάδων Υγείας και 
Πρόνοιας, το Διοικητικό Συμβούλιο υποχρεούται να 
θέσει το θέμα προς έγκριση στην επόμενη Γενική Συνέ¬ 
λευση, τακτική ή έκτακτη. Αν αυτή η γενική Συνέλευση 
δεν εγκρίνει την ληφθείσα απόφαση του Διοικητικού 
Συμβουλίου, η αναπροσαρμογή αίρεται για το μέλλον, 
δεν θίγονται όμως οι πράξεις που μέχρι τότε είχαν δι- 
ενεργηθεί δυνάμει της μη εγκριθείσας απόφασης του 
διοικητικού Συμβουλίου. 

γ29. Λαμβάνει κάθε μέτρο για την καλύτερη εκπλήρω¬ 
ση των σκοπών του Ταμείου. 

γ30. Λαμβάνει απόφαση για την ενεργοποίηση των 
κλάδων εφάπαξ, πρόνοιας, υγείας και αλληλεγγύης. 

γ.31 Το ΔΣ με απόφασή του αποδέχεται παρατηρήσεις 
και εντολές της ΕΑΑ και της εποπτεύουσας Αρχής καθώς 
και της Επιτροπής Κεφαλαιαγοράς και προσαρμόζει με 
βάση αυτές τις καταστατικές τροποποιήσεις που έχουν 
ψηφισθεί από τη Γενική Συνέλευση και έχουν υποβλη¬ 
θεί προς έγκριση στις εποπτικές Αρχές, προκειμένου να 
ολοκληρωθεί η διαδικασία έγκρισης. 

γ.32Το ΔΣ προτείνει στη Γενική Συνέλευση προς έγκρι¬ 
ση τον Κανονισμό Εσωτερικής Λειτουργίας (εγκρίνεται 
με απλή πλειοψηφία), τον Κανονισμό Επενδύσεων του 
Ταμείου, καθώς και τον Κανονισμό Λειτουργίας της 
Επενδυτικής Επιτροπής, σύμφωνα με τα οριζόμενα στην 
κείμενη νομοθεσία και ιδίως στην υπουργική απόφαση 
Φ.51010/οικ.1893/15/23.1.2015 (ΦΕΚ Β 178). 

γ.33Το ΔΣ υποβάλλειτους Κανονισμούς Επενδύσεων 
και Λειτουργίας της Επενδυτικής Επιτροπής στις επο- 
πτεύουσες αρχές. Υποβάλλει επίσης τις αρχές της επεν¬ 
δυτικής πολιτικής και τα αποδεικτικά στοιχεία συνοχής 
των αρχών αυτών και κάθε άλλο στοιχείο απαιτείται κατά 
την κείμενη νομοθεσία. 

ΑΡΘΡΟ 14Α 

Ο ΕΛΕΓΧΟΣ- ΕΛΕΓΚΤΙΚΗ ΕΠΙΤΡΟΠΗ - ΟΡΚΩΤΟΙ 

ΕΛΕΓΚΤΕΣ ΛΟΓΙΣΤΕΣ 

Ο έλεγχος και η εποπτεία διαχείρισης του Διοικητικού 
Συμβουλίου ανατίθεται στην εκάστοτε Ελεγκτική Επι¬ 
τροπή. Η Ελεγκτική Επιτροπή αποτελείται από τρία (3) 

τακτικά μέλη και ισάριθμους αναπληρωτές και εκλέγεται 
μαζί με το Διοικητικό Συμβούλιο για τέσσερα έτη. 

Η Ελεγκτική Επιτροπή εποπτεύει και ελέγχει την οικο¬ 
νομική διαχείριση του Διοικητικού Συμβουλίου. Δικαι¬ 
ούται να εξετάζει τα λογιστικά βιβλία του Ταμείου και 
να τα ζητάει οποτεδήποτε. 

Συντάσσει έκθεση για την οικονομική διαχείριση του 
Διοικητικού Συμβουλίου την οποία υποβάλλει στις Τα¬ 
κτικές Γενικές Συνελεύσεις. Η Ελεγκτική Επιτροπή κατά 
την πρώτη συνεδρίαση μετά την εκλογή της, η οποία 
πραγματοποιείται μέσα σε δέκα (10) ημέρες από την 
εκλογή της, συνέρχεται και εκλέγει τον Πρόεδρό της, ο 
οποίος διευθύνει τις εργασίες της. Η Ελεγκτική Επιτροπή 
συνεδριάζει τακτικά μεν, ανά τρίμηνο, έκτακτα δε όποτε 
θεωρήσει αυτό αναγκαίο. 

ΑΡΘΡΟ 15 

Αρχαιρεσίες 

Ως προς τις αρχαιρεσίες, βλ. το συνημμένο παράρ¬ 
τημα I. 

ΑΡΘΡΟ 16 

Συγκρότηση του Διοικητικού Συμβουλίου - 

Αναπλήρωση μελών του 

αΐ. Με επιμέλεια του συμβούλου που έλαβε τις περισ¬ 
σότερους ψήφους, το Διοικητικό Συμβούλιο, εντός επτά 
(7) ημερών από την εκλογή του, συνέρχεται εν ολομέλεια 
σε συνεδρίαση και εκλέγει, κατόπιν μυστικής ψηφοφο¬ 
ρίας, με απλή πλειοψηφία του συνόλου των μελών του, 
τον Πρόεδρο, τον Αντιπρόεδρο, τον Γενικό Γραμματέα 
και τον Οικονομικό Γραμματέα. 

α2. Εφόσον κατά την εκλογή των μελών του Διοικη¬ 
τικού Συμβουλίου, δεν επιτευχθεί η απαιτούμενη απλή 
πλειοψηφία, ο σύμβουλος που έλαβε τις λιγότερους ψή¬ 
φους αποσύρει την υποψηφιότητα του και η ψηφοφορία 
επαναλαμβάνεται μεταξύ των υπόλοιπων υποψηφίων. 

Εάν και πάλι, κατά την εκλογή των μελών του Διοικη¬ 
τικού Συμβουλίου, δεν επιτευχθεί η απαιτούμενη απλή 
πλειοψηφία, ο σύμβουλος που έλαβε τις λιγότερους ψή¬ 
φους αποσύρει την υποψηφιότητα του και η ψηφοφορία 
επαναλαμβάνεται μεταξύ των υπόλοιπων υποψηφίων. 
Επί ισοψηφίας υποψηφίων που έλαβαν τους λιγότερους 
ψήφους, ο ένας εξ αυτών των υποψηφίων αποσύρει την 
υποψηφιότητά του κατόπιν κληρώσεως 
Η ως άνω διαδικασία επαναλαμβάνεται μέχρι να επι¬ 
τευχθεί η απαιτούμενη απλή πλειοψηφία και ολοκληρώ¬ 
νεται σε μία συνεδρίαση. 

α3. Οι διατάξεις των παραγράφων αΐ και α2 του παρό¬ 
ντος άρθρου εφαρμόζονται για την εκλογή όλων των θέ¬ 
σεων του Διοικητικού Συμβουλίου (Προέδρου, Αντιπρο¬ 
έδρου, Γενικού Γραμματέα και Οικονομικού Γραμματέα). 

β.Το Διοικητικό Συμβούλιο παραλαμβάνει τη Διοίκηση 
και Οικονομική Διαχείριση του Ταμείου εντός δέκα (10) 
ημερών από την εκλογή του, παρουσία του Προέδρου 
του απερχόμενου Διοικητικού Συμβουλίου, με πρωτό¬ 
κολλο παράδοσης και παραλαβής. 

ΑΡΘΡΟ 17 

Λειτουργία του Διοικητικού Συμβουλίου 
α.Το Διοικητικό Συμβούλιο συνεδριάζει μετά από έγ¬ 
γραφη πρόσκληση του Προέδρου ή, εάν αυτός κωλύεται, 


του Αντιπροέδρου.Το Διοικητικό Συμβούλιο συνεδριάζει 
τακτικά τουλάχιστον μια φορά τον μήνα. Επίσης συνεδρι¬ 
άζει εκτάκτως όταν υπάρχει ανάγκη, κατά την κρίση του 
Προέδρου ή του Αντιπροέδρου που τον αναπληρώνει ή 
όταν το ζητήσουν εγγράφως τρία (3) τουλάχιστον μέλη 
του Διοικητικού Συμβουλίου με αίτησή τους προς τον 
Πρόεδρο στην οποία πρέπει να αναφέρονται επί ποινή 
απαραδέκτου τα θέματα που θα συζητηθούν στη συνε¬ 
δρίαση. Στην περίπτωση αυτή, ο Πρόεδρος υποχρεούται 
μέσα σε προθεσμία δύο (2) ημερών από την υποβολή της 
αίτησης να ορίσει συνεδρίαση Διοικητικού Συμβουλίου 
με τα θέματα που αναγράφονται σε αυτήν. Εάν δεν υπάρ¬ 
χει απαρτία, τα θέματα αυτά αναγράφονται πρώτα στην 
η μερήσια διάταξη της επόμενης τακτικής συνεδρίασης. 

β.Το Διοικητικό Συμβούλιο, με απόφασή του, μπορεί 
να ορίζει συγκεκριμένες ημέρες για τις τακτικές συνε¬ 
δριάσεις του. 

γ. Η πρόσκληση κοινοποιείται στα μέλη τρεις (3) τουλά¬ 
χιστον ημέρες πριν τη συνεδρίαση. Σύντμηση της προθε¬ 
σμίας αυτής επιτρέπεται μόνο σε περίπτωση επείγουσας 
ανάγκης, η οποία αιτιολογείται από τον Πρόεδρο ή τον 
Αντιπρόεδρο που τον αναπληρώνει. Στην πρόσκληση σε 
συνεδρίαση αναγράφονται ο τόπος, η ημερομηνία και η 
ώρα της συνεδρίασης καθώς και τα θέματα της ημερήσι¬ 
ας διάταξης. Λήψη αποφάσεων για θέματα που δεν περι¬ 
λαμβάνονται στην ημερήσια διάταξη επιτρέπεται μόνον 
εφόσον παρίστανται ή αντιπροσωπεύονται όλα τα μέλη 
του Διοικητικού Συμβουλίου και κανένα δεν αντιλέγει. 

δ. Αν μέλος του Διοικητικού Συμβουλίου κωλύεται να 
παραστεί σε συνεδρίαση, οφείλει να ειδοποιεί τον Πρόε¬ 
δρο του Διοικητικού Συμβουλίου, διαφορετικά θεωρείται 
αδικαιολογήτως απών. 

ε. Το μέλος του Διοικητικού Συμβουλίου που απουσι¬ 
άζει αδικαιολόγητα από τρεις (3) ή δικαιολογημένα από 
δέκα (10) διαδοχικές τακτικές συνεδριάσεις του Διοικητι¬ 
κού Συμβουλίου, εκπίπτει αυτοδικαίως από την ιδιότητα 
του μέλους του Διοικητικού Συμβουλίου. 

στ. Το Διοικητικό Συμβούλιο βρίσκεται σε απαρτία, 
εφόσον παρευρίσκονται σε αυτό τουλάχιστον πέντε (5) 
μέλη, και αποφασίζει με απλή πλειοψηφία των παρόντων 
μελών του. 

ζ. Οι αποφάσεις του Διοικητικού Συμβουλίου λαμβά- 
νονται με φανερή ψηφοφορία, εκτός αν πρόκειται για 
προσωπικά ζητήματα ή αν, εκ των προτέρων, το Διοι¬ 
κητικό Συμβούλιο καθορίζει ότι η ψηφοφορία είναι μυ¬ 
στική, κατά πλειοψηφία και σε περίπτωση ισοψηφίας 
υπερισχύει η ψήφος του Προέδρου. 

η. Οι συζητήσεις και οι αποφάσεις του Διοικητικού 
Συμβουλίου καταχωρούνται περιληπτικά σε ειδικό βι¬ 
βλίο πρακτικών Διοικητικού Συμβουλίου. Ύστερα από 
αίτηση μέλουςτου Διοικητικού Συμβουλίου, ο Πρόεδρος 
υποχρεούται να καταχωρήσει στα πρακτικά ακριβή πε¬ 
ρίληψη της γνώμης του. Στο βιβλίο αυτό καταχωρείται 
επίσης κατάλογος των παραστάντων κατά τη συνεδρί¬ 
αση μελών του Διοικητικού Συμβουλίου. Τα πρακτικά 
υπογράφονται από όλα τα μέλη του Διοικητικού Συμ¬ 
βουλίου που παραστάθηκαν στη συνεδρίαση. 

θ. Οι αποφάσεις του Διοικητικού Συμβουλίου δεν εκτε- 
λούνται πριν από την επικύρωση των πρακτικών, τουλά¬ 
χιστον από την πλειοψηφία των μελών του Διοικητικού 
Συμβουλίου, το αργότερο μέχρι την επόμενη συνεδρίαση. 

Το Διοικητικό Συμβούλιο μπορεί επί επείγουσας, κατά 
τη κρίση του, ανάγκης, να αποφασίζει την άμεση επικύ¬ 
ρωση των πρακτικών. 

ι.Τα μέλη του Διοικητικού Συμβουλίου δεν δικαιούνται 
αμοιβής. 

ΑΡΘΡΟ 18 

Αρμοδιότητες των μελών του Διοικητικού 

Συμβουλίου 

18.1.- Ο Πρόεδρος του Διοικητικού Συμβουλίου εκπρο¬ 
σωπεί το Ταμείο ενώπιον κάθε Διοικητικής και Δικαστι¬ 
κής αρχής και σε όλες τις σχέσεις και συναλλαγές του με 
οποιοδήποτε τρίτο φυσικό ή νομικό πρόσωπο. Συγκαλεί 
το Διοικητικό Συμβούλιο προεδρεύει των συνεδριάσεών 
του και ελέγχει την σύνταξη των πρακτικών. 

Συνυπογράφει με τον Γενικό Γραμματέα τα πρακτικά 
και όλη την αλληλογραφία και τα λοιπά έγγραφα του 
Ταμείου. Συνυπογράφει υποχρεωτικά επίσης με τον Γεν. 
Γραμματέα και τον Οικονομικό Γραμματέα τα εντάλματα 
πληρωμών, δαπανών, αποδείξεις εισπράξεως, τα γραμ¬ 
μάτια εισπράξεως των εισφορών των μετόχων και όλα 
τα παραστατικά έγγραφα των χρημάτων συναλλαγματι¬ 
κές, επιταγές κλπ., και τα μηνιαία ισοζύγια και τον ετήσιο 
ισολογισμό του Ταμείου. 

Μπορεί να αναθέτει στον αναπληρωτή του την άσκηση 
μέρους από τα καθήκοντά του. 

Επίσης ο Πρόεδρος μαζί με τον Οικονομικό Γραμματέα 
και τον Γενικό Γραμματέα του Διοικητικού Συμβουλίου 
ανοίγει και κινεί τους τραπεζικούς και λοιπούς λογα¬ 
ριασμούς και συνυπογράφει τα σχετικά έγγραφα (π.χ. 
εξουσιοδοτήσεις κλπ.), μέσω των οποίων αναθέτουν σε 
συγκεκριμένο μέλοςτου Διοικητικού Συμβουλίου όπως 
πραγματοποιήσει συγκεκριμένη υπηρεσία ή εντολή, για 
κάθε μορφή συναλλαγήςπου έχειτοΤαμείο μεΤράπεζες 
και θυγατρικές Εταιρίες αυτών. 

Τέλος ο Πρόεδρος μπορεί να αναθέτει σε μέλος του 
Διοικητικού Συμβουλίου ή σε ειδικές επιτροπές που σχη¬ 
ματίζονται με απόφαση του Διοικητικού Συμβουλίου 
τις μελέτες συγκεκριμένων θεμάτων και την υποβολή 
σχετικών προτάσεων πάνω σε αυτές. Ο Πρόεδρος όταν 
απουσιάζει ή κωλύεται αναπληρώνεται από τον Αντι¬ 
πρόεδρο. 

Ο Πρόεδρος του Διοικητικού Συμβουλίου εκπροσω¬ 
πεί και δεσμεύει απεριόριστα το Ταμείο για οποιοδή- 
ποτε θέμα, για το οποίο είτε κατά το νόμο είτε κατά το 
Καταστατικό δεν απαιτείται απόφαση του Διοικητικού 
Συμβουλίου. Ενδεικτικά ο Πρόεδρος του Δ.Σ. με μόνη 
την υπογραφή του: 

Εκπροσωπεί το Ταμείο ενώπιον κάθε Δικαστηρίου, Ελ¬ 
ληνικού ή Αλλοδαπού κάθε βαθμού και δικαιοδοσίας 
συμπεριλαμβανομένου και του Αρείου Πάγου και του 
Συμβουλίου Επικράτειας, ενώπιον κάθε άλλης Δημόσιας, 
Δημοτικής ή Κοινοτικής Αρχής, καθώς και κάθε τρίτου 
νομικού ή φυσικού προσώπου, κανονίζει τα της εσωτερι¬ 
κής και εξωτερικής λειτουργίας του Ταμείου, επιμελείται 
για την τήρηση των διατάξεων του ν. 3029/2002 και της 
ισχύουσας νομοθεσίας γενικά. 

Ο Αντιπρόεδρος του Ταμείου αναπληρώνει τον Πρόε¬ 
δρο του Διοικητικού Συμβουλίου όταν αυτός κωλύεται 
ή απουσιάζει. 


Το Διοικητικό Συμβούλιο μπορεί να ορίζει κατά περί¬ 
πτωση, για ορισμένου είδους πράξεις, ένα ή περισσότε¬ 
ρα μέλη του για εκπροσώπηση του Ταμείου. 

18.2. - Ο Αντιπρόεδρος εκτός από την αναπλήρωση του 
Προέδρου, μελετά και καταρτίζει τα προγράμματα δρά- 
σεως του Ταμείου περί των οποίων συντάσσει σχετικές 
εισηγήσεις και προτάσεις. Μεριμνά για την συγκρότηση 
ειδικών επιτροπών μελέτης και προγραμματισμού. 

18.3. - Ο Γενικός Γραμματέας έχει την επιμέλεια της 
αλληλογραφίας και της σύνταξης των εγγράφων του 
Ταμείου που απευθύνονται μέσα και έξω από αυτό, τα 
οποία και συνυπογράφει με τον Πρόεδρο, καθώς επίσης 
και της τήρησης των βιβλίων πρακτικών Γενικών Συνε¬ 
λεύσεων, Διοικητικού Συμβουλίου του μητρώου μελών 
κλπ. Συνεργάζεται με τον Πρόεδρο στην σύνταξη της 
ημερήσιας διάταξης των συνεδριάσεων του Διοικητικού 
Συμβουλίου και συντάσσει τα πρακτικά του. 

Κρατάει τη σφραγίδα του Ταμείου, τηρεί το αρχείο 
του και είναι υπεύθυνος για την ομαλή διεξαγωγή και 
διεκπεραίωση της εργασίας στα Γραφεία του Ταμείου. 

Συνυπογράφει υποχρεωτικά με τον Πρόεδρο και τον 
Οικονομικό Γραμματέα τα εντάλματα του Ταμείου και 
κάθε παραστατικό έγγραφο χρημάτων, συναλλαγματι¬ 
κές, επιταγές κλπ., τα μηνιαία ισοζύγια και τον ετήσιο 
ισολογισμό του Ταμείου. 

Το Διοικητικό Συμβούλιο μπορεί με απόφαση του να 
ορίζει ένα από μέλη του ως αναπληρωτή του Γεν. Γραμ¬ 
ματέα για τις περιπτώσεις που αυτός θα απουσιάζει ή 
θα κωλύεται. 

18.4. - Ο Οικονομικός Γραμματέας έχει την επιμέλεια 
της διαχειρίσεως των οικονομικών του Ταμείου συνερ¬ 
γάζεται με τον Πρόεδρο και τον Γεν. Γραμματέα και συ¬ 
ντάσσει εκθέσεις για όλη την πορεία των οικονομικών 
τουΤαμείου όπως και εισηγήσεις και προτάσεις για κάθε 
επί μέρους οικονομικό θέμα. 

Κάνει τις πληρωμές και εισπράττει όλα τα έσοδα από 
οπουδήποτε προέρχονται, εκδίδει και υπογράφει τα οι¬ 
κεία εντάλματα πληρωμών και γραμμάτια είσπραξης, τα 
οποία συνυπογράφονται υποχρεωτικά κατά την έκδοσή 
τους από τον Πρόεδρο και Γεν. Γραμματέα του Διοικη¬ 
τικού Συμβουλίου. 

Καταθέτει σε Τράπεζες, ταμιευτήρια κλπ, χρήματα, χρε¬ 
όγραφα και αναλαμβάνει από αυτά τα αναγκαία ποσά 
για την κάλυψη των λειτουργικών αναγκών τουΤαμείου, 
εκδίδοντας για αυτό τις σχετικές αποδείξεις, συνυπογε- 
γραμμένες από τον ίδιο, τον Πρόεδρο, καθώς και τον Γεν. 
Γραμματέα του Διοικητικού Συμβουλίου. 

Οικονομικός Γραμματέας συντάσσει σε συνεργασία με 
τον Πρόεδρο και τον Γεν. Γραμματέα τον ετήσιο προϋ¬ 
πολογισμό και απολογισμό, και τους οποίους υπογράφει 
υποχρεωτικά. 

Ο ετήσιος ισολογισμός μετά την έγκριση του από το 
Διοικητικό Συμβούλιο θα υπογράφεται υποχρεωτικά από 
τον Οικονομικό Γραμματέα, τον Πρόεδρο και τον Γενικό 
Γραμματέα τουΤαμείου. 

Ο Οικονομικός Γραμματέας είναι υπεύθυνος: 

(α) να τηρεί τα απαιτούμενα βιβλία και τα υπόλοιπα 
παραστατικά της Οικονομικής διαχείρισης, 

(β) να θέτει στην διάθεση του Διοικητικού Συμβουλίου 
του Ταμείου, της Γεν. Συνέλευσης των Ασφαλισμένων της 

Εξελεγκτικής Επιτροπής του Ταμείου, ως και οποιουδή- 
ποτε μετόχου του Ταμείου, τα ακόλουθα: 

(β 1) Την έκθεση των ορκωτών ελεγκτών που έχουν 
ορισθεί από το Διοικητικό Συμβούλιο για τον έλεγχο της 
ετήσιας οικονομικής διαχείρισης του Ταμείου, και 
(β2) Κάθε σχετικό στοιχείο που αφορά στην Οικονο¬ 
μική Διαχείριση του Ταμείου. 

Τέλος σαφηνίζεται ότι: 

1. - Το Διοικητικό Συμβούλιο μπορεί με απόφασή του 
να ορίζει ένα από τα μέλη του, ως Αναπληρωτή του Οι¬ 
κονομικού Γραμματέα, για τις περιπτώσεις που αυτός θα 
απουσιάζει ή θα κωλύεται. 

2. -Τα απαιτούμενα βιβλία και στοιχεία για την εύρυθμη 
λειτουργία του Ταμείου φυλάσσονται σε συγκεκριμένο 
ασφαλή χώρο από τον Οικονομικό Γραμματέα, ο οποί¬ 
ος είναι υπεύθυνος επίσης και για την ασφαλή φύλαξη 
όλων των στοιχείων και γενικά κάθε δικαιολογητικού που 
αφορά οικονομικά θέματα. Επίσης ο Οικονομικός Γραμ¬ 
ματέας είναι υπεύθυνος και για την αρχειοθέτηση των 
δικαιολογητικών που αφορούν στην εύρυθμη λειτουργία 
των Υπηρεσιών (π.χ. οικονομικών κλπ.) του Ταμείου. 

Λοιπά θέματα διοίκησης του Ταμείου που αφορούν 
στις συνεδριάσεις, τις αποφάσεις και γενικώς στη λει¬ 
τουργία του Διοικητικού Συμβουλίου του Ταμείου, καθώς 
και στην εσωτερική λειτουργία του, καθορίζονται στον 
εσωτερικό κανονισμό. 

ΑΡΘΡΟ 19 

Διοικητικό Συμβούλιο - Ευθύνη 
α.Τα μέλη του Διοικητικού Συμβουλίου υποχρεούνται 
να επιδεικνύουν τη δέουσα επιμέλεια και ευθύνονται 
έναντι του Ταμείου για κάθε πταίσμα τους κατά τη δι¬ 
οίκηση των υποθέσεών του. Το βάρος αποδείξεως της 
απαιτούμενης επιμέλειας έχει το μέλος του Διοικητικού 
Συμβουλίου. Τα μέλη του Διοικητικού Συμβουλίου δεν 
ευθύνονται για αποφάσεις που λήφθηκαν σε συνεδρί¬ 
αση κατά την οποία δεν παρίσταντο ή παραστάθηκαν 
και διαφώνησαν, εφόσον η διαφωνία τους καταγράφηκε 
στο πρακτικό συνεδρίασης του Διοικητικού Συμβουλίου. 

β.ΤοΤαμείο δύναται να παραιτηθεί των αξιώσεώντου 
προς αποζημίωση κατά μέλους του Διοικητικού Συμβου¬ 
λίου ή να συμβιβασθεί μόνον μετά την πάροδο διετίας 
από της γενέσεως της αξιώσεως και μόνον εφόσον συ- 
γκατατίθεται η Γενική Συνέλευση. 

γ. Οι ως άνω αξιώσεις του Ταμείου υπόκεινται σε πε¬ 
νταετή παραγραφή από της τελέσεως της ζημιογόνου 
πράξεως. Κατ'εξαίρεση, αν η ζημιογόνος πράξη προκλή- 
θηκε από δόλο, η παραγραφή είναι δεκαετής. 

δ. Αν μέλος του Διοικητικού Συμβουλίου ζημίωσε το 
Ταμείο με δόλο, το Διοικητικό Συμβούλιο υποχρεούται 
να ασκήσει τις αξιώσεις του Ταμείου κατά τούτου. Αν μέ- 
λοςτου Διοικητικού Συμβουλίου ζημίωσετοΤαμείο από 
αμέλεια, το Διοικητικό Συμβούλιο δύναται να ασκήσει τις 
αξιώσεις του Ταμείου κατά τούτου, εκτός εάν διαφορε¬ 
τικά αποφασίσει η Γενική Συνέλευση με απλή απαρτία 
και απλή πλειοψηφία. 

ε. Όταν το Διοικητικό Συμβούλιο υποχρεούται να 
ασκήσει τις αξιώσεις του Ταμείου κατά μέλους του Διοι¬ 
κητικού Συμβουλίου που το ζημίωσε, μετά από απόφαση 
της Γενικής Συνέλευσης, η αγωγή πρέπει να εγερθεί εντός 
έξι (6) μηνών από την ημέρα της Γενικής Συνέλευσης. 


Προς διεξαγωγή της δίκης η Γενική Συνέλευση μπορεί 
να διορίζει ειδικούς εκπροσώπους.Το διορισμό ειδικών 
εκπροσώπων για τη διεξαγωγή της δίκης μπορεί να ζη¬ 
τήσουν από τα δικαστήρια τα μισά συν ένα μέλη του Τα¬ 
μείου, αν η προθεσμία της προηγούμενης παραγράφου 
παρέλθει άπρακτη. 

ΑΡΘΡΟ 20 

Υποχρέωση Εχεμύθειας / Αποζημιώσεις / 

Ασυμβίβαστα 

α.Τα μέλη του Διοικητικού Συμβουλίου και η εταιρεία 
Διαχείρισης έχουν υποχρέωση εχεμύθειας απέναντι στο 
Ταμείο. Υποχρεούνται σε αυστηρή τήρηση εχεμύθειας 
ως προς τα απόρρητα του Ταμείου των οποίων έλαβαν 
γνώση εξ οιουδήποτε λόγου. 

β. Η παράβαση της παραπάνω υποχρεώσεως αποτελεί 
λόγο παύσεως του από μέλος του Διοικητικού Συμβου¬ 
λίου και συνιστά λόγο διακοπήςτης συνεργασίας με την 
εταιρεία Διαχείρισης. 

γ. Δεν χορηγείται ουδεμία αντιμισθία ή αποζημίωση 
στα μέλη του Διοικητικού Συμβουλίου και της Εξελεγκτι¬ 
κής Επιτροπής. Στον κανονισμό λειτουργίας τουΤαμείου 
θα ρυθμίζονται θέματα εκλογών και αποζημιώσεων με¬ 
λών για τις περιπτώσεις συμμετοχής σε διεθνή συνέδρια 
διεξαγόμενα εκτός Ελλάδος. 

δ. Απαγορεύεται στα μέλη του Διοικητικού Συμβου¬ 
λίου και της Εξελεγκτικής Επιτροπής ως και στους συ¬ 
ζύγους και τα τέκνα αυτών να συνάπτουν συμβάσεις 
με το Ταμείο που συνεπάγονται τη λήψη αμοιβής για 
προσφορά πάσης φύσεως άλλων υπηρεσιών ή αποβλέ¬ 
ποντας στην επίτευξη κέρδους δια της ανάληψης έργου, 
προμήθειας ή οποιοσδήποτε άλλης παροχής. 

ΚΕΦΑΛΑΙΟ ΤΕΤΑΡΤΟ 

ΚΛΑΔΟΣ ΕΦΑΠΑΞ 

ΑΡΘΡΟ 21 

Έναρξη και λήξη της ασφάλισης 

1. - Δικαίωμα εγγραφής στον κλάδο έχουν μόνο οι 
άμεσα ασφαλισμένοι, κατά τα οριζόμενα στο άρθρο 3 
του παρόντος Καταστατικού. Η ασφάλιση στον Κλάδο 
Εφάπαξ αρχίζει από την εγγραφή του εργαζόμενου στο 
Ταμείο. 

2. - Η ασφάλιση στον Κλάδο Εφάπαξ λήγει: 

α) Με την απώλεια της ιδιότητας του ασφαλισμένου, 
κατά τα προβλεπόμενα στο άρθρο 5 (διαγραφή) του πα¬ 
ρόντος Καταστατικού. 

β) Επί μη καταβολής των εισφορών, κατά τα οριζόμενα 
στα παρακάτω άρθρα, 

γ) με τη συνταξιοδότηση του ασφαλισμένου από Ορ¬ 
γανισμό κοινωνικής ασφάλισης. 

δ) Με τον θάνατο του ασφαλισμένου. 

ΑΡΘΡΟ 22 

Εισφορές 

α. Κάθε άμεσα ασφαλισμένος υποχρεούται να κατα¬ 
βάλλει στον Κλάδο Εφάπαξ του Ταμείου εισφορά κάθε 
ημερολογιακό μήνα. 

β.Το ποσό της μηνιαίας εισφοράς ισούται με το 0,90% 
του ασφαλίσιμου μισθού, που αντιστοιχεί υποχρεωτικά 
στην εκάστοτε ανωτάτη ασφαλιστική κλάση.Το ποσο¬ 
στό αυτό αναπροσαρμόζεται με απόφαση του Δ.Σ. του 

Ταμείου μετά από αναλογιστική μελέτη και σύμφωνη 
γνώμη της Εθνικής Αναλογιστικής Αρχής. Η απόφαση 
του Δ.Σ. περί αναπροσαρμογής του ποσοστού της ει¬ 
σφοράς γνωστοποιείται στην Εθνική Αναλογιστική Αρχή. 

γ. Δύναται οι ασφαλισμένοι να εισφέρουν στον κλάδο 
ποσά που θα πιστώνονται στον ατομικό τους λογαρια¬ 
σμό και θα αποδίδονται με την συνταξιοδότησή τους 
σύμφωνα με τα άρθρα 29 και 30 του καταστατικού. Τα 
ποσά αυτά δεν θα υπερβαίνουν τις ετήσιες μεικτές απο¬ 
δοχές των ασφαλισμένων. 

ΑΡΘΡΟ 23 

Τρόπος καταβολής των εισφορών 

1. - Η εισφορά κάθε άμεσα ασφαλισμένου στο Ταμείο, 
η οποία αφορά είτε τον κλάδο Εφάπαξ είτε τους λοιπούς 
κλάδους, παρακρατείται κατά την καταβολή των αποδο¬ 
χών από τον εργοδότη κατόπιν σχετικής συμφωνίας. Ο 
εργοδότης στην περίπτωση αυτή είναι υπόχρεος για την 
απόδοσή της στο Ταμείο, το αργότερο εντός του πρώτου 
δεκαήμερου του μήνα που καταβάλλονται οι αποδοχές. 

2. - Στην περίπτωση που δεν είναι δυνατόν να παρα- 
κρατείται η μηνιαία εισφορά κατά την καταβολή των 
αποδοχών του ασφαλισμένου από τον εργοδότη, ο 
ασφαλισμένος υποχρεούται να καταβάλλει τη μηνιαία 
εισφορά του προς τοΤαμείο κατά το πρώτο 10μερο κάθε 
μηνάς. 

Η καταβολή της εισφοράς από τους ασφαλισμένους 
στους κλάδους του Ταμείου γίνεται μέσω πάγιας εντολής 
χρέωσης του τραπεζικού λογαριασμού του ασφαλισμέ¬ 
νου. 

3. - Με απόφαση του Διοικητικού Συμβουλίου τουΤα- 
μείου μπορεί να καθορίζονται και άλλοι τρόποι καταβο¬ 
λής της εισφοράς. 

ΑΡΘΡΟ 24 

Συνέπειες της μη καταβολής των εισφορών 

1. - Η μη καταβολή στον Κλάδο Εφάπαξ του Ταμεί¬ 
ου της μηνιαίας εισφοράς εντός του μήνα στον οποίο 
αντιστοιχεί, όπως ορίζεται στο άρθρο 23 του παρόντος 
συνεπάγεται: 

α) Τη μη πίστωση του ατομικού συνταξιοδοτικού 
λογαριασμού του άμεσα ασφαλισμένου με πρόσθετη 
εισφορά. 

β)Τη μη λήψη υπόψη ως χρόνου ασφάλισης του μήνα 
στον οποίο ανάγεται η μη καταβληθείσα μηνιαία εισφο¬ 
ρά. 

2. - Κατ'εξαίρεση, επί αδυναμίας καταβολής μέχρι και 
δώδεκα (12) συνεχόμενων μηνιαίων εισφορών λόγω 
ασθένειας, ανικανότητας για εργασία, ή άλλου έκτακτου 
και εξαιρετικού λόγου, η συνδρομή της οποίας βεβαι¬ 
ώνεται με απόφαση του Διοικητικού Συμβουλίου του 
Ταμείου, επέρχονται μόνον οι συνέπειες του στοιχείου 
(α) της πρώτης παραγράφου του παρόντος άρθρου. 

ΑΡΘΡΟ 25 

Μαθηματικό Απόθεμα 

1. - Το Ταμείο δημιουργεί μαθηματικό απόθεμα, το 
ύψος του οποίου αντανακλά τις χρηματοοικονομικές 
υποχρεώσεις του Κλάδου Εφάπαξ αυτού. 

2. - Ο υπολογισμός και η κάλυψη με ασφαλιστική το¬ 
ποθέτηση του μαθηματικού αποθέματος γίνονται κατ' 


εφαρμογή των διατάξεων του άρθρου 7 παρ. 15 και 16 
του ν. 3029/2002, όπως αυτές εκάστοτε ισχύουν, κατ' 
εφαρμογή της Φ.Επαγγ.Ασφ./οικ.16/9-4-2003 απόφασης 
του Υφυπουργού Απασχόλησης και Κοινωνικής Προστα¬ 
σίας και του Κοινοτικού Δικαίου, όπως ενσωματώνεται 
στην Εθνική Νομοθεσία. 

ΑΡΘΡΟ 26 

Τρόπος επένδυσης του Μαθηματικού Αποθέματος 

1- Για την κάλυψη του μαθηματικού αποθέματος με 
ασφαλιστική τοποθέτηση, το Διοικητικό Συμβούλιο του 
Ταμείου αποφασίζει για τη διαχείριση των επενδύσεων 
των κλάδων του ταμείου, συμπεριλαμβανομένου του 
Κλάδου Εφάπαξ. Τη διαχείριση των επενδύσεων μπο¬ 
ρεί να αναλάβει το ίδιο το Ταμείο ή να την αναθέσει σε 
εταιρεία διαχείρισης. Τη θεματοφυλακή αναθέτει σε 
θεματοφύλακα. Ο θεματοφύλακας και ο διαχειριστής 
επενδύσεων κατέχουν υποχρεωτικά τις απαιτούμενες 
από τη νομοθεσία άδειες. Οι επενδύσεις ακολουθούν 
τον κανονισμό επενδύσεων του Ταμείου και συμμορ¬ 
φώνονται στην κείμενη νομοθεσία. 

2. - Οι τοποθετήσεις του ενεργητικού του Ταμείου ακο¬ 
λουθούν τους ποιοτικούς και ποσοτικούς επενδυτικούς 
περιορισμούς που προβλέπονται από το άρθρο 7 παρ. 
15 του ν. 3029/2002, όπως εκάστοτε ισχύει, κατ' εφαρ¬ 
μογή της Φ.Επαγγ.Ασφ./οικ.16/9-4-2003 απόφασης του 
Υφυπουργού Απασχόλησης και Κοινωνικής Προστασί¬ 
ας, του Κοινοτικού Δικαίου, όπως ενσωματώνεται στην 
Εθνική Νομοθεσία και του κανονισμού επενδύσεων του 
Ταμείου. 

3. - Από κάθε μηνιαία εισφορά που ο άμεσα ασφαλισμέ¬ 
νος καταβάλλει στο Ταμείο, ποσοστό 97% μεταφέρεται 
και πιστώνεται στον ατομικό λογαριασμό του ασφαλι¬ 
σμένου που την κατέβαλε.Το υπόλοιπο 3% της εισφοράς 
κάθε ασφαλισμένου διατίθεται για το σχηματισμό Ιδίων 
Κεφαλαίων του Ταμείου, προς κάλυψη λειτουργικών εξό¬ 
δων, ως αναφέρεται στο άρθρο 67 του παρόντος κατα¬ 
στατικού. Τα ποσοστά αυτά μπορούν να αναπροσαρ¬ 
μόζονται με απόφαση του Διοικητικού Συμβουλίου και 
αιτιολογημένη αναλογιστική έκθεση μετά τη σύμφωνη 
γνώμη της Εθνικής Αναλογιστικής Αρχής. Η απόφαση 
κοινοποιείται στο Υπουργείο Εργασίας και Κοινωνικής 
Ασφάλισης και Κοινωνικής Αλληλεγγύης, στην Εθνική 
Αναλογιστική Αρχή και στην Επιτροπή Κεφαλαιαγοράς. 

4. - Απαγορεύεται και είναι απολύτως άκυρη η απόκτη¬ 
ση από το Ταμείο οποιουδήποτε περιουσιακού στοιχείου, 
εφόσον πωλητές είναι μέλη του Διοικητικού Συμβουλίου 
ή σύζυγοι ή συγγενείς μέχρι και του δεύτερου βαθμού εξ 
αίματος ή εξ αγχιστείας των προσώπων αυτών, καθώς και 
εταιρείες, στις οποίες τα ως άνω πρόσωπα είναι ιδρυτές, 
μέτοχοι ή εταίροι που εκπροσωπούν το 1/20 του κεφα¬ 
λαίου των εν λόγω εταιριών.Το ίδιο ισχύει αν ο πωλητής 
απέκτησε το στοιχείο που μεταβιβάζεται από κάποιο από 
τα ως άνω πρόσωπα εντός των προηγούμενων δώδεκα 
(12) μηνών από τη μεταβίβαση. 

ΑΡΘΡΟ 27 

Περιθώριο Φερεγγυότητας 

ΤοΤαμείο δεν έχει υποχρέωση σχηματισμού περιθωρί¬ 
ου φερεγγυότητας για τον Κλάδο Εφάπαξ, κατ'εφαρμογή 
του άρθρου 4 της Φ. Επαγγ. ασφ./οικ. 16/9.4.2003 από- 

φάσης του Υφυπουργού Απασχόλησης και Κοινωνικής 
Προστασίας. 

ΑΡΘΡΟ 28 

Αντασφάλιση 

Το Ταμείο δεν έχει υποχρέωση αντασφάλισης για τον 
Κλάδο Εφάπαξ, κατ' εφαρμογή του άρθρου 8 της Φ.Ε- 
παγγ.ασφ./οικ.16/9.4.2003 απόφασης του Υφυπουργού 
Απασχόλησης και Κοινωνικής Προστασίας. 

ΑΡΘΡΟ 29 

Προϋποθέσεις θεμελίωσης του δικαιώματος 

Ο άμεσα ασφαλισμένος δικαιούται εφάπαξ παροχή 
από το Ταμείο εφόσον συντρέχουν στο πρόσωπο του 
οι ακόλουθες προϋποθέσεις: 

α. Έχει συνταξιοδοτηθεί από Οργανισμό Κοινωνικής 
Ασφάλισης (λόγω γήρατος, αναπηρίας κλπ): ανεξαρ¬ 
τήτως ηλικίας, εφόσον έχει ένα (1) τουλάχιστον χρόνο 
ασφάλισης στο Ταμείο. Ειδικά οι άμεσα ασφαλισμένοι 
του Ταμείου, οι οποίοι συνταξιοδοτούνται χωρίς να 
έχουν συμπληρώσει ένα έτος ασφάλισης στο παρόν 
Ταμείο, δικαιούνται κανονικά της εφάπαξ παροχής υπό 
την προϋπόθεση ότι κατά την ημερομηνία δημοσίευσης 
του ΦΕΚ 115/ 2-2-2012 τεύχος Β των τροποποιήσεων 
του καταστατικού του Ταμείου ήταν μέτοχοι στον φορέα 
ΚΕΑ-ΕΕΕΚΕ. 

β. Ανεξαρτήτως ηλικίας, λόγω θανάτου του άμεσα 
ασφαλισμένου. Στην περίπτωση αυτή την εφάπαξ πα¬ 
ροχή λαμβάνει το πρόσωπο το οποίο έχει εγγράφως 
υποδείξει ο ασφαλισμένος ή ο δικαιούχος στο ταμείο. 

Στην περίπτωση που δεν έχει υποδείξει εγγράφως 
τέτοιο πρόσωπο, την εφάπαξ παροχή λαμβάνουν ο/η 
σύζυγος και τα τέκνα και αν δεν υπάρχουν οι γονείς και τα 
αδέλφια. Τα ποσοστά του/ της συζύγου και των τέκνων, 
άλλως των γονέων και των αδελφών καθορίζονται με 
βάση την εξ αδιαθέτου κληρονομική τους μερίδα. Αν 
δεν υπάρχει κανένα από τα ανωτέρω πρόσωπα, το ποσό 
της εφάπαξ παροχής του αποβιώσαντος ασφαλισμένου 
παραμένει στον Κλάδο Εφάπαξ του Ταμείου. 

ΑΡΘΡΟ 30 

Ποσό της εφάπαξ παροχής 

1. - Ο Κλάδος Εφάπαξ εφαρμόζει το κεφαλαιοποιητικό 
σύστημα προκαθορισμένης εισφοράς. Δεν εγγυάται το 
ύψος της εφάπαξ παροχής ούτε το ύψος της επενδυτικής 
απόδοσης, ούτε επίσης το ύψος των λειτουργικών και 
επενδυτικών εξόδων. 

2. - Σε κάθε ασφαλισμένο, που πληροί τις προϋποθέ¬ 
σεις, που αναφέρονται στο άρθρο 29 (Προϋποθέσεις 
θεμελίωσης δικαιώματος σε παροχή από τον Κλάδο εφά¬ 
παξ) του παρόντος Καταστατικού, απονέμεται εφάπαξ 
παροχή ίση με το κεφάλαιο και τις διαχρονίες αποδόσεις 
που έχουν σωρευθεί στον Ατομικό Συνταξιοδοτικό του 
Λογαριασμό έως την ημέρα καταβολής της παροχής. 

3. - Η εφάπαξ παροχή καταβάλλεται στον ασφαλισμέ¬ 
νο με απόφαση του Διοικητικού Συμβουλίου, μετά από 
αίτησή του. Ο ατομικός συνταξιοδοτικός λογαριασμός 
του ασφαλισμένου ρευστοποιείται εντός 10 ημερών από 
την έκδοση της απόφασης του Διοικητικού Συμβουλίου 
του Ταμείου περί καταβολής της εφάπαξ παροχής. 


ΚΕΦΑΛΑΙΟ ΠΕΜΠΤΟ 

ΚΛΑΔΟΣ ΠΡΟΝΟΙΑΣ 

ΑΡΘΡΟ 31 

Έναρξη και Λήξη της ασφάλισης 

1. - Δικαίωμα εγγραφής στον κλάδο έχουν οι άμεσα 
ασφαλισμένοι (βλ. άρθρο 3 του παρόντος). Η ασφάλιση 
στον Κλάδο Πρόνοιας αρχίζει από την εγγραφή στοΤαμείο. 

2. - Η ασφάλιση στον Κλάδο Πρόνοιας λήγει: 

α) με την απώλεια της ιδιότητας του ασφαλισμένου, 
κατά τα προβλεπόμενα στο άρθρο 5 (διαγραφή) του 
παρόντος Καταστατικού, 

β) επί μη καταβολής των εισφορών, κατά τα οριζόμενα 
στα παρακάτω άρθρα 32 (Εισφορές) και 33 (Συνέπειες 
μη καταβολής εισφορών) του παρόντος Καταστατικού, 

γ) με τη συνταξιοδότηση του ασφαλισμένου από Ορ¬ 
γανισμό Κοινωνικής Ασφάλισης 

ΑΡΘΡΟ 32 

Εισφορές 

α. Κάθε άμεσα ασφαλισμένος υποχρεούται να κατα¬ 
βάλλει στον Κλάδο ΠρόνοιαςτουΤαμείου μηνιαία εισφο¬ 
ρά ποσοστού 0,14% επί του ασφαλίσιμου μισθού που 
αντιστοιχεί υποχρεωτικά στην εκάστοτε ανωτάτη ασφα¬ 
λιστική κλάση,.Το ποσοστό αυτό αναπροσαρμόζεται με 
απόφαση του Δ.Σ. του Ταμείου μετά από αναλογιστική 
μελέτη και σύμφωνη γνώμη της Εθνικής Αναλογιστικής 
Αρχής. Η απόφαση του Δ.Σ. περί αναπροσαρμογής του 
ποσοστού της εισφοράς γνωστοποιείται στην Εθνική 
Αναλογιστική Αρχή. 

β. Ο τρόπος καταβολής της εισφοράς στον Κλάδο Πρό¬ 
νοιας ρυθμίζεται από το άρθρο 23 (Τρόπος καταβολής 
της εισφοράς) του παρόντος καταστατικού. 

γ. Από την εκάστοτε μηνιαία εισφορά κάθε άμεσα 
ασφαλισμένου, ποσοστό 4% διατίθεται για την κάλυψη 
των λειτουργικών δαπανών του Κλάδου Πρόνοιας. 

ΑΡΘΡΟ 33 

Συνέπειες της μη καταβολής των εισφορών 

Στην περίπτωση που ασφαλισμένος καθυστερεί την 
καταβολή τριών μηνιαίων εισφορών του μέσα στην ίδια 
οικονομική χρήση, καλείται εγγράφως από το Διοικητικό 
Συμβούλιο να τις εξοφλήσει εντός τακτής προθεσμίας 
και εάν δεν το πράξει με απόφαση του Διοικητικού Συμ¬ 
βουλίου διαγράφεται από το Ταμείο. 

Ο άμεσα ασφαλισμένος δύναται να επανεγγραφεί στον 
Κλάδο Πρόνοιας, μόνο στην περίπτωση που συντρέχουν 
οι ακόλουθες δύο προϋποθέσεις: 

α) πληροί τους όρους εγγραφής σύμφωνα με το άρθρο 
3 του παρόντος και 

β) καταβάλλει στο Ταμείο τα οφειλόμενα ποσά, τα 
οποία υποδεικνύονται στο Διοικητικό Συμβούλιο, αφού 
υπολογιστούν λαμβάνοντας υπόψη τις κατάλληλες ανα¬ 
προσαρμογές, από τον αρμόδιο αναλογιστή του Ταμείου. 

Από την ημερομηνία επανεγγραφής εφαρμόζεται η 
περίοδος αναμονής που προβλέπεται στα άρθρα 38 και 
39 του παρόντος για τους νεοεγγραφόμενους. 

ΑΡΘΡΟ 34 

Αποθεματικά του Κλάδου Πρόνοιας 

Ι.-ΤοΤαμείο δημιουργεί απόθεμα μη δεδουλευμένων 
εισφορών και απόθεμα εκκρεμών ζη μιών για την πλήρη 




Τεύχος Β' 3544/10.10.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


42507 


κάλυψη των χρηματοοικονομικών υποχρεώσεων του 
Κλάδου αυτού. 

2.- Ο υπολογισμός και η κάλυψη με ασφαλιστική το¬ 
ποθέτηση των αποθεματικών αυτών γίνονται κατ' εφαρ¬ 
μογή των διατάξεων του άρθρου 7 παρ. 15 και 16 του 
ν. 3029/2002, όπως αυτές εκάστοτε ισχύουν, των κατ' 
εξουσιοδότηση αυτών εκδοθεισών υπουργικών αποφά¬ 
σεων και του Κοινοτικού Δικαίου, όπως ενσωματώνεται 
στην Εθνική Νομοθεσία. 

ΑΡΘΡΟ 35 

Τρόπος επένδυσης των αποθεματικών του Κλά¬ 
δου Πρόνοιας 

1- Για την κάλυψη του μαθηματικού αποθέματος με 
ασφαλιστική τοποθέτηση, το Διοικητικό Συμβούλιο του 
Ταμείου αποφασίζει για τη διαχείριση των επενδύσε¬ 
ων των κλάδων του ταμείου, συμπεριλαμβανομένου 
του Κλάδου Πρόνοιας. Τη διαχείριση των επενδύσεων 
μπορεί να αναλάβειτο ίδιο το Ταμείο ή να την αναθέσει 
σε εταιρεία διαχείρισης. Τη θεματοφυλακή αναθέτει σε 
θεματοφύλακα. Ο θεματοφύλακας και ο διαχειριστής 
επενδύσεων κατέχουν υποχρεωτικά τις απαιτούμενες 
από τη νομοθεσία άδειες. Οι επενδύσεις ακολουθούν 
τον κανονισμό επενδύσεων του Ταμείου και συμμορ¬ 
φώνονται στην κείμενη νομοθεσία. 

2.- Κάθε ετήσια εισφορά των ασφαλισμένων στον Κλά¬ 
δο Πρόνοιας χρησιμοποιείται για την ασφαλιστική τοπο¬ 
θέτηση των αποθεματικών του Κλάδου αυτού, καθώς 
και για το σχηματισμό του περιθωρίου φερεγγυότητας 
του Κλάδου Πρόνοιας, σύμφωνα με το άρθρο 4 της Υπ. 
Απόφασης Φ.Επαγγ.ασφ./οικ.16/9-4-2003, όπως αυτό 
εκάστοτε ισχύει. 

ΑΡΘΡΟ 36 

Περιθώριο Φερεγγυότητας 

Το Ταμείο σχηματίζει περιθώριο φερεγγυότητας για 
τον Κλάδο Πρόνοιας σύμφωνα με τις ισχύουσες διατά¬ 
ξεις, καθώς και το δίκαιο της ΕΕ, όπως ενσωματώνεται 
στην Ελληνική νομοθεσία.Τα περιουσιακά στοιχεία, που 
απαρτίζουν το περιθώριο φερεγγυότητας, όπως αυτά 
προβλέπονται από την αναλογιστική μελέτη επενδύο¬ 
νται με βάση τα προβλεπόμενα στον κανονισμό επενδύ¬ 
σεων του Ταμείου και την ισχύουσα νομοθεσία. 

ΑΡΘΡΟ 37 

Αντασφάλιση 

Το Ταμείο έχει υποχρέωση για επαρκή αντασφαλιστι- 
κή κάλυψη για τον Κλάδο Πρόνοιας, κατ'εφαρμογή του 
άρθρου 8 της Φ.Επαγγ.ασφ./οικ.16/9.4.2003 απόφασης 
του Υφυπουργού Απασχόλησης και Κοινωνικής Προστα¬ 
σίας, κατόπιν αναλογιστικής μελέτης, που εκπονείται κατ' 
εντολή του Διοικητικού Συμβουλίου του Ταμείου. 

ΑΡΘΡΟ 38 

Εφάπαξ παροχή λόγω αναπηρίας 

Προϋποθέσεις θεμελίωσηςτου δικαιώματος 

1.- Αναπηρία (όσον αφορά στον κλάδο πρόνοιας) υφί- 
σταται, όταν αφαιρείται η ειδικότητα του ελεγκτή εναέ¬ 
ριας κυκλοφορίας, λόγω ποσοστού ανικανότητας προς 
εργασία τουλάχιστον 67%. 


2.- Σε περίπτωση αναπηρίας, ο άμεσα ασφαλισμένος 
δικαιούται εφάπαξ παροχής από τον Κλάδο Πρόνοιας 
του Ταμείου, εφόσον συντρέχουν σωρευτικά στο πρό¬ 
σωπό του οι ακόλουθες προϋποθέσεις: 

α) Αφαίρεση της ειδικότητας ελεγκτή εναέριας κυ¬ 
κλοφορίας λόγω ποσοστού ανικανότητα προς εργασία 
τουλάχιστον 67%. 

β) Έχει τουλάχιστον δύο (2) έτη συνεχούς ασφάλισης 
στον Κλάδο πριν από την επέλευση της αναπηρίας (ο 
περιορισμός αυτός δεν ισχύει ειδικά για εκείνους τους 
ασφαλισμένους που κατά την ημερομηνία δημοσίευσης 
του ΦΕΚ 115/ 2-2-2012 τεύχος Β των τροποποιήσεων 
του καταστατικού του Ταμείου ήταν μέτοχοι στον φορέα 
ΚΕΑ-ΕΕΕΚΕ). 

γ) Έχει καταβάλει όλες τις εισφορές στον Κλάδο Πρό¬ 
νοιας έως και το προηγούμενο ημερολογιακό έτος πριν 
από την επέλευση της αναπηρίας, λαμβάνοντας υπόψη 
και την περίπτωση (β) του άρθρου 33 (Συνέπειες μη κα¬ 
ταβολής των εισφορών). 

ΑΡΘΡΟ 39 

Εφάπαξ παροχή λόγω θανάτου 

Δικαιούχοι-Προϋποθέσεις θεμελίωσης του 

δικαιώματος 

1. - Σε περίπτωση θανάτου του άμεσα ασφαλισμένου, 
την εφάπαξ παροχή του Κλάδου Πρόνοιας λαμβάνουν 
ο/η σύζυγος και τα τέκνα του και αν δεν υπάρχουν οι 
γονείς και τα αδέλφια του. Τα ποσοστά του/ της συζύ¬ 
γου και των τέκνων, άλλως των γονέων και των αδελφών 
καθορίζονται με βάση την εξ αδιαθέτου κληρονομική 
τους μερίδα. Αν δεν υπάρχει κανένα από τα ανωτέρω 
πρόσωπα, το ποσό της εφάπαξ παροχής καταβάλλεται 
στα πρόσωπα που ορίζει εγγράφως ο ασφαλισμένος. 

2. - Η εφάπαξ παροχή καταβάλλεται, εφόσον ο αποβι- 
ώσας ασφαλισμένος: 

α) Έχει τουλάχιστον δύο (2) έτη συνεχούς ασφάλισης 
στον Κλάδο Πρόνοιας πριν την επέλευση του θανάτου 
(ο περιορισμός αυτός δεν ισχύει ειδικά για εκείνους τους 
ασφαλισμένους που κατά την ημερομηνία δημοσίευσης 
του ΦΕΚ 115/ 2-2-2012 τεύχος Β των τροποποιήσεων 
του καταστατικού του Ταμείου ήταν μέτοχοι στον φορέα 
ΚΕΑ-ΕΕΕΚΕ). 

β) Έχει καταβάλει όλες τις εισφορές στον Κλάδο Πρό¬ 
νοιας έως και το προηγούμενο ημερολογιακό έτος πριν 
από την επέλευση του θανάτου λαμβάνοντας υπόψη και 
την περίπτωση (β) του άρθρου 33 (Συνέπειες μη κατα¬ 
βολής των εισφορών). 

γ) Δεν έχει λάβει εφάπαξ παροχή λόγω αναπηρίας. 

ΑΡΘΡΟ 40 

Ποσό της εφάπαξ παροχής του κλάδου Πρόνοιας 

1. - Ο Κλάδος Π ρόνοιας του Ταμείου εφαρμόζει διανε¬ 
μητικό σύστημα προκαθορισμένης παροχής. 

2. -Το ποσό της εφάπαξ παροχής του κλάδου Πρόνοιας 
είναι ίσο με το τετραπλάσιο του ασφαλίσιμου μισθού 
της ανώτατης κλάσης κατά τη στιγμή του θανάτου ή της 
αναπηρίας. Το συνολικό κατ’ έτος ποσό που καταβάλλει 
το Ταμείο για παροχές του κλάδου πρόνοιας δεν επιτρέ¬ 
πεται να υπερβαίνει το ποσό των 19.456 Ευρώ και στην 
περίπτωση περισσότερων από δύο θανάτων/ αναπηρίας 
επιμερίζεται ισομερώς. 

3. -Το ποσό της προηγούμενης παραγράφου αναπρο¬ 
σαρμόζονται με αναλογιστικά αιτιολογημένη απόφα¬ 
ση του Διοικητικού Συμβουλίου του Ταμείου, μετά από 
σύμφωνη γνώμη της Εθνικής Αναλογιστικής Αρχής. Η 
απόφαση του Διοικητικού Συμβουλίου τουΤαμείου περί 
αναπροσαρμογής των ποσών της παροχής γνωστοποι¬ 
είται στην Εθνική Αναλογιστική Αρχή. 

4. - Η εφάπαξ παροχή του Κλάδου Πρόνοιας καταβάλ¬ 
λεται στους δικαιούχους με απόφαση του Διοικητικού 
Συμβουλίου, έπειτα από αίτησή τους. 

5. - Επισημαίνεται ότι, σε περίπτωση που σε δεδομένη 
χρονική στιγμή εντός της οικονομικής χρήσης, τα συσ- 
σωρευμένα αποθεματικά του κλάδου Πρόνοιας μειω¬ 
θούν εξαιτίας υψηλών αποζημιώσεων, και κατέλθουν 
κάτω από το τριάντα τοις εκατό (30%) των συσσωρευ- 
μένων αποθεματικών του κλάδου κατά την έναρξη της 
οικονομικής χρήσης, τότε επιβάλλεται από το Διοικητικό 
Συμβούλιο τουΤαμείου έκτακτη εισφορά στους ασφα¬ 
λισμένους του Κλάδου Πρόνοιας, ως αυτή υπολογίζεται 
από τον αρμόδιο Αναλογιστή του Ταμείου με τη σύμ¬ 
φωνη γνώμη της Εθνικής Αναλογιστικής Αρχής. Το ίδιο 
ισχύει σε περίπτωση που τα συσσωρευμένα αποθεματι¬ 
κά του κλάδου μειωθούν κάτω από το ποσό των 50.000€. 

ΚΕΦΑΛΑΙΟ ΕΚΤΟ 
ΚΛΑΔΟΣ ΥΓΕΙΑΣ 
ΑΡΘΡΟ 41 

Έναρξη και Λήξη της ασφάλισης 

1. - Δικαίωμα εγγραφής στον κλάδο έχουν οι άμεσα 
ασφαλισμένοι, οι έμμεσα ασφαλισμένοι, και οι δικαιούχοι 
παροχών. 

2. - Οι άμεσα ασφαλισμένοι, και οι δικαιούχοι παροχών 
δικαιούνται α) να εγγράφουν στην ασφάλιση του Κλάδου 
Υγείας, ως έμμεσα ασφαλισμένους τον/τη σύζυγο και τα 
τέκνα τους εντός διαστήματος τεσσάρων (4) μηνών από 
τη στιγμή που εγγραφούν στο Ταμείο και συγκεκριμένα 
στον κλάδο Υγείας, ή από τη στιγμή που αποκτηθεί η 
ιδιότητα του έμμεσα ασφαλισμένου, β) Δικαιούνται επί¬ 
σης να εγγράφουν μέρος των έμμεσα ασφαλισμένων 
οποτεδήποτε. Στην περίπτωση αυτή η ισχύς της κάλυψης 
θα αρχίσει έπειτα από τριάντα έξι (36) μήνες από την 
ένταξη ή έπειτα από δεκαοκτώ (18) μήνες, εφόσον οι 
έμμεσα ασφαλισμένοι με δικά τους έξοδα υποβληθούν 
σε σειρά ιατρικών εξετάσεων που θα υποδείξει εξειδικευ- 
μένος ιατρός που θα επιλέξει το Διοικητικό Συμβούλιο 
τουΤαμείου. Εάν από τις εξετάσεις αυτές αποδεικνύεται η 
καλή κατάσταση της υγείας των θα είναι δυνατή η ασφα¬ 
λιστική τους κάλυψη για τον κλάδο Υγείας. 

3. - Η ασφάλιση στον Κλάδο Υγείας λήγει: 

α) με την απώλεια της ιδιότητας του ασφαλισμένου, 
κατά τα προβλεπόμενα στο άρθρο 5 «Διαγραφή» του 
παρόντος Καταστατικού, 

β) επί μη καταβολής των εισφορών, κατά τα οριζόμενα 
στα παρακάτω άρθρα 42 «Εισφορές» και 43 «Συνέπειες 
μη καταβολής εισφορών» του παρόντος Καταστατικού, 

γ) με τον θάνατο του ασφαλισμένου. Σε περίπτωση 
θανάτου άμεσα ασφαλισμένου ή νέου δικαιούχου παρο¬ 
χών οι έμμεσα ασφαλισμένοι μπορούν να παραμείνουν 
ασφαλισμένοι στον κλάδο αυτό, υπό τις ειδικότερες προ¬ 


ϋποθέσεις του παρόντος κλάδου Οι δικαιούχοι παροχών 
που τυχόν διαγραφούν από τον Κλάδο Υγείας, δεν δικαι¬ 
ούνται επανεγγραφής στον κλάδο αυτόν. 

ΑΡΘΡΟ 42 

Εισφορές - Πόροι 

α. Η μηνιαία εισφορά κάθε ασφαλισμένου στον κλάδο 
Υγείας έχει ως ακολούθως: 

1) για τους άμεσα ασφαλισμένους, τους δικαιούχους 
παροχών και συζύγους (έμμεσα ασφαλισμένους) αυτών, 
έως την ηλικία των εβδομήντα (70) ετών: μηνιαία εισφο¬ 
ρά ποσοστού 1,44% επί του ασφαλίσιμου μισθού, που 
αντιστοιχεί στην ανώτατη ασφαλιστική κλάση, όπως 
εκάστοτε ισχύει. 

2) για τους άμεσα ασφαλισμένους, τους δικαιούχους 
παροχών και συζύγους (έμμεσα ασφαλισμένους) αυτών, 
από την ηλικία των εβδομήντα (70) ετών και άνω: μηνιαία 
εισφορά ποσοστού 1,64% επί του ασφαλίσιμου μισθού, 
που αντιστοιχεί στην ανώτατη ασφαλιστική κλάση, όπως 
εκάστοτε ισχύει. 

3) για κάθε τέκνο: μηνιαία εισφορά ποσοστού 0,50% 
επί του ασφαλίσιμου μισθού, που αντιστοιχεί στην ανώ¬ 
τατη ασφαλιστική κλάση, όπως εκάστοτε ισχύει. 

Η αναπροσαρμογή του ποσοστού της ανώτατης 
ασφαλιστικής κλάσης των περ. 1, 2, 3 της παροούσας 
παρ. γίνεται με απόφαση τουΔ.Σ. τουΤαμείου μετά από 
αναλογιστική μελέτη και σύμφωνη γνώμη της Εθνικής 
Αναλογιστικής Αρχής. Η απόφαση του Δ.Σ. περί αναπρο¬ 
σαρμογής του ποσοστού της εισφοράς γνωστοποιείται 
στην Εθνική Αναλογιστική Αρχή. 

β. Ο πόρος και κάθε άλλο νόμιμο έσοδο. 

γ. Ο τρόπος καταβολής της εισφοράς των ασφαλι¬ 
σμένων στον Κλάδο Υγείας ρυθμίζεται από το άρθρο 
23 «Τρόπος καταβολής της εισφοράς» του παρόντος 
καταστατικού. 

δ. Από την εκάστοτε μηνιαία εισφορά των ασφαλισμέ¬ 
νων για τον Κλάδο Υγείας ποσοστό 5% διατίθεται για την 
κάλυψη των λειτουργικών δαπανών του Κλάδου Υγείας. 

ΑΡΘΡΟ 43 

Συνέπειες της μη καταβολής εισφορών 

Στην περίπτωση που ασφαλισμένος καθυστερεί την 
καταβολή τριών μηνιαίων εισφορών του μέσα στην ίδια 
οικονομική χρήση, καλείται εγγράφως από το Διοικητικό 
Συμβούλιο να τις εξοφλήσει εντός τακτής προθεσμίας 
και εάν δεν το πράξει με απόφαση του Διοικητικού Συμ¬ 
βουλίου διαγράφεται από το Ταμείο. 

Ο άμεσα και ο έμμεσα ασφαλισμένος δύνανται να επα- 
νεγγραφούν στον Κλάδο Υγείας, μόνο στην περίπτωση 
που συντρέχουν οι ακόλουθες δύο προϋποθέσεις: 

α) πληρούν τους όρους εγγραφής σύμφωνα με το άρ¬ 
θρο 3 του παρόντος και 

β) καταβάλλουν στο Ταμείο τα οφειλόμενα ποσά, τα 
οποία υποδεικνύονται στο Διοικητικό Συμβούλιο, αφού 
υπολογιστούν λαμβάνοντας υπόψη τις κατάλληλες ανα¬ 
προσαρμογές, από τον αρμόδιο αναλογιστή τουΤαμείου. 

Από την ημερομηνία επανεγγραφής εφαρμόζονται 
όλες οι εξαιρέσεις και οι περίοδοι αναμονής που προ- 
βλέπονται στον κλάδο υγείας και ισχύουν για νεοεγγρα- 
φόμενο ασφαλισμένο. 

ΑΡΘΡΟ 44 

Αποθεματικά του Κλάδου Υγείας 

1 .-ΤοΤαμείο δημιουργεί απόθεμα μη δεδουλευμένων 
εισφορών και απόθεμα εκκρεμών ζημιών για την πλήρη 
κάλυψη των χρηματοοικονομικών υποχρεώσεων του 
Κλάδου Υγείας αυτού. 

2.- Ο υπολογισμός και η κάλυψη με ασφαλιστική το¬ 
ποθέτηση των αποθεματικών αυτών γίνονται κατ' εφαρ¬ 
μογή των διατάξεων του άρθρου 7 παρ. 15 και 16 του 
ν. 3029/2002, όπως αυτές εκάστοτε ισχύουν, των κατ' 
εξουσιοδότηση αυτών εκδοθεισών υπουργικών αποφά¬ 
σεων και του Κοινοτικού Δικαίου, όπως ενσωματώνεται 
στην Εθνική Νομοθεσία. 

ΑΡΘΡΟ 45 

Τρόπος επένδυσης των αποθεματικών του 

Κλάδου Υγείας 

1- Για την κάλυψη του μαθηματικού αποθέματος με 
ασφαλιστική τοποθέτηση, το Διοικητικό Συμβούλιο του 
Ταμείου αποφασίζει για τη διαχείριση των επενδύσεων 
των κλάδων του ταμείου, συμπεριλαμβανομένου του 
Κλάδου Υγείας.Τη διαχείριση των επενδύσεων μπορεί να 
αναλάβει το ίδιοτοΤαμείο ή να την αναθέσει σε εταιρεία 
διαχείρισης. Τη θεματοφυλακή αναθέτει σε θεματοφύ- 
λακα. Ο θεματοφύλακας και ο διαχειριστής επενδύσεων 
κατέχουν υποχρεωτικά τις απαιτούμενες από τη νομο¬ 
θεσία άδειες. Οι επενδύσεις ακολουθούν τον κανονισμό 
επενδύσεων του Ταμείου και συμμορφώνονται στην κεί¬ 
μενη νομοθεσία. 

2.- Κάθε ετήσια εισφορά των ασφαλισμένων στον 
Κλάδο Υγείας χρησιμοποιείται για την ασφαλιστική το¬ 
ποθέτηση των αποθεματικών του Κλάδου αυτού, καθώς 
και για το σχηματισμό του περιθωρίου φερεγγυότητας 
του Κλάδου Υγείας, σύμφωνα με το άρθρο 4 της Υπ. 
Απόφασης Φ.Επαγγ.ασφ./οικ.16/9-4-2003, όπως αυτό 
εκάστοτε ισχύει. 

ΑΡΘΡΟ 46 

Περιθώριο Φερεγγυότητας 

Το Ταμείο σχηματίζει περιθώριο φερεγγυότητας για 
τον Κλάδο Υγείας σύμφωνα με τις ισχύουσες διατάξεις 
καθώς και το δίκαιο της ΕΕ, όπως ενσωματώνεται στην 
Ελληνική νομοθεσία. Τα περιουσιακά στοιχεία, που 
απαρτίζουν το περιθώριο φερεγγυότητας, όπως αυτά 
προβλέπονται από την αναλογιστική μελέτη επενδύο¬ 
νται με βάση τα προβλεπόμενα στον κανονισμό επενδύ¬ 
σεων του Ταμείου και την ισχύουσα νομοθεσία. 

ΑΡΘΡΟ 47 

Αντασφάλιση 

ΤοΤαμείο έχει υποχρέωση για επαρκή αντασφαλιστική 
κάλυψη για τον Κλάδο Υγείας, κατ' εφαρμογή του άρ¬ 
θρου 8 της Φ.Επαγγ.ασφ./οικ.16/9.4.2003 απόφασης του 
Υφυπουργού Απασχόλησης και Κοινωνικής Προστασί¬ 
ας, κατόπιν αναλογιστικής μελέτης, που εκπονείται κατ' 
εντολή του Διοικητικού Συμβουλίου του Ταμείου. 

ΑΡΘΡΟ 48 

Προϋποθέσεις θεμελίωσηςτου δικαιώματος 

Ο ασφαλισμένος και έμμεσα ασφαλισμένος καλύπτεται 
από τον Κλάδο Υγείας, εφόσον έχουν καταβληθεί όλες 


οι εισφορές στον Κλάδο Υγείας έως και τον προηγού¬ 
μενο ημερολογιακό μήνα πριν επέλθει το συμβάν που 
καλύπτεται. 

ΑΡΘΡΟ 49 

Παροχές του Κλάδου Υγείας 
Ο Κλάδος Υγείας τουΤαμείου εφαρμόζει το διανεμητι¬ 
κό σύστημα προκαθορισμένης παροχής και χορηγεί τις 
κατωτέρω παροχές. Το ύψος των παροχών του κλάδου 
τροποποιείται μόνο με αναλογιστικά αιτιολογημένη από¬ 
φαση του Διοικητικού Συμβουλίου τουΤαμείου, μετά 
από σύμφωνη γνώμη της Εθνικής Αναλογιστικής Αρχής. 
I. ΒΑΣΙΚΗ ΠΑΡΟΧΗ 

α) Ανώτατα όρια καλυπτόμενων εξόδων: 

Σε περίπτωση νοσοκομειακής και μόνον περίθαλψης 
από ατύχημα ή ασθένεια το Ταμείο θα καταβάλλει το 
100%τωναναγνωριζομένων εξόδων περίθαλψης. Το κα¬ 
ταβαλλόμενο όμως ποσό δεν θα υπερβαίνει τα 60.000,00 
€ σε ετήσια βάση (ανεξαρτήτως αν η νοσηλεία πραγμα¬ 
τοποιηθεί σε Νοσοκομείο στην Ελλάδα ή εκτός Ελλάδος). 
Στα ανωτέρω ανώτατα όρια περιλαμβάνονται: 

αΐ) Τα ημερήσια έξοδα για δωμάτιο και τροφή στο 
Νοσοκομείο. Σε περίπτωση νοσοκομειακής περίθαλψης 
στην Ελλάδα, τα έξοδα αυτά δεν μπορεί να είναι μεγα¬ 
λύτερα από εκείνα που αντιστοιχούν στο δίκλινο δω¬ 
μάτιο του Νοσοκομείου στο οποίο πραγματοποιήθηκε 
η νοσηλεία. Σε περίπτωση νοσοκομειακής περίθαλψης 
στην αλλοδαπή, τα έξοδα αυτά δεν μπορεί να είναι με¬ 
γαλύτερα από 300€ για κάθε ημέρα νοσηλείας. 

α2) οι καλύψεις ημερησίων εξόδων Ξενοδοχείου και 
φαγητού για ασθενή και συνοδό, όπως περιγράφονται 
στην επόμενη παράγραφο Ι(γ). 

Ως Νοσοκομείο ορίζεται κάθε νοσηλευτικό ίδρυμα ή 
κλινική που λειτουργεί νόμιμα, διαθέτει πλήρη ιατρικό 
και νοσοκομειακό εξοπλισμό, καθώς και μόνιμο επιτε¬ 
λείο ιατρών και βοηθητικού προσωπικού. Δεν θεωρού¬ 
νται νοσοκομεία ή κλινικές τα αναρρωτήρια, τα γηροκο¬ 
μεία, τα σανατόρια, οι χώροι για θεραπεία τοξικομανών 
ή αλκοολικών, τα φυσικοθεραπευτήρια και οι κλινικές 
αποκατάστασης ως και τα ιδρύματα που εφαρμόζουν 
ομοιοπαθητική θεραπεία, βελονισμό, αισθητικές και δι¬ 
αθλαστικές επεμβάσεις. 

β) Κατωτέρω ορίζονται ασθένειες που θεωρούνται 
σοβαρές/βαρύτατες (Θγθ 30 ϋί5θ35θ5) στο πλαίσιο του 
παρόντος: 

α. Καρδιακή προσβολή 

β. Στεφανιαία νόσο που απαιτεί χειρουργική επέμβαση 
γ. Εγκεφαλικό επεισόδιο 
δ. Καρκίνο 

ε. Νεφρική ανεπάρκεια 
στ. Σκλήρυνση κατά πλάκας 
ζ. Μεταμόσχευση οργάνων 
η. Ολική τύφλωση 

Για τους σκοπούς του παρόντος, οι ανωτέρω αναφε- 
ρόμενες σοβαρές ασθένειες ορίζονται ως ακολούθως: 
α. Καρδιακή προσβολή (έμφραγμα του μυοκαρδίου). 
Η νέκρωση ενός τμήματος του καρδιακού μυός που 
είναι αποτέλεσμα ελλιπούς τροφοδοσίας με αίμα στην 
αντίστοιχη περιοχή, λόγω αποφράξεως ενός ή περισσο¬ 
τέρων στεφανιαίων αγγείων. 

Η διάγνωση πρέπει να στηρίζεται σε όλα τα παρακάτω: 
Ιστορικού παρατεταμένου οπισθοστερνικού πόνου 
Πρόσφατα ηλεκτροκαρδιογραφικά ευρήματα 
Υψηλές τιμές καρδιακών ενζύμων. Σε περίπτωση ΟΡΚ 
πρέπει να γίνεται η μέτρηση ΟΡΚ-ΗΒ. 

β. Στεφανιαία νόσο που απαιτεί χειρουργική επέμβαση 
(ΒΥ ΡΑ55). 

Η χειρουργική επέμβαση όπου χρησιμοποιείται μό¬ 
σχευμα (σαφηνούς φλεβός ή εσωμαστικής αρτηρίας) 
για να διορθωθεί στένωση ή απόφραξη δύο ή περισσο¬ 
τέρων αρτηριών. 

Οποιαδήποτε άλλη επέμβαση για διόρθωση της στε- 
νώσεως ή αποφράξεως των στεφανιαίων αρτηριών, 
όπως αγγειοπλαστική, ακτίνες Ιθξθγ κ.λπ. δεν καλύπτεται, 
γ. Εγκεφαλικό επεισόδιο. 

Κάθε αγγειακό-εγκεφαλικό επεισόδιο που προκαλεί 
νευρολογικές συνέπειες, οι οποίες διαρκούν περισσότερο 
από 24 ώρες και έχουν σαν συνέπεια μόνιμη παράλυση. 
Το επεισόδιο είναι δυνατό να προέρχεται από έμφρακτο, 
αιμορραγία ή από εμβολή από εξωκρανιακή αιτία, 
δ. Καρκίνος. 

Κάθε κακοήθης όγκος που χαρακτηρίζεται από ανεξέ¬ 
λεγκτη ανάπτυξη και εξάπλωση των κακοηθών κυττά¬ 
ρων και τη διήθηση ιστών. Συμπεριλαμβάνονται η νόσος 
του ΗοάςιΚίη, εκτός του πρώτου σταδίου, η λευχαιμία και 
το κακοήθες μελάνωμα. Δεν καλύπτονται όλοι οι καρκί¬ 
νοι του δέρματος, ο καρκίνος ίη είΐυ, η λεμφοκυτταρική 
λευχαιμία, η χρόνια λεμφοβλαστική λευχαιμία και οι 
όγκοι που συνυπάρχουν με το Σύνδρομο της επίκτητης 
Ανοσολογικής Ανεπάρκειας (Α1ϋ5). 
ε. Νεφρική ανεπάρκεια. 

Το τελευταίο στάδιο νεφρικής ανεπάρκειας που πα¬ 
ρουσιάζει χρόνια και μη ανατρέψιμη λειτουργική ανε¬ 
πάρκεια αμφοτέρων των νεφρών, με συνέπεια ο μέτοχος 
να υποβάλλεται σε τακτική αιμοκάθαρση ή έχει υποστεί 
μεταμόσχευση νεφρού, 
στ. Σκλήρυνση κατά πλάκας 

Θεωρείται η χρόνια εξελικτική πάθηση του νευρικού 
ιστού που αποδεικνύεται κλινικά και εργαστηριακά, 
ζ. Μεταμόσχευση οργάνων 

Η χειρουργική επέμβαση που γίνεται με σκοπό τη με¬ 
ταμόσχευση ενός ή περισσοτέρων των παρακάτω ορ¬ 
γάνων: καρδιάς, καρδιάς και πνευμόνων, πνευμόνων, 
ήπατος, νεφρών, μυελού των οστών, 
η. Ολική Τύφλωση 

Επισημαίνεται ότι η διαπίστωση της επέλευσης των 
καλυπτομένων βαρύτατων ασθενειών πραγματοποιείται 
με την προσκόμιση της γνωμάτευσης του ιατρού του Νο¬ 
σοκομείου στο οποίο έγινε η νοσηλεία και του ιστορικού/ 
ιατρικού φακέλου του ασθενούς, ενώ πιστοποιείται και 
από τον ελεγκτή ιατρό του Ταμείου. 

γ) Καλύψεις ημερησίων εξόδων ξενοδοχείου και φα¬ 
γητού για ασθενή και συνοδό: 

Στην περίπτωση που η νοσηλεία πραγματοποιείται 
σε Νοσοκομείο στο εξωτερικό, καλύπτονται και τα ημε¬ 
ρήσια έξοδα ξενοδοχείου και φαγητού, τόσο για έναν 
συνοδό του ασθενή, όσο και για τον ίδιο τον ασθενή 
μόνον όμως όταν βρίσκεται ως εξωτερικός ασθενής 
εκτός νοσοκομείου και αδυνατεί για λόγους ιατρικής 
παρακολούθησης από τους εκεί θεράποντες ιατρούς 
να επιστρέφει στην Ελλάδα. 


Στις περιπτώσεις αυτές το, ανά άτομο, ανώτατο κα¬ 
ταβαλλόμενο ποσό ανά ημέρα δεν θα υπερβαίνει σε 
ποσοστό το 8% του ασφαλίσιμου μισθού, που αντιστοι¬ 
χεί υποχρεωτικά στην εκάστοτε ανωτάτη ασφαλιστική 
κλάση του 

Η παροχή αυτή των ημερησίων εξόδων θα καταβάλ¬ 
λεται σε κάθε άτομο μετά την 7η ημέρα παραμονής στο 
εξωτερικό για περίθαλψη σε Νοσοκομείο. Σε καμία όμως 
περίπτωση η περίοδος καταβολής θα είναι μεγαλύτερη 
των τριάκοντα (30) ημερών ανά νοσηλεία. 

■ Σαφηνίζεται ότι για να καλυφθούν τα έξοδα του 
ασθενή, που αφορούν στην παρούσα παράγραφο (γ), 
θα απαιτείται και έγγραφη βεβαίωση από τον θεράποντα 
ιατρό στην οποία θα αναγράφεται το συνολικό χρονικό 
διάστημα κατά το οποίο ο ασθενής παρέμεινε ως εξωτε¬ 
ρικός του Νοσοκομείου. Παράλληλα, για να καλυφθούν 
τα έξοδα του συνοδού, που αφορούν στην παρούσα πα¬ 
ράγραφο (γ), θα πρέπει να είναι επιβεβλημένη ιατρικά 
η παρουσία του δίπλα στον ασθενή. Προς τούτο απαι¬ 
τείται έγγραφη βεβαίωση από εξειδικευμένο προς την 
σχετικά πάθηση Ιατρό, στην οποία θα αναγράφεται και 
το αναγκαίο χρονικό διάστημα παραμονής του συνοδού 
δίπλα στον ασθενή. 

δ) Μη καλυπτόμενα απότοΤαμείο (και τον Κλάδο Υγεί¬ 
ας) έξοδα θεραπείας: 

Για κάθε νοσηλεία σε Νοσοκομείο (είτε στην Ελλάδα 
είτε στο εξωτερικό), ο ασφαλισμένος καταβάλει τα πρώ¬ 
τα X € (όπου Χ= το 2-πλάσιο του ασφαλίσιμου μισθού 
που αντιστοιχεί στην κατά τη στιγμή του συμβάντος ανω¬ 
τάτη κλάση), των κάθε μορφής αναγνωρισμένων εξό¬ 
δων περίθαλψης, ενώ τα επιπλέον έξοδα τα καταβάλει 
το Ταμείο (μέσω του κλάδου Υγείας). Τα επιπλέον όμως 
αυτά έξοδα δεν θα υπερβαίνουν τα ανώτατα όρια των 
καλυπτομένων εξόδων που αναφέρονται στην ανωτέρω 
παράγραφο Ι(α). Τα παραπάνω μη καλυπτόμενα από το 
ταμείο έξοδα μηδενίζονται στην περίπτωση νοσηλείας 
στην Ελλάδα ή στο εξωτερικό αν ο ασφαλισμένος πάσχει 
από μία ή περισσότερες εκ των ανωτέρω οριζομένων 
ως σοβαρών /βαρύτατων ασθενειών (ΟΚΕΑΘ ΘΙ5ΕΑ5Ε5) 
υπό την προϋπόθεση ότι η βασική παροχή ή η παροχή 
επιδόματος εγχείρησης και το ημερήσιο επίδομα νοσο¬ 
κομειακής περίθαλψης σε σχέση με την ασθένεια, υπερ¬ 
βαίνει την παροχή για κάλυψη σοβαρών /βαρύτατων 
ασθενειών (ϋΗΕΑϋ ΘΙ5ΕΑ5Ε5), που έχει ήδη λάβει. 

Επισημαίνεται ότι σε κάθε περίπτωση νοσηλείας, 
εφαρμόζεται προτεραιότητα στην καταβολή των απο¬ 
ζημιώσεων όπως αυτή ορίζεται στην παρ. Ι(η) κατωτέρω 
του παρόντος άρθρου. 

Πέραν των ανωτάτων ορίων καλυπτομένων εξόδων 
που αναφέρονται στην παραπάνω παράγραφο Ι(α), υφί- 
σταται και ένα ανώτατο όριο, συνολικά καλυπτομένων 
παροχών του κλάδου Υγείας που απορρέει από το παρόν 
καταστατικό σε ισόβια βάση για κάθε ασφαλισμένο το 
οποίο είναι ισόποσο των 250.000 €. 

ε) Παροχή ημερήσιου επιδόματος Νοσοκομειακής 
περίθαλψης 

Σε περίπτωση νοσηλείας, το Ταμείο καταβάλει, ως 
αντάλλαγμα, ημερήσιο επίδομα νοσοκομειακής πε¬ 
ρίθαλψης ποσοστού 3,89% του ασφαλίσιμου μισθού, 
που αντιστοιχεί υποχρεωτικά στην εκάστοτε ανωτάτη 
ασφαλιστική κλάση του, για κάθε ημέρα περίθαλψης 

(διανυκτέρευση) σε Νοσοκομείο στην Ελλάδα, και το δι¬ 
πλάσιο για κάθε ημέρα περίθαλψης (διανυκτέρευση) σε 
Νοσοκομείο στο εξωτερικό. Σε καμία όμως περίπτωση η 
περίοδος καταβολής του ημερησίου αυτού επιδόματος 
θα είναι μεγαλύτερη των τριάντα (30) ημερών ανά νο¬ 
σηλεία. Ημερήσιο επίδομα νοσοκομειακής περίθαλψης 
δεν καταβάλλεται για περιπτώσεις χημειοθεραπειών, 
ακτινοθεραπειών (και γενικότερα παρόμοιας φύσης επα¬ 
ναλαμβανόμενων θεραπειών) ως και για τις περιπτώσεις 
που εξαιρούνται στην παρ.στ ίίί) κατωτέρω. Ημερήσιο 
επίδομα νοσοκομειακής περίθαλψης δεν καταβάλλεται 
εφόσον προσκομιστούν τιμολόγια προς αποζημίωση, 
στ) Περίοδος αναμονής για νοσηλεία, Εξαιρέσεις: 
ί) Όσον αφορά στους ασφαλισμένους, η ενεργοποίη¬ 
ση της ΒΑΣΙΚΗΣ ΠΑΡΟΧΗΣ του Ταμείου αρχίζει από τη 
στιγμή που ο ασφαλισμένος έχει τουλάχιστον δώδεκα 
(12) μήνες συνεχούς ασφάλισης στον Κλάδο Υγείας (ο 
περιορισμός αυτός δεν ισχύει ειδικά για τους ασφαλισμέ¬ 
νους και έμμεσα ασφαλισμένους που κατά την 2.2.2012, 
ημέρα δημοσίευσης στο ΦΕΚ115/ 2-2-2012 τεύχος Β των 
πρώτων τροποποιήσεων του καταστατικού του Ταμείου, 
ήταν ασφαλισμένοι στον φορέα ΚΕΑ-ΕΕΕΚΕ ή/και στο 
ΚΕΑ-ΕΕΕΚΕ ΑΡΩΓΗ ΥΓΕΙΑΣ). 

Όσον αφορά όμως στους έμμεσα ασφαλισμένους (σύ¬ 
ζυγοι και τέκνα) η ενεργοποίηση της ΒΑΣΙΚΗΣ ΠΑΡΟΧΗΣ 
αρχίζει: 

• δώδεκα (12) μήνες μετά την εγγραφή τους στον κλά¬ 
δο Υγείας όσον αφορά στην παράγραφο 2α του άρθρου 
41 και 

■ τριάντα έξι (36) ή δεκαοκτώ (18) μήνες, όσον αφορά 
στην παράγραφο 2β του άρθρου 41. 

Μ) Για την κάλυψη των ΠΡΟΫΠΑΡΧΟΥΣΩΝ ΠΑΘΗΣΕΩΝ, 
η ύπαρξη των οποίων δεν είναι γνωστή στους ασφαλι¬ 
σμένους, εφαρμόζονται τα αναφερόμενα στην αμέσως 
ανωτέρω παράγραφο στ.ί). 

Αν όμως οι προϋπάρχουσες παθήσεις είναι γνωστές 
στους ασφαλισμένους κατά την εγγραφή τους στον 
κλάδο Υγείας, τότε η ανωτέρω μεταβατική περίοδος εί¬ 
ναι τριετής, αρχής γενομένης από την ημερομηνία της 
εγγραφής. Αυτονόητο είναι ότι σε όλες τις περιπτώσεις 
απαιτείται η συνεχής καταβολή των εισφορών που ανα- 
φέρονται στο άρθρο 42. 
ίϋ) Εξαιρέσεις ή μη καλυπτόμενες νοσηλείες 
Δεν καλύπτονται οι ψυχιατρικές παθήσεις και θερα¬ 
πείες, η επιληψία, οι νευροφυτικές ή διανοητικές δια¬ 
ταραχές, η κύηση ο τοκετός ή η αποβολή, οι θεραπείες 
ή επεμβάσεις για την παχυσαρκία, τα αλλεργικά ΐθεΐε 
και ανοσοθεραπείες, οι θεραπείεςτης ακμής, οι φυσικο¬ 
θεραπείες, -εκτός από εκείνες που είναι επιβεβλημένες 
κατά τη διάρκεια νοσηλείας σε Νοσοκομείο με παραπε¬ 
μπτικό του θεράποντος ιατρού-, οι εξετάσεις που έχουν 
σχέση με διαθλαστικές διαταραχές των οφθαλμών, με 
την ακουστική οξύτητα και με τα δόντια ή τα ούλα, τα 
έξοδα αγοράς και τοποθέτησης τεχνητών προσθετικών 
τμημάτων του σώματος και πάσης φύσεως διορθωτι¬ 
κών και υποβοηθητικών μηχανημάτων, (εκτός αν έχει 
προηγηθεί έγκριση και απόφαση του Δ.Σ κατόπιν γνω- 
ματεύσεως ιατρού), η θεραπεία του συνδρόμου κροτα- 
φογναθικής αρθρώσεως ΤΜϋ οι προληπτικές εξετάσεις 
(ςΓΐθεΙ<-υρ), η αισθητική ή πλαστική χειρουργική (εκτός 
αν έχει προηγηθεί έγκριση και απόφαση του ΔΣ, κατόπιν 


γνωματεύσεως ιατρού ως έχει οριστεί από το ΔΣ του 
Ταμείου ο οποίος βεβαιώνει το επιβεβλημένο της επέμ¬ 
βασης για λόγους υγείας), τα φάρμακα, -εκτός εκείνων 
που είναι αναγκαία στην ενδονοσοκομειακή παροχή των 
υπηρεσιών-, και τα χρόνια νοσήματα πέραν των τριάντα 
(30) ημερών. Η νοσηλεία εξαιτίας χρονίου νοσήματος 
παύει μάλιστα να καλύπτεται και πριν συμπληρωθούν 
τριάντα (30) ημέρες παραμονής στο Νοσοκομείο εφόσον 
κατά την κρίση του θεράποντος ιατρού, η αντιμετώπιση 
μπορεί να γίνει επαρκώς στο σπίτι του ασφαλισμένου ή, 
σε κάθε περίπτωση, δεν μπορεί να προσφερθεί αποτε¬ 
λεσματική νοσοκομειακή θεραπεία. Διευκρινίζεται, ότι η 
τυχόν διακοπή κάλυψης νοσηλείας για χρόνια νοσήματα 
δεν συνεπάγεται ότι παύει η κάλυψη άλλων περιστατικών 
υγείας που προβλέπονται από το Καταστατικό. 

• Σημειούται ότι ως χρόνια νοσήματα θεωρούνται οι 
παθήσεις εκείνες που απαιτούν μακροχρόνια, τακτική 
και επαναλαμβανόμενη θεραπευτική αγωγή, χωρίς να 
επιτυγχάνεται η πλήρης και οριστική αποκατάσταση της 
υγείας του ασφαλισμένου (ως κλασικά παραδείγματα 
χρονιών νοσημάτων αναφέρονται ενδεικτικά: η περιοδι¬ 
κή αιμοκάθαρση που οφείλεται σε νεφρική ανεπάρκεια, 
η ασθένεια του ΑΙζΓιθιιτιθγ, οι διάφορες αλλεργίες που 
εμφανίζονται περιοδικά κλπ.). 

•Τέλος δεν καλύπτονται ατυχήματα που προκλήθηκαν 
από πρόθεση του ασφαλισμένου. 

ζ) Υποχρεώσεις των ασφαλισμένων ευθύς μετά την 
εισαγωγή τους σε Νοσοκομείο για νοσηλεία: 

Κάθε ασφαλισμένος καλυπτόμενος από τις παροχές 
του παρόντος άρθρου υποχρεούται όπως, το πολύ εντός 
3 ημερών από της εισαγωγής του σε Νοσοκομείο για νο¬ 
σηλεία, ειδοποιήσει (αναγγείλει) ο ίδιος ή σε περίπτωση 
αδυναμίας του το περιβάλλον αυτού, μέσω Γβχ, θ-ιγιβΝ, 
εγγράφως ή με οποιοδήποτε άλλο πρόσφορο μέσο το 
Ταμείο για την εισαγωγή και τη φύση της ασθένειας αυ¬ 
τού. Η μη εμπρόθεσμη αναγγελία της εισαγωγής του σε 
Νοσοκομείο δύναται να οδηγήσει σε απώλεια του δικαι¬ 
ώματος προς αποζημίωση από τοΤαμείο και τον κλάδο 
Υγείας.Το Διοικητικό Συμβούλιο τουΤαμείου οφείλει με 
τη σειρά του, αφού ενημερωθεί για την εισαγωγή του 
ασφαλισμένου σε νοσοκομείο, να λάβει αμέσως τα κατά 
την κρίση του αναγκαία μέτρα για την εκτίμηση και τον 
έλεγχο της εισαγωγής και νοσηλείας και την κάλυψη του 
θεραπευομένου ατόμου σύμφωνα με τις διατάξεις του 
παρόντος Καταστατικού. 

Σημειούται ότι μεταξύ των ανωτέρω μέτρων συμπε- 
ριλαμβάνεται και ο ορισμός, από το Διοικητικό Συμβού¬ 
λιο ιατρού ο οποίος θα επισκεφθεί, όσες φορές κριθεί 
αναγκαίο τον ασθενή στο Νοσοκομείο, για να φροντίσει 
για την έγκυρη και έγκαιρη θεραπεία, καθώς και για την 
περιστολή του κόστους θεραπείας, υποβάλλοντας προς 
τούτο σχετική έκθεση στο Διοικητικό Συμβούλιο. Επι¬ 
πρόσθετα, το Διοικητικό Συμβούλιο δύναται να ορίσει 
ιατρό που θα επισκεφθεί τον ασθενή στο σπίτι του για 
να συμβάλλει στην πλέον ενδεδειγμένη ανάρρωση αυ¬ 
τού, υποβάλλοντας προς τούτο έκθεση στο Διοικητικό 
Συμβούλιο. 

Σαφηνίζεται ότι άρνηση του ασθενή ή των συγγενών 
του να συνεργαστούν με τους, ως ανωτέρω, οριζόμε¬ 
νους από το Διοικητικό Συμβούλιο ιατρούς ή η μη απο¬ 
δοχή των μέτρων, που κατά την κρίση του Διοικητικού 

Συμβουλίου του Ταμείου, κρίνονται αναγκαία για την 
εκτίμηση και τον έλεγχο της εισαγωγής και νοσηλείας, 
καθώς και για την κάλυψη του θεραπευομένου ατόμου 
σύμφωνα με τις διατάξεις του παρόντος Καταστατικού, 
συνεπάγεται τη μη καταβολή, από το Ταμείο και τον κλά¬ 
δο Υγείας του, οποιοσδήποτε αποζημίωσης. 

η) Προτεραιότητα Ασφαλιστικών Φορέων στην Κατα¬ 
βολή των Αποζημιώσεων: 

Σε περίπτωση περίθαλψης ασφαλισμένου, εφαρμό¬ 
ζεται υποχρεωτικά η παρακάτω διαδικασία καταβολής 
στους δικαιούχους της αντίστοιχης αποζημίωσης: 

α) προηγούνται, κατά προτεραιότητα, οι Φορείς Κοι¬ 
νωνικής Ασφάλισης, Ασφαλιστικές Εταιρείες εφόσον 
υπάρχουν Ατομικά ή Ομαδικά συμβόλαια, τα ειδικά Κε¬ 
φάλαια και 

β) ακολούθως το Ταμείο καταβάλλει, επί του υπολοί¬ 
που ποσού της αποζημίωσης, την ενδεχόμενη συμμετο¬ 
χή του ως προβλέπεται στην ανωτέρω παράγραφο Ι.δ. 
του παρόντος άρθρου. Στην τελευταία αυτή περίπτωση 
είναι αναγκαία η προσκόμιση, από τους δικαιούχους εί- 
σπραξηςτης αποζημίωσης, των αναγκαίων δικαιολογη- 
τικών της αμέσως επομένης παραγράφου Ι(θ). 

γ) τοΤαμείο υποχρεούται να εκδίδει αποδείξεις επί των 
αποδιδόμενων αποζημιώσεων για κάθε νόμιμη χρήση. 

θ) Απαιτούμενα δικαιολογητικά για την καταβολή της 
αποζημίωσης από τοΤαμείο και τον Κλάδο Υγείας στους 
δικαιούχους: 

1. - Αίτηση αποζημιώσεως η οποία συμπληρώνεται από 
τον ασφαλισμένο ή το περιβάλλον αυτού σε περίπτωση 
αδυναμίας του ιδίου, στα γραφεία του Ταμείου, το αργό¬ 
τερο δεκαπέντε (15) ημέρες από την έξοδο του από το 
Νοσοκομείο. 

2. - Όλα τα πρωτότυπα παραστατικά εξόδων περίθαλ¬ 
ψης (Τιμολόγια, Δελτία Παροχής Υπηρεσιών, κτλ) που 
δεν έχουν πληρωθεί από άλλον Οργανισμό Κοινωνικής 
ή Ιδιωτικής Ασφάλισης. Η συμμετοχή άλλου οργανισμού 
(δημόσιου ή ιδιωτικού) στα σχετικά έξοδα περίθαλψης 
αποδεικνύεται μόνο με την προσκόμιση των πρωτότυ¬ 
πων βεβαιώσεων. Επισημαίνεται ότι το Ταμείο, από το 
σύνολο των προσκομισθέντων εγγράφων, θα πρέπει 
να έχει εμφανή και μη αντιφατική εικόνα των εξόδων 
περίθαλψης που κατεβλήθησαν από τον ασφαλισμένο 
καθώς και από κάθε άλλο Οργανισμό Ασφάλισης, ώστε 
να είναι σαφές το υπόλοιπο των εξόδων περίθαλψης, 
που ενδεχομένως θα καλυφθούν από τον κλάδο Υγείας 
του Ταμείου. 

3. - Εισιτήριο - Εξιτήριο του Νοσηλευτικού Ιδρύματος 

4. - Φύση της πάθησης - Διάγνωση - Είδος θεραπευ¬ 
τικής αγωγής 

5. - Κάθε άλλο δικαιολογητικά που το Διοικητικό Συμ¬ 
βούλιο του Ταμείου ήθελε κρίνει ως αναγκαίο. 

Σημειούται ότι: 

• απαγορεύεται η καταβολή οποιουδήποτε ποσού από 
τον Κλάδο Υγείας, αν δεν έχει προηγηθεί η προσκόμιση 
των παραπάνω δικαιολογητικών 

• σε περίπτωση νοσηλείας στο εξωτερικό όλα τα ανω¬ 
τέρω δικαιολογητικά θα είναι θεωρημένα από την πλη- 
σιέστερη Προξενική αρχή και επίσημα μεταφρασμένα 
στην Ελληνική γλώσσα. 

Άρνηση ασφαλισμένου να δοθούν τα παραπάνω στοι¬ 
χεία ή άρνηση για εξέταση από ιατρό που θα ορίσει το 


Διοικητικό Συμβούλιο του Ταμείου, οδηγούν στην απώ¬ 
λεια του δικαιώματος προς αποζημίωση από το Ταμείο 
και τον κλάδο Υγείας του. 

II. ΣΥΜΠΛΗΡΩΜΑΤΙΚΗ ΠΑΡΟΧΗ ΕΠΙΔΟΜΑΤΟΣ 
ΕΓΧΕΙΡΗΣΗΣ 

Α) Η συμπληρωματική παροχή επιδόματος εγχείρησης 
καταβάλλεται μόνο στην περίπτωση που δεν υποβλη¬ 
θούν έξοδα προς αποζημίωση, στο πλαίσιο της ΒΑΣΙΚΗΣ 
ΠΑΡΟΧΗΣ I ανωτέρω. Βάσει της παροχής αυτής, αν άμε¬ 
σα ασφαλισμένος, δικαιούχος, ή έμμεσα ασφαλισμένος, 
εισαχθεί σε Νοσοκομείο και υποβληθεί σε χειρουργική 
επέμβαση που οφείλεται αποκλειστικά και μόνο σε ατύ¬ 
χημα ή ασθένεια, τότε θα δικαιούται, έναντι οικονομικής 
συμπαράστασης, ΕΠΙΔΟΜΑΤΟΣ ΕΓΧΕΙΡΗΣΗΣ ίσου με το 
2-πλάσιο του ασφαλίσιμου μισθού που αντιστοιχεί στην 
κατά την στιγμή της χειρουργικής επέμβασης ανωτάτη 
κλάση. Το ανωτέρω αναφερόμενο αυτό ποσό του επι¬ 
δόματος εγχείρησης θα δίδεται: 

α. κατά 103% αν η χειρουργική επέμβαση είναι: ΠΟΑΥ 
ΒΑΡΕΙΑ ή 

β. κατά 62% αν η χειρουργική επέμβαση είναι: ΠΟΛΥ 
ΜΕΓΑΛΗ ή 

γ. κατά 41% αν η χειρουργική επέμβαση είναι: ΜΕ¬ 
ΓΑΛΗ ή 

δ. κατά 10% αν η χειρουργική επέμβαση είναι: ΜΕ¬ 
ΣΑΙΑ ή 

ε. κατά 0% αν η χειρουργική επέμβαση είναι: ΜΙΚΡΗ 
ή ΠΟΛΥ ΜΙΚΡΗ 

Η κατά τα παραπάνω κατάταξη των χειρουργικών 
επεμβάσεων αναπτύσσεται σε πίνακα εγχειρήσεων (βλ. 
σχετικά παράρτημα II του παρόντος καταστατικού) που 
επισυνάπτεται στην ιδρυτική αναλογιστική μελέτη του 
Ταμείου και η οποία συνοδεύει το παρόν (και αντιστοί- 
χως ο πίνακας αυτός επικαιροποιείται στον εσωτερικό 
κανονισμό του Ταμείου). 

ΔΙΕΥΚΡΙΝΙΖΕΤΑΙ ΟΤΙ: 

(1) α. Επεμβάσεις, περισσότερες από μία, που γίνονται 
στην διάρκεια της ίδιας χειρουργικής διαδικασίας θεω¬ 
ρούνται σαν μία και καταβάλλεται το ποσό που αντιστοι¬ 
χεί στη μεγαλύτερη επέμβαση σύμφωνα με τον πίνακα. 

β. Για περισσότερες από μία επεμβάσεις που οφεί¬ 
λονται στην ίδια πάθηση ή επιπλοκές της, και γίνονται 
κατά τη διάρκεια μιας νοσηλείας, η συνολική βοήθεια 
δεν μπορεί να υπερβεί το ανώτατο ποσό του επιδόματος 
εγχείρησης, που αφορά στην ΠΟΛΥ ΒΑΡΕΙΑ εγχείρηση 
στην Ελλάδα. 

(2) Για χειρουργικές επεμβάσεις που δεν αναφέρονται 
στον πίνακα εγχειρήσεων, ο υπολογισμός του επιδόμα¬ 
τος εγχείρησης θα γίνεται σε σύγκριση με παρόμοιες 
χειρουργικές επεμβάσεις του πίνακα. Σε περίπτωση 
διαφωνίας θα απαιτείται γνωμάτευση Κρατικής Ανώτα¬ 
της Υγειονομικής Επιτροπής του Κεντρικού Συμβουλίου 
Υγείας του Υπουργείου Υγείας και Πρόνοιας.Την ευθύνη 
της προσκόμισης της γνωμάτευσης και το κόστος αυτής, 
θα την φέρει ο ενδιαφερόμενος ασφαλισμένος. Συνε¬ 
πώς οποιοσδήποτε άλλης μορφής γνωματεύσεις δεν 
θα γίνονται δεκτές, εκτός και αν προέρχονται είτε από 
Νοσοκομεία του εξωτερικού όπου έγινε και η επέμβαση 
είτε από ιατρό ο οποίος θα επιλεγεί από το Ταμείο, η δε 
αμοιβή του θα συμψηφισθεί στο ποσό της δικαιούμενης 

αποζημίωσης του ασφαλισμένου. Κάθε γνωμάτευση του 
προαναφερομένου οργάνου του Υπουργείου Υγείας και 
Πρόνοιας θα θεωρείται προσάρτημα του πίνακα κατάτα¬ 
ξης χειρουργικών επεμβάσεων του Κανονισμού λειτουρ¬ 
γίας του Ταμείου και του Κλάδου Υγείας του. 

(3) Οι παροχές θα καταβάλλονται στους δικαιούχους 
αφού προσκομισθούν στο Διοικητικό Συμβούλιο του 
Ταμείου τα απαραίτητα δικαιολογητικά και αποφασίσει 
προς τούτου το Διοικητικό Συμβούλιο σύμφωνα με τις 
διατάξεις του καταστατικού αυτού. Σε περίπτωση διαφω¬ 
νίας για την καταβολή κάποιας παροχής, αποφασίζει η 
Γενική Συνέλευση των ασφαλισμένων του Ταμείου. 

(4) Σε περίπτωση που η χειρουργική επέμβαση πραγ¬ 
ματοποιηθεί στο εξωτερικό και ανήκει στην κατηγορία 
των ΠΟΛΥ ΒΑΡΕΙΩΝ επεμβάσεων, τότε το αντίστοιχο 
επίδομα εγχείρησης θα προσαυξάνει κατά 50%. 

(5) Τα απαιτούμενα δικαιολογητικά για χορήγηση επι¬ 
δόματος οποιοσδήποτε μορφής επέμβασης είναι: 

1- Αίτηση που θα συμπληρώνεται από τον ενδιαφε¬ 
ρόμενο και θα υποβάλλεται στο Διοικητικό Συμβούλιο 
τουΤαμείου. 

2. - Βεβαίωση του Νοσοκομείου στην οποία θα καθο¬ 
ρίζεται με ακρίβεια το είδος και η μέθοδος της πραγμα- 
τοποιηθείσης επέμβασης. 

3. - Εξιτήριο Νοσηλευτικού Ιδρύματος στο οποίο θα 
αναφέρεται με ακρίβεια η ημερομηνία εισόδου για την 
υποβολή σε επέμβαση καθώς και η αντίστοιχη ημερο¬ 
μηνία εξόδου του ασφαλισμένου. 

4. - Απόδειξη ή τιμολόγιο πρωτότυπο εφόσον η νοση¬ 
λεία δεν έγινε σε δημόσιο νοσοκομείο. 

Η καταβολή των περιγραφομένων στο παρόν άρθρο 
παροχών προς τους ασφαλισμένους (ή τους εξ αδια¬ 
θέτου κληρονόμους τους) θα αποδίδονται σε εφ'άπαξ 
ποσά και υπό την προϋπόθεση ότι θα προσκομιστούν 
όλα τα απαιτούμενα δικαιολογητικά τα οποία αναφέ- 
ρονται σε αυτήν την παράγραφο. Οποιαδήποτε άλλη 
μέθοδος πληρωμής παροχών συμπεριλαμβανομένης 
και της προκαταβολής είναι αντίθετη προς τις διατάξεις 
του παρόντος Καταστατικού. 

Β) Παροχή ημερήσιου επιδόματος Νοσοκομειακής 
περίθαλψης: 

Σε περίπτωση νοσηλείας το Ταμείο καταβάλει ημε¬ 
ρήσιο επίδομα νοσοκομειακής περίθαλψης ποσοστού 
3,89% του ασφαλίσιμου μισθού, που αντιστοιχεί υποχρε¬ 
ωτικά στην εκάστοτε ανωτάτη ασφαλιστική κλάση, για 
κάθε ημέρα περίθαλψης (διανυκτέρευση) σε Νοσοκο¬ 
μείο στην Ελλάδα, και το διπλάσιο για κάθε ημέρα περί¬ 
θαλψης (διανυκτέρευση) σε Νοσοκομείο στο εξωτερικό. 
Σε καμιά όμως περίπτωση η περίοδος καταβολής του 
ημερησίου αυτού επιδόματος θα είναι μεγαλύτερη των 
τριάκοντα (30) ημερών ανά νοσηλεία. 

Ημερήσιο επίδομα νοσοκομειακής περίθαλψης δεν 
καταβάλλεται για περιπτώσεις χημειοθεραπειών ακτι¬ 
νοθεραπειών (και γενικότερα παρόμοιας φύσης επανα¬ 
λαμβανόμενων θεραπειών) ως και για τις περιπτώσεις 
που εξαιρούνται στην παρ. στ ίίί) στην Βασική παροχή. 

Γ) Περίοδοι αναμονής, Εξαιρέσεις: 

Οι περίοδοι αναμονής για την ενεργοποίηση της ΣΥ¬ 
ΜΠΛΗΡΩΜΑΤΙΚΗΣ ΠΑΡΟΧΗΣ ΕΠΙΔΟΜΑΤΟΣ ΕΓΧΕΙΡΗΣΗΣ 
τουΤαμείου, ως και οι σχετικές εξαιρέσεις, είναι οι ίδιες 


που αναφέρονται στην παρ. I, υποπαρ. (στ) του παρόντος 
άρθρου. 

III. ΠΑΡΟΧΗ ΓΙΑ ΚΑΛΥΨΗ ΒΑΡΥΤΑΤΩΝ ΑΣΘΕΝΕΙΩΝ 

1. - Σύμφωνα με την παροχή αυτή, ο Κλάδος Υγείας του 
Ταμείου θα καταβάλει σε ασφαλισμένο, ανεξάρτητα από 
τις άλλες ανωτέρω αναφερόμενες παροχές I (ΒΑΣΙΚΗ 
ΠΑΡΟΧΗ) και II (ΣΥΜΠΛΗΡΩΜΑΤΙΚΗ ΠΑΡΟΧΗ ΕΠΙΔΟ¬ 
ΜΑΤΟΣ ΕΓΧΕΙΡΗΣΗΣ), χρηματικό ποσό ίσο με το 100% 
του επιδόματος εγχείρησης της παροχής II (ΣΥΜΠΛΗ¬ 
ΡΩΜΑΤΙΚΗ ΠΑΡΟΧΗ ΕΠΙΔΟΜΑΤΟΣ ΕΓΧΕΙΡΗΣΗΣ) που 
αντιστοιχεί στις ΠΟΛΥ ΒΑΡΕΙΕΣ επεμβάσεις, μόλις λάβει 
τα απαραίτητα δικαιολογητικά από το Νοσοκομείο που 
νοσηλεύτηκε και που αποδεικνύουν ότι ο ασφαλισμένος 
έπαθε μία ή περισσότερες από τις παρακάτω περιοριστι¬ 
κά αναφερόμενες σοβαρές παθήσεις: 

α. Καρδιακή προσβολή 

β. Στεφανιαία νόσο που απαιτεί χειρουργική επέμβαση 
γ. Εγκεφαλικό επεισόδιο 
δ. Καρκίνο 

ε. Νεφρική ανεπάρκεια 
στ. Σκλήρυνση κατά πλάκας 
ζ. Μεταμόσχευση οργάνων 
η. Ολική τύφλωση 

2. - Το ανωτέρω χρηματικό ποσό καταβάλλεται στο 
δικαιούχο ως εφάπαξ ποσό σε μία δόση. 

3. - Για τους σκοπούς της παρούσης παροχής III, οι οκτώ 
(8) ανωτέρω αναφερόμενες βαρύτατες ασθένειες ορίζο¬ 
νται κατά τα αναφερόμενα στην παροχή I, παρ.(β) του 
παρόντος άρθρου. 

4. - Διευκρινίζεται ότι η καταβολή του ανωτέρω χρημα¬ 
τικού ποσού, πραγματοποιείται ανεξάρτητα αν ο ασφα¬ 
λισμένος προσβληθεί από μία ή περισσότερες από τις 
καλυπτόμενες παραπάνω οκτώ παθήσεις. Εξαιρείται η 
«Καρδιακή προσβολή» και η «Στεφανιαία νόσος που 
απαιτεί χειρουργική επέμβαση», για τις οποίες κατα¬ 
βάλλεται το ανωτέρω χρηματικό ποσό μόνο μία φορά 
(ανεξαρτήτως αν ο ασφαλισμένος προσβληθεί και από 
τις δύο, σύμφωνα με τα οριζόμενα του παρόντος). 

5. - Ο ασφαλισμένος υποχρεούται να υποβάλλει στοΤα- 
μείο, έγγραφη δήλωση-αναγγελία για την καλυπτόμενη 
πάθηση, μέσα σε δέκα πέντε (15) ημέρες κατά μέγιστον 
από την ημερομηνία εισόδου στο νοσοκομείο, εκτός αν 
υπήρχαν αντικειμενικές δυσκολίες για την έγκαιρη ειδο¬ 
ποίηση. Ολα τα αποδεικτικά στοιχεία της εγειρόμενης 
αξιώσεως πρέπει να καταβάλλονται το αργότερο μέσα 
σε δύο (2) μήνες από την ημερομηνία που διαγνώσθηκε 
η καλυπτόμενη πάθηση. Αν ο ασφαλισμένος νοσηλευτεί 
στο εξωτερικό, οφείλει να επικυρώσει και μεταφράσει 
όλα τα δικαιολογητικά νοσηλείας του στην πλησιέστερη 
Ελληνική προξενική αρχή. 

Τελικές Παρατηρήσεις: 

• Ολες οι παροχές του κλάδου Υγείας του Ταμείου ως 
αναφέρονται ανωτέρω στο παρόν άρθρο, αναπροσαρ¬ 
μόζονται με αναλογιστικά αιτιολογημένη απόφαση του 
Διοικητικού Συμβουλίου του Ταμείου, μετά από σύμφω¬ 
νη γνώμη της Εθνικής Αναλογιστικής Αρχής. Η απόφαση 
του Διοικητικού Συμβουλίου του Ταμείου περί αναπρο¬ 
σαρμογής των ποσών της παροχής γνωστοποιείται στην 
Εθνική Αναλογιστική Αρχή. 

• Σε περίπτωση θανάτου του άμεσα ασφαλισμένου και 
του δικαιούχου παροχών τα βοηθήματα χορηγούνται 

στον/στην σύζυγο και στα τέκνα και αν δεν υπάρχουν, 
στους γονείς και στα αδέρφια Τα ποσοστά του/της συ¬ 
ζύγου και των τέκνων του άλλως των γονέων και των 
αδελφών του καθορίζονται με βάση την εξ' αδιαθέτου 
κληρονομικής τους μερίδα. Εάν δεν υπάρχει κανένα από 
τα ανωτέρω πρόσωπα, τότε το ποσό της παροχής του 
αποβιώσαντος ασφαλισμένου παραμένουν στον Κλάδο 
Υγείας του Ταμείου. 

■ Επισημαίνεται ότι, σε περίπτωση που σε δεδομένη 
χρονική στιγμή εντός της οικονομικής χρήσης, τα συσ- 
σωρευμένα αποθεματικά του κλάδου Υγείας μειωθούν 
εξαιτίας υψηλών αποζημιώσεων, και κατέλθουν κάτω 
από το τριάντα τοις εκατό (30%) των συσσωρευμένων 
αποθεματικών του κλάδου κατά την έναρξη της οικο¬ 
νομικής χρήσης, τότε επιβάλλεται από το Διοικητικό 
Συμβούλιο του Ταμείου έκτακτη εισφορά στους ασφα¬ 
λισμένους του Κλάδου Υγείας, ως αυτή υπολογίζεται από 
τον αρμόδιο Αναλογιστή του Ταμείου με τη σύμφωνη 
γνώμη της Εθνικής Αναλογιστικής Αρχής. Το ίδιο ισχύει 
σε περίπτωση που τα συσσωρευμένα αποθεματικά του 
κλάδου μειωθούν κάτω από το ποσό των 350.000€. 

ΚΕΦΑΛΑΙΟ ΕΒΔΟΜΟ 
ΚΛΑΔΟΣ ΑΛΛΗΛΕΓΓΥΗΣ 

ΑΡΘΡΟ 50 

Έναρξη και Λήξη της ασφάλισης 

1. - Η ασφάλιση στον Κλάδο Αλληλεγγύης αρχίζει από 
την εγγραφή του ασφαλισμένου στο Ταμείο, κατά τα 
προβλεπόμενα στο άρθρο 3 του παρόντος Καταστα¬ 
τικού. 

Δικαίωμα εγγραφής στον κλάδο έχουν μόνο οι άμεσα 
ασφαλισμένοι κατά τα οριζόμενα στο άρθρο 3 του πα¬ 
ρόντος Καταστατικού. 

2. - Η ασφάλιση στον Κλάδο Αλληλεγγύης λήγει: 

α) με την απώλεια της ιδιότητας του ασφαλισμένου, 
κατά τα προβλεπόμενα στο άρθρο 5 «Διαγραφή» του 
παρόντος Καταστατικού, 

β) επί μη καταβολής των εισφορών, κατά τα οριζόμενα 
στα παρακάτω άρθρα 51 «Εισφορές» και 52 «Συνέπειες 
μη καταβολής εισφορών» του παρόντος Καταστατικού, 

γ) με τη συνταξιοδότηση από τον οργανισμό κύριας 
κοινωνικής ασφάλισης 

ΑΡΘΡΟ 51 

Εισφορές 

α. Κάθε άμεσα ασφαλισμένος υποχρεούται να κατα¬ 
βάλλει στον Κλάδο Αλληλεγγύης του Ταμείου μηνιαία 
εισφορά ποσοστού 0,1% επί του ασφαλίσιμου μισθού, 
που αντιστοιχεί υποχρεωτικά στην ανώτατη ασφαλιστική 
κλάση, όπως εκάστοτε ισχύει. Το ποσοστό αυτό αναπρο¬ 
σαρμόζεται με απόφαση του Δ.Σ. του Ταμείου μετά από 
αναλογιστική μελέτη και σύμφωνη γνώμη της Εθνικής 
Αναλογιστικής Αρχής. Η απόφαση του Δ.Σ. περί αναπρο¬ 
σαρμογής του ποσοστού της εισφοράς γνωστοποιείται 
στην Εθνική Αναλογιστική Αρχή. 

β. Ο τρόπος καταβολής της εισφοράς στον Κλάδο Αλ¬ 
ληλεγγύης ρυθμίζεται από το άρθρο 23 «Τρόπος κατα¬ 
βολής της εισφοράς» του παρόντος καταστατικού. 

γ. Από την εκάστοτε μηνιαία εισφορά κάθε άμεσα 
ασφαλισμένου, ποσοστό 5% διατίθεται για την κάλυψη 
των λειτουργικών δαπανών του Κλάδου Αλληλεγγύης. 


ΑΡΘΡΟ 52 

Συνέπειες της μη καταβολής των εισφορών 
Στην περίπτωση που ασφαλισμένος καθυστερεί την 
καταβολή τριών μηνιαίων εισφορών του μέσα στην ίδια 
οικονομική χρήση, καλείται εγγράφως από το Διοικητικό 
Συμβούλιο να τις εξοφλήσει εντός τακτής προθεσμίας 
και εάν δεν το πράξει με απόφαση του Διοικητικού Συμ¬ 
βουλίου διαγράφεται από το Ταμείο. 

Ο άμεσα ασφαλισμένος δύναται να επανεγγραφεί στον 
Κλάδο Αλληλεγγύης, μόνο στην περίπτωση που συντρέ¬ 
χουν οι ακόλουθες δύο προϋποθέσεις: 

α) πληρούν τους όρους εγγραφής σύμφωνα με το άρ¬ 
θρο 3 του παρόντος και 

β) καταβάλλει στο Ταμείο τα οφειλόμενα ποσά, τα 
οποία υποδεικνύονται στο Διοικητικό Συμβούλιο, αφού 
υπολογιστούν λαμβάνοντας υπόψη τις κατάλληλες ανα¬ 
προσαρμογές, από τον αρμόδιο αναλογιστή του Ταμείου. 

Σε μία τέτοια περίπτωση επανεγγραφής άμεσα ασφα¬ 
λισμένου, οι καλύψεις του κλάδου Αλληλεγγύης επα- 
νενεργοποιούνται για τον συγκεκριμένο ασφαλισμένο 
τέσσερις (4) μήνες μετά την ημερομηνία επανεγγραφής 
του ασφαλισμένου. 

ΑΡΘΡΟ 53 

Αποθεματικά του Κλάδου Αλληλεγγύης 
Ι.-ΤοΤαμείο δημιουργεί απόθεμα μη δεδουλευμένων 
εισφορών και απόθεμα εκκρεμών ζη μιών για την πλήρη 
κάλυψη των χρηματοοικονομικών υποχρεώσεων του 
Κλάδου Αλληλεγγύης αυτού. 

2.- Ο υπολογισμός και η κάλυψη με ασφαλιστική το¬ 
ποθέτηση των αποθεματικών αυτών γίνονται κατ'εφαρ¬ 
μογή των διατάξεων του άρθρου 7 παρ. 15 και 16 του 
ν. 3029/2002, όπως αυτές εκάστοτε ισχύουν, των κατ' 
εξουσιοδότηση αυτών εκδοθεισών υπουργικών αποφά¬ 
σεων και του Κοινοτικού Δικαίου, όπως ενσωματώνεται 
στην Εθνική Νομοθεσία. 

ΑΡΘΡΟ 54 

Τρόπος επένδυσης των αποθεματικών του 

Κλάδου Αλληλεγγύης 

Για την κάλυψη του μαθηματικού αποθέματος με 
ασφαλιστική τοποθέτηση, το Διοικητικό Συμβούλιο του 
Ταμείου αποφασίζει για τη διαχείριση των επενδύσεων 
των κλάδων του ταμείου, συμπεριλαμβανομένου του 
Κλάδου Αλληλεγγύης. Τη διαχείριση των επενδύσεων 
μπορεί να αναλάβει το ίδιο το Ταμείο ή να την αναθέσει 
σε εταιρεία διαχείρισης. Τη θεματοφυλακή αναθέτει σε 
θεματοφύλακα. Ο θεματοφύλακας και ο διαχειριστής 
επενδύσεων κατέχουν υποχρεωτικά τις απαιτούμενες 
από τη νομοθεσία άδειες. Οι επενδύσεις ακολουθούν 
τον κανονισμό επενδύσεων του Ταμείου και συμμορ¬ 
φώνονται στην κείμενη νομοθεσία. 

ΑΡΘΡΟ 55 

Περιθώριο Φερεγγυότητας 
Το Ταμείο σχηματίζει περιθώριο φερεγγυότητας για 
τον Κλάδο Αλληλεγγύης σύμφωνα με τις ισχύουσες δια¬ 
τάξεις, καθώς και το Δίκαιο της ΕΕ, όπως ενσωματώνεται 
στην Ελληνική νομοθεσία.Τα περιουσιακά στοιχεία, που 
απαρτίζουν το περιθώριο φερεγγυότητας, όπως αυτά 
προβλέπονται από την αναλογιστική μελέτη, επενδύο- 

νται με βάση τα προβλεπόμενα στον κανονισμό επενδύ¬ 
σεων του Ταμείου και την ισχύουσα νομοθεσία. 

ΑΡΘΡΟ 56 

Αντασφάλιση 

ΤοΤαμείο έχει υποχρέωση για επαρκή αντασφαλιστική 
κάλυψη για τον Κλάδο Αλληλεγγύης, κατ'εφαρμογή του 
άρθρου 8 της Φ.Επαγγ.ασφ./οικ.16/9.4.2003 απόφασης 
του Υφυπουργού Απασχόλησης και Κοινωνικής Προστα¬ 
σίας, κατόπιν αναλογιστικής μελέτης, που εκπονείται κατ' 
εντολή του Διοικητικού Συμβουλίου του Ταμείου. 

ΑΡΘΡΟ 57 

Προϋποθέσεις θεμελίωσηςτου δικαιώματος 

Ο ασφαλισμένος δικαιούται κάλυψης από τον Κλάδο 
Αλληλεγγύης του Ταμείου, εφόσον έχει καταβάλει όλες 
τις εισφορές στον Κλάδο Αλληλεγγύης έως και το προη¬ 
γούμενο ημερολογιακό έτος πριν από την επέλευση του 
προς κάλυψη συμβάντος, λαμβάνοντας υπόψη και την 
περίπτωση (β) του άρθρου 52 (Συνέπειες μη καταβολής 
των εισφορών). 

ΑΡΘΡΟ 58 

Είδος Παροχής 

1. - Ο Κλάδος Αλληλεγγύης του Ταμείου εφαρμόζει το 
διανεμητικό σύστημα προκαθορισμένης παροχής και 
καλύπτει ζημίες κατά ημερομηνία συμβάντος και όχι 
κατά ημερομηνία αναγγελίας. 

2. - Ο Κλάδος Αλληλεγγύης αφορά Παροχή Νομικής 
Επαγγελματικής Προστασίας. 

Βάσει της παροχής αυτής σε περίπτωση που: 

(2.1) α. Άμεσα ασφαλισμένος του Ταμείου, παραπεμ- 
φθεί στο Δικαστήριο για λόγους που απορρέουν από την 
άσκηση των επαγγελματικών του καθηκόντων, ξεκινώ¬ 
ντας από την έναρξη της προανακριτικής διαδικασίας, 
όπως ορίζονται στον σχετικό κανονισμό λειτουργίας της 
Υπηρεσίας, τότε ο Κλάδος Αλληλεγγύης του Ταμείου 
υποχρεούται να του καταβάλλει χρηματικά ποσά που 
δεν θα υπερβαίνουν συνολικά κατ'έτος το τετραπλάσιο 
της ανώτατης ασφαλιστικής κλάσης για να πληρώσει: 

ί.Την αμοιβή του δικηγόρου, τον οποίο υποχρεωτικά 
θα διορίσει το Διοικητικό Συμβούλιο για την υπεράσπισή 
του, αρχής γενομένης από την προανακριτική διαδικα¬ 
σία. 

ϋ. Τη δαπάνη της μετατροπής της ποινής φυλάκισης 
ή και κράτησης 

ϋί.Τα δικαστικά έξοδα 

ίν.Τη χρηματική εγγύηση για μη προφυλάκιση 

Σε περίπτωση που στο ίδιο συμβάν εμπλέκονται πε¬ 
ρισσότεροι άμεσα ασφαλισμένοι, το ανώτατο ποσό που 
κατ’ έτος συνολικά καταβάλλει τοΤαμείο δεν επιτρέπεται 
να υπερβεί τις 20.000 Ευρώ. Το ποσό αυτό επιμερίζε¬ 
ται μεταξύ τους ισομερώς κατά το ως άνω στάδιο ί. και 
για τα επόμενα στάδια ϋ. ϋί. ίν, εφόσον ακολουθήσουν, 
επιμερίζεται κατ' αναλογίαν της βαρύτητας της ποινής. 

β. Σε περίπτωση καταδίκης χωρίς δικαίωμα εξαγοράς 
της ποινής φυλάκισης, το Ταμείο καταβάλλει στην οικο¬ 
γένεια του καταδικασθέντος κατά την διάρκεια έκτισης 
της ποινής του το 50% των τακτικών μηνιαίων αποδοχών 
χωρίς τα επιδόματα. Κατ' έτος το ανώτατο ποσό που το 


Ταμείο καταβάλλει στις οικογένειες των καταδικασθέ- 
ντων άμεσα ασφαλισμένων δεν επιτρέπεται να υπερβεί 
το ποσό των 10.000 Ευρώ και για ανώτατη χρονική δι¬ 
άρκεια δύο ετών. Επί καταδίκης περισσότερων άμεσα 
ασφαλισμένων το ποσό επιμερίζεται στις οικογένειες 
αυτών ισομερώς.. 

Επισημαίνεται ότι, σε περίπτωση που σε δεδομένη 
χρονική στιγμή εντός της οικονομικής χρήσης, τα συσ- 
σωρευμένα αποθεματικά του κλάδου Αλληλεγγύης μει¬ 
ωθούν εξαιτίας υψηλών αποζημιώσεων, και κατέλθουν 
κάτω από το τριάντα τοις εκατό (30%) των συσσωρευ- 
μένων αποθεματικών του κλάδου κατά την έναρξη της 
οικονομικής χρήσης, τότε επιβάλλεται από το Διοικητικό 
Συμβούλιο του Ταμείου έκτακτη εισφορά στους ασφα¬ 
λισμένους του Κλάδου Αλληλεγγύης, ως αυτή υπολογί¬ 
ζεται από τον αρμόδιο Αναλογιστή του Ταμείου με τη 
σύμφωνη γνώμη της Εθνικής Αναλογιστικής Αρχής. Το 
ίδιο ισχύει σε περίπτωση που τα συσσωρευμένα απο¬ 
θεματικά του κλάδου μειωθούν κάτω από το ποσό των 
50.000€. 

(2.2) Με απόφαση και μόνον της Γενικής Συνέλευσης 
του Ταμείου εγκρίνεται η προσφυγή στην δικαιοσύνη 
για προστασία του επαγγέλματος των ασφαλισμένων 
του ΤΕΑ/ ΕΕΚΕ, και διατίθενται για κάλυψη των δικαστι¬ 
κών εξόδων χρηματικά ποσά, που δεν θα υπερβαίνουν 
αθροιστικά το 20% των εκάστοτε συσσωρευμένων απο¬ 
θεματικών του παρόντος κλάδου Αλληλεγγύης (δηλαδή 
ανά πάσα στιγμή θα είναι ανέπαφο το 80% των συσ¬ 
σωρευμένων αποθεματικών του παρόντος κλάδου). Το 
ποσό που θα διατεθεί δεν μπορεί συνολικά να υπερβεί 
τις 20.000€ 

3. - Οι ανωτέρω παροχές αναπροσαρμόζονται με 
αναλογιστικά αιτιολογημένη απόφαση του Διοικητικού 
Συμβουλίου του Ταμείου, μετά τη σύμφωνη γνώμη της 
Εθνικής Αναλογιστικής Αρχής. Η απόφαση του Διοικη¬ 
τικού Συμβουλίου του Ταμείου περί αναπροσαρμογής 
των παροχών γνωστοποιείται στην Εθνική Αναλογιστική 
Αρχή. 

4. - Οι παροχές του Κλάδου Αλληλεγγύης καταβάλ¬ 
λονται στους άμεσα ασφαλισμένους με απόφαση του 
Διοικητικού Συμβουλίου, έπειτα από αίτησή τους. 

ΚΕΦΑΛΑΙΟ ΟΓΔΟΟ 
ΚΛΑΔΟΣ ΣΥΝΤΑΞΗΣ 
ΑΡΘΡΟ 59 

Έναρξη και λήξη της ασφάλισης 

1. - Η ασφάλιση στον Κλάδο Σύνταξης αρχίζει από την 
εγγραφή του ασφαλισμένου στο Ταμείο, σύμφωνα με 
όσα προβλέπονται στο άρθρο 3 του παρόντος Κατα¬ 
στατικού. 

Δικαίωμα εγγραφής στον κλάδο έχουν οι άμεσα ασφα¬ 
λισμένοι καθώς και οι δικαιούχοι παροχών υπό τις ανα- 
φερόμενες στο άρθρο 66 προϋποθέσεις. 

2. - Η ασφάλιση στον Κλάδο Σύνταξης λήγει: 

α) Με την απώλεια της ιδιότητας του ασφαλισμένου, 
κατά τα προβλεπόμενα στο άρθρο 5 (διαγραφή) του πα¬ 
ρόντος Καταστατικού. 

β) Επί μη καταβολής των εισφορών, κατά τα οριζόμενα 
στο άρθρο 66. 

γ) Με τον θάνατο του ασφαλισμένου. 

ΑΡΘΡΟ 60 
Έσοδα 

Έσοδα του Ταμείου είναι: 

α. οι ατομικές εισφορές των ασφαλισμένων στον κλά¬ 
δο σύνταξης, τακτικές και έκτακτες. 

αΐ) Κάθε ασφαλισμένος υποχρεούται να καταβάλλει 
στον Κλάδο Σύνταξης του Ταμείου ατομική τακτική ει¬ 
σφορά κάθε ημερολογιακό μήνα, μέχρι τη συνταξιοδό- 
τησή του από τον Κλάδο Σύνταξης. 

α2) Το ποσό της ατομικής τακτικής μηνιαίας εισφοράς 
ισούται με ποσοστό 0,43% επί του ασφαλίσιμου μισθού, 
που αντιστοιχεί υποχρεωτικά στην ανωτάτη ασφαλιστική 
κλάση, όπως εκάστοτε ισχύει. Το ποσοστό αυτό αναπρο¬ 
σαρμόζεται με απόφαση του Δ.Σ. του Ταμείου μετά από 
αναλογιστική μελέτη και σύμφωνη γνώμη της Εθνικής 
Αναλογιστικής Αρχής. Η απόφαση του Δ.Σ. περί αναπρο¬ 
σαρμογής του ποσοστού της εισφοράς γνωστοποιείται 
στην Εθνική Αναλογιστική Αρχή. 

α3) Ο τρόπος καταβολής της τακτικής ετήσιας εισφο¬ 
ράς στον Κλάδο Σύνταξης ρυθμίζεται από το άρθρο 23 
του παρόντος καταστατικού. 

α4) Από την εκάστοτε τακτική μηνιαία εισφορά κάθε 
μέλους, ποσοστό 90% διατίθεται για την κάλυψη των 
λειτουργικών δαπανών του Κλάδου Σύνταξης. 

α5) Με απόφαση του Διοικητικού Συμβουλίου του 
Ταμείου δύναται να οριστεί το ύψος και η διάρκεια κα¬ 
ταβολής έκτακτων εισφορών, 
β. οι πρόσοδοι της περιουσίας του 
γ. κάθε είδους δωρεές προς το Ταμείο 
δ. Ο πόρος που καταβάλλεται στο Ταμείο. 

ΑΡΘΡΟ 61 

Συνέπειες της μη καταβολής των ατομικών 
τακτικών εισφορών 

Στην περίπτωση που ασφαλισμένος καθυστερεί την 
καταβολή τριών μηνιαίων εισφορών του μέσα στην ίδια 
οικονομική χρήση, καλείται εγγράφως από το Διοικητικό 
Συμβούλιο να τις εξοφλήσει εντός τακτής προθεσμίας 
και εάν δεν το πράξει με απόφαση του Διοικητικού Συμ¬ 
βουλίου διαγράφεται από το Ταμείο. 

Δικαιούχος παροχών που τυχόν διαγράφει από τον 
Κλάδο Σύνταξης, δεν δικαιούται να επανεγγραφεί στον 
κλάδο αυτό. 

Ο άμεσα ασφαλισμένος δύναται να επανεγγραφεί στον 
Κλάδο Σύνταξης, μόνο στην περίπτωση που συντρέχουν 
οι ακόλουθες δύο προϋποθέσεις: 

α) πληρεί τους όρους εγγραφής σύμφωνα με το άρθρο 
3 του παρόντος και 

β) καταβάλλει στο Ταμείο τα οφειλόμενα ποσά, τα 
οποία υποδεικνύονται στο Διοικητικό Συμβούλιο, αφού 
υπολογιστούν λαμβάνοντας υπόψη τις κατάλληλες ανα¬ 
προσαρμογές, από τον αρμόδιο αναλογιστή του Ταμείου. 

ΑΡΘΡΟ 62 
Τεχνικά Αποθέματα 

1 .-ΤοΤαμείο δημιουργεί τεχνικά αποθέματα, σύμφωνα 
με τις διατάξεις του άρθρου 3 της υπ. απόφασης Φ.Επαγγ. 
ασφ./οικ.16/9-4-2003, ως εκάστοτε ισχύει. 

2.- Ο υπολογισμός και η κάλυψη με ασφαλιστική 
τοποθέτηση των τεχνικών αποθεμάτων γίνονται κατ' 
εφαρμογή των διατάξεων του άρθρου 7 παρ. 15 και 16 


του ν. 3029/2002 και όπως αυτές εκάστοτε ισχύουν, κατ' 
εφαρμογή της Φ.Επαγγ.Ασφ./οικ.16/9-4-2003 απόφασης 
του Υφυπουργού Απασχόλησης και Κοινωνικής Προστα¬ 
σίας και του Κοινοτικού Δικαίου, όπως ενσωματώνεται 
στην Εθνική Νομοθεσία. 

ΑΡΘΡΟ 63 

Τρόπος επένδυσης των Τεχνικών Αποθεμάτων 

1. - Για την κάλυψη των τεχνικών αποθεμάτων με ασφα¬ 
λιστική τοποθέτηση, το Διοικητικό Συμβούλιο του Ταμεί¬ 
ου αποφασίζει για τη διαχείριση των επενδύσεων του 
Κλάδου Σύνταξης, την οποία μπορεί είτε να αναλάβει 
το ίδιο, είτε να αναθέσει σε διαχειριστές επενδύσεων 
και θεματοφύλακες, οι οποίοι κατέχουν τις απαιτούμενες 
από τη νομοθεσία άδειες, σε κάθε όμως περίπτωση στο 
πλαίσιο των προβλεπομένων από τον κανονισμό επεν¬ 
δύσεων του Ταμείου και τη σχετική νομοθεσία. 

2. - Οι τοποθετήσεις του ενεργητικού τουΤαμείου ακο¬ 
λουθούν τους ποιοτικούς και ποσοτικούς επενδυτικούς 
περιορισμούς που προβλέπονται από το άρθρο 7 παρ. 
15 του ν. 3029/2002, όπως εκάστοτε ισχύει, κατ' εφαρ¬ 
μογή της Φ.Επαγγ.Ασφ,/οικ.16/9-4-2003 απόφασης του 
Υφυπουργού Απασχόλησης και Κοινωνικής Προστασί¬ 
ας, του Κοινοτικού Δικαίου, όπως ενσωματώνεται στην 
Εθνική Νομοθεσία και του κανονισμού επενδύσεων του 
Ταμείου. 

ΑΡΘΡΟ 64 

Ασυμβίβαστο Επενδύσεων 

Απαγορεύεται και είναι απολύτως άκυρη η απόκτηση 
από το Ταμείο οποιοσδήποτε περιουσιακού στοιχείου, 
εφόσον πωλητές είναι μέλη του Διοικητικού Συμβουλίου 
ή σύζυγοι ή συγγενείς μέχρι και του δεύτερου βαθμού εξ 
αίματος ή εξ αγχιστείας των προσώπων αυτών, καθώς και 
εταιρείες, στις οποίες τα ως άνω πρόσωπα είναι ιδρυτές, 
μέτοχοι ή εταίροι που εκπροσωπούν το 1/20 του κεφα¬ 
λαίου των εν λόγω εταιριών.Το ίδιο ισχύει αν ο πωλητής 
απέκτησε το στοιχείο που μεταβιβάζεται από κάποιο από 
τα ως άνω πρόσωπα εντός των προηγούμενων δώδεκα 
(12) μηνών από τη μεταβίβαση. 

ΑΡΘΡΟ 65 

Αντασφάλιση 

Το Ταμείο ακολουθεί τις διατάξεις του άρθρου 8 της 
Φ.Επαγγ.ασφ./οικ.16/9.4.2003 απόφασης του Υφυπουρ¬ 
γού Απασχόλησης και Κοινωνικής Προστασίας. 

ΤοΤαμείο δεν έχει υποχρέωση αντασφάλισης ούτε τή¬ 
ρησης περιθωρίου φερεγγυότητας γιατί το ταμείο δεν 
εγγυάται το ύψος του συνταξιοδοτικού μερίσματος ενώ 
το μέρισμα καταβάλλεται για 15 έτη 

ΑΡΘΡΟ 66 

Προϋποθέσεις - Παροχές από τον Κλάδο 

Σύνταξης 

1.- Ο Κλάδος Σύνταξης του Ταμείου χορηγεί στους 
ασφαλισμένους του (κατά το άρθρο 2 περ. δ του παρό¬ 
ντος) συνταξιοδοτική παροχή/μέρισμα από τη συσσώ¬ 
ρευση των ετησίων εσόδων του, κατά τα οριζόμενα στο 
άρθρο 60 του παρόντος. Η συνταξιοδοτική αυτή παροχή 
αποδίδεται για μία 15ετία από τη στιγμή της συνταξι- 
οδότησης από τον Οργανισμό Κοινωνικής Ασφάλισης 

(πλήρους ή μειωμένης). Το δικαίωμα στη λήψη συντα- 
ξιοδοτικής παροχής/μερίσματος, θεμελιώνεται εφόσον 
πληρούνται σωρευτικά και οι δύο κατωτέρω προϋπο¬ 
θέσεις, ήτοι: 

ί. συνταξιοδότηση από Οργανισμό Κοινωνικής Ασφά¬ 
λισης, 

Μ. συμπλήρωση 23 ετών στο Κλάδο Σύνταξης του Τα¬ 
μείου (ΤΕΑ). 

Τα ανωτέρω αναφερόμενα ηλικιακά όρια, όπως ανα- 
φέρονται αμέσως παραπάνω υπό II, δεν ισχύουν σε πε¬ 
ρίπτωση μεταβίβασης της σύνταξης λόγω θανάτου του 
ασφαλισμένου ή συνταξιοδότησης του ασφαλισμένου 
από τον Οργανισμό Κοινωνικής Ασφάλισής του λόγω 
αναπηρίας. 

2. -Το Ταμείο δεν εγγυάταιτο ύψος του συνταξιοδοτι- 
κού μερίσματος του κλάδου Σύνταξης. 

3. - Το ετήσιο ύψος του μερίσματος προσδιορίζεται 
για κάθε ημερολογιακό έτος με βάση αναλογιστική 
μελέτη λαμβάνοντας υπόψη τη δημογραφική εξέλιξη 
των ασφαλισμένων του Ταμείου, τη μελλοντική αναμε¬ 
νόμενη πορεία των εσόδων του κλάδου Σύνταξης (ως 
αναφέρονται στο άρθρο 60 ανωτέρω) και το ευρύτερο 
μακροοικονομικό και επενδυτικό περιβάλλον σε βάθος 
χρόνου για τους ασφαλισμένους του Ταμείου. Κατ' επέ¬ 
κταση το, ανά ημερολογιακό έτος, ύψοςτου μερίσματος 
θα προσδιορίζεται από την αντίστοιχη ετήσια αναλογι- 
στική μελέτη (κατά την 31 /12), με τη σύμφωνη γνώμη της 
Εθνικής Αναλογιστικής Αρχής. Ως εκ τούτου, κάθε ετήσια 
αναλογιστική μελέτη αποτελεί αναπόσπαστο παράρτη¬ 
μα του κλάδου σύνταξης του παρόντος καταστατικού. 

4 - Η συνταξιοδοτική παροχή - μέρισμα που χρηματο¬ 
δοτείται από τον πόρο αποδίδεται βάσει του πίνακα του 
Παραρτήματος III 

5. - Η συνταξιοδοτική παροχή - μέρισμα που χρη¬ 
ματοδοτείται από τις εισφορές των ασφαλισμένων θα 
προκύπτει από την συσσώρευση των εισφορών των 
ατομικών μερίδων των ασφαλισμένων, λαμβάνοντας 
υπόψη κατάλληλες ράντες ζωής που θα προκύπτουν 
από εγκεκριμένους από την Εθνική Αναλογιστική Αρχή 
πίνακες θνησιμότητας. 

Στην περίπτωση ενεργοποίησης του πόρου, το ύψος 
της παροχής - μερίσματος (από ασφαλιστικές εισφο¬ 
ρές και από πόρο) θα καθοριστεί με τεχνικό σημείωμα 
υπολογισμού που θα στηρίζεται στην αρχή της αναλο- 
γιστικής ισοδυναμίας και το οποίο θα εφαρμοστεί μετά 
τη σύμφωνη γνώμη της Εθνικής Αναλογιστικής Αρχής. 

Ο κλάδος σύνταξης δεν εγγυάται καμία επενδυτική 
απόδοση ούτε κάποιο βιομετρικό κίνδυνο. Η παροχή - 
μέρισμα είναι μεταβαλλόμενη, μη εγγυημένη. 

6. - Η μεταβίβαση του ποσού της σύνταξης στους δι¬ 
καιούχους (σύζυγο ή/και τέκνα) γίνεται στο 100% του 
καταβαλλόμενου ποσού του κλάδου σύνταξης. Στην 
περίπτωση που δεν υπάρχουν σύζυγος ή τέκνα η μετα¬ 
βίβαση γίνεται στους γονείς. Αν δεν υπάρχει κανένα από 
τα παραπάνω πρόσωπα, τότε το ποσό αυτό παραμένει 
στον κλάδο σύνταξης. Τα ποσοστά του/ της συζύγου 
και των τέκνων επί των παροχών του κλάδου Σύνταξης, 
καθορίζονται με βάση την κληρονομική τους μερίδα. 

7. - Η έναρξη της καταβολής της μηνιαίας παροχής/ 
μερίσματος θα πραγματοποιείται στο τέλος κάθε μήνα, 
και θα καταβάλλεται για δεκαπέντε (15) έτη. Ειδικότερα: 


Α. Με την ενεργοποίηση του πόρου 
Σε περίπτωση ενεργοποίησης του πόρου του άρθρου 
60 παρ. (δ) του παρόντος, οι μηνιαίες καταβολές αρχί¬ 
ζουν να καταβάλλονται τον πρώτο μήνα από την ημε¬ 
ρομηνία καταβολής της πρώτης ετήσιας απόδοσής του: 

ί. Για άμεσα ασφαλισμένο που συνταξιοδοτείται ή δι¬ 
καιούχο πρόσωπο η καταβολή της μηνιαίας παροχής θα 
ξεκινά μετά το πέρας ενός μηνός από την ημερομηνία 
έγκρισης της παροχής του, αφού έχει ολοκληρωθεί η 
σχετική διαδικασία κατάθεσης και ελέγχου όλων των 
απαραιτήτων δικαιολογητικών, ως αυτά ζητηθούν από 
το Διοικητικό Συμβούλιο του Ταμείου, λαμβάνοντας υπό¬ 
ψη την υποπαρ. (ί) ανωτέρω. 

Μ. Το Ταμείο δεν καταβάλλει μηνιαίες συντάξεις/με- 
ρίσματα μικρότερες από 10€. Σε μία τέτοια περίπτωση 
καταβάλλεται στον δικαιούχο το αναλογιστικά ισοδύ¬ 
ναμο ποσό, λαμβάνοντας υπόψη τα αναφερόμενα στο 
παρόν άρθρο. 

Β. Σε περίπτωση μη ενεργοποίησης του πόρου του 
άρθρου 60 παρ. (δ) του παρόντος, οι μηνιαίες καταβολές 
αρχίζουν να καταβάλλονται τον πρώτο μήνα μετά το 
τέλος του πέμπτου έτους από την 2.2.2012, ημέρα δη¬ 
μοσίευσης στο ΦΕΚ 115/ 2-2-2012 τεύχος Β των πρώτων 
τροποποιήσεων του καταστατικού του Ταμείου, κατά τα 
αναφερόμενα στιςυποπ. (ί) και (Μ) της παρ. (7) ανωτέρω. 
Αν το ετήσιο μέρισμα είναι μικρότερο από 50 Ευρώ απο¬ 
δίδεται εφάπαξ ανά τριετία. 

8. - Οι παλαιοί δικαιούχοι παροχών δικαιούνται συντα- 
ξιοδοτικό μέρισμα μόνο στην περίπτωση που ενεργο¬ 
ποιηθεί ο πόρος του άρθρου 60 παρ. (δ) του παρόντος. 
Το συνταξιοδοτικό μέρισμα θα λαμβάνει υπόψη τα έτη 
παραμονής τους στη σύνταξη (από οργανισμό κύριας 
κοινωνικής ασφάλισης).Το συνταξιοδοτικό μέρισμα είναι 
ίσο με σαράντα τοις εκατό (40%) του εκάστοτε υπολογι¬ 
σμένου συνταξιοδοτικού μερίσματος. 

9. - Για τους νέους δικαιούχους παροχών ισχύουν τα 
αναφερόμενα στο παρόν άρθρο στις παρ. 1 έως και 7 

ΚΕΦΑΛΑΙΟ ΕΝΑΤΟ 

ΙΔΙΑ ΚΕΦΑΛΑΙΑ - ΚΑΝΟΝΕΣ ΕΠΕΝΔΥΣΕΩΝ - 
ΛΟΓΙΣΤΙΚΗ ΟΡΓΑΝΩΣΗ 
ΑΡΘΡΟ 67 
Ίδια Κεφάλαια 

α. Το Ταμείο δημιουργεί ίδια κεφάλαια ανά κλάδο 
ασφάλισης για την κάλυψη των εξόδων λειτουργίας του. 
β.Τα κεφάλαια αυτά σχηματίζονται: 
βΐ. Για τον Κλάδο Εφάπαξ: Από το προβλεπόμενο στο 
άρθρο 26 παρ.3 του παρόντος καταστατικού ποσοστό 
επί της μηνιαίας εισφοράς του Κλάδου εφάπαξ κάθε μέ¬ 
λους, όπως αυτό εκάστοτε αναπροσαρμόζεται. 

β2. Για τον Κλάδο Πρόνοιας: Από το προβλεπόμενο στο 
άρθρο 32 παρ.γ του παρόντος καταστατικού ποσοστό 
επί της μηνιαίας εισφοράς του Κλάδου Πρόνοιας κάθε 
μέλους, όπως αυτό εκάστοτε αναπροσαρμόζεται. 

β3. Για τον κλάδο Υγείας: Από το προβλεπόμενο στο 
άρθρο 42 παρ.δ του παρόντος καταστατικού ποσοστό 
επί της μηνιαίας εισφοράς του Κλάδου Υγείας κάθε μέ¬ 
λους, όπως αυτό εκάστοτε αναπροσαρμόζεται. 

β4. Για τον Κλάδο Αλληλεγγύης: Από το προβλεπόμενο 
στο άρθρο 51 παρ.γ του παρόντος καταστατικού ποσο¬ 
στό επί της μηνιαίας εισφοράςτου Κλάδου Αλληλεγγύης 
κάθε μέλους όπως αυτό εκάστοτε αναπροσαρμόζεται. 

β5. Για τον Κλάδο Σύνταξης: Από το προβλεπόμενο 
στο άρθρο 60 παρ.α, εδ.4 του παρόντος καταστατικού 
ποσοστό επί της μηνιαίας ατομικής τακτικής εισφοράς 
του Κλάδου Σύνταξης κάθε μέλους, όπως αυτό εκάστοτε 
αναπροσαρμόζεται. 
β6. Από τα δικαιώματα εγγραφής, και 
β7. Κάθε είδους καταβολές προς το Ταμείο 
γ. Οι δαπάνες λειτουργίας του Ταμείου καλύπτονται συ¬ 
νολικά από τα Ίδια Κεφάλαια.Τέτοιες δαπάνες είναι ιδίως: 

γΐ. Οι αμοιβές του προσωπικού του Ταμείου, που δεν 
είναι μέλη τουΤΕΑ 

γ2. Οι αμοιβές αναλογιστών, νομικών και λοιπών συμ¬ 
βούλων. 

γ3. Η δημιουργία και συντήρηση μητρώου μελών, 
γ4.Το Κόστοςενημέρωσηςτων μελών, και 
γ5. Η λογιστική οργάνωση του Ταμείου, 
δ. Το Διοικητικό Συμβούλιο του Ταμείου δύναται να 
καθορίζει το ύψος και τη διάρκεια έκτακτων ποσοστών 
επί των προβλεπομένων μηνιαίων εισφορών ανά κλάδο 
για την ενίσχυση των Ιδίων Κεφαλαίων του Ταμείου, μετά 
την σύμφωνη γνώμη της Εθνικής Αναλογιστικής Αρχής. 

ΑΡΘΡΟ 68 

Τρόπος επένδυσης των ίδιων κεφαλαίων 
Ο τρόπος επενδύσεως και η επενδυτική πολιτική ως 
προς τα ίδια κεφάλαια του άρθρου 67 του παρόντος κα¬ 
ταστατικού καθορίζονται με απόφαση του Διοικητικού 
Συμβουλίου του Ταμείου χωρίς τους περιορισμούς του 
άρθρου 7 παρ. 15 του ν. 3029/2002 (όπως αντικαταστά- 
θηκε με το άρθρο 12 του ν. 3385/2005) και όπως αυτό 
εκάστοτε ισχύει. 

ΑΡΘΡΟ 69 

Κανόνες επενδύσεων 

Οι επενδύσειςτου συνόλου των κεφαλαίωντουΤαμεί- 
ου διέπονται από τις αρχές της συνετής- συντηρητικής 
διαχείρισης, της διασποράς και της ποιότητας των επεν¬ 
δυτικών επιλογών, ώστε να επιτυγχάνεται η ασφάλεια, η 
αποδοτικότητα και η ευκολία ρευστοποίησης των περι¬ 
ουσιακών στοιχείων του Ταμείου. Ο βαθμός επικινδυνό- 
τηταςτου επενδυτικού χαρτοφυλακίου παρακολουθείται 
από το Διοικητικό Συμβούλιο και τον Αναλογιστή του 
Ταμείου και διατηρείται σε επίπεδα που αντισταθμίζουν 
την επικινδυνότητα των υποχρεώσεων. Γενικότερα το 
Ταμείο ως προς τους επενδυτικούς κανόνες θα λειτουρ¬ 
γεί με βάση τα οριζόμενα στην παρ. 15 του άρθρου 7 
του ν. 3029/2002 και τις εκάστοτε σχετικές ισχύουσες 
διατάξεις, καθώς επίσης και της υπ. αποφ. Φ.Επαγγ.ασφ./ 
οικ.16/9-4-2003 και το κοινοτικό δίκαιο όπως ενσωμα¬ 
τώνεται στην Ελληνική Νομοθεσία. 

ΑΡΘΡΟ 70 

Λογιστική Οργάνωση 

Η λογιστική οργάνωση του Ταμείου γίνεται με βάση 
την ισχύουσα εκάστοτε νομοθεσία. 

Κάθε οικονομική χρήση του Ταμείου συμπίπτει με το 
ημερολογιακό έτος. 


ΚΕΦΑΛΑΙΟ ΔΕΚΑΤΟ 
ΔΙΑΔΟΧΙΚΗ ΑΣΦΑΛΙΣΗ - ΠΡΟΣΤΑΣΙΑ 
ΔΙΚΑΙΩΜΑΤΟΣ ΣΤΙΣ ΕΦΑΠΑΞ ΠΑΡΟΧΕΣ 
ΑΡΘΡΟ 71 
Ειδική Διάταξη 

Οι αναφερόμενες στο παρόν εξαιρέσεις για τους με¬ 
τόχους των φορέων ΚΕΑ ΕΕΕΚΕ και ΚΕΑ ΕΕΕΚΕ ΑΡΩΓΗ 
ΥΓΕΙΑΣ, ισχύουν μόνο για τους ασφαλισμένους και δικαι¬ 
ούχους παροχών οι οποίοι έχουν καταθέσει στο Ταμείο, 
τα ποσά που τους αναλογούν από την επιστροφή των 
εισφορών (άρθρο 8 παρ. γ) ως μέτοχοι στους φορείς 
αυτούς την 2.2.2012, ημέρα δημοσίευσης στο ΦΕΚ 115/ 
2-2-2012 τεύχος Β των πρώτων τροποποιήσεων του 
καταστατικού του Ταμείου. Στην αντίθετη περίπτωση 
ισχύουν οι γενικές διατάξεις. Η κατάθεση εισφορών που 
αναφέρεται στο άρθ.8 παρ. γ του παρόντος, θα αποτελέ- 
σει περιθώριο φερεγγυότηταςτου αρθ.4 της υπουργική 
απόφαση Φ.επαγ.ασφ/οικ.16/17-04-2003 ΦΕΚ 462/2003. 

Ρητά συμφωνείται ότιτοΤαμείο δεν αναλαμβάνει καμ- 
μία υποχρέωση των φορέων ΚΕΑ ΕΕΕΚΕ και ΚΕΑ ΕΕΕΚΕ 
ΑΡΩΓΗ ΥΓΕΙΑΣ, ούτε αποτελεί διάδοχο τους. 

ΑΡΘΡΟ 72 

Διαδοχική Ασφάλιση 

Επί διαδοχικής ασφάλισης σε περισσότερα Ταμεία 
Επαγγελματικής Ασφάλισης της Ελλάδας ή κρατών με¬ 
λών της Ευρωπαϊκής Ένωσης, εφαρμόζονται οι διατάξεις 
του άρθρου 7 παρ. 11 του ν. 3029/2002, των κατ'εξουσι¬ 
οδότηση του ανωτέρω Νόμου Υπουργικών Αποφάσεων 
περί διαδοχικής ασφάλισης σταΤΕΑ, καθώς και των γενι¬ 
κότερων Νόμων και Κοινοτικών Οδηγιών ή Κανονισμών, 
όπως εκάστοτε ενσωματώνονται στην ελληνική έννομη 
τάξη. 

ΑΡΘΡΟ 73 

Παραγραφή, Εκχώρηση, Κατάσχεση, Παροχή 
Δανείων στους ασφαλισμένους 

Ι.-Το δικαίωμα στις παροχές όλων των κλάδων είναι 
απαράγραπτο. 

2. - Οι παροχές των κλάδων δεν εκχωρούνται και δεν 
κατάσχονται, είναι δε αυτοδικαίως άκυρη κάθε εκχώρη¬ 
ση ή κατάσχεσή της, με την επιφύλαξη των διατάξεων 
υπέρ του Δημοσίου. 

3. - Με απόφαση του ΔΣ του Ταμείου μπορεί να χορη¬ 
γούνται έντοκα δάνεια προς τους ασφαλισμένους σύμ¬ 
φωνα με τον Εσωτερικό Κανονισμό του Ταμείου. 

ΚΕΦΑΛΑΙΟ ΕΝΔΕΚΑΤΟ 
ΔΙΑΛΥΣΗ - ΕΚΚΑΘΑΡΙΣΗ 
ΑΡΘΡΟ 74 

Διάλυση του Ταμείου 

ΤοΤαμείο διαλύεται με απόφαση της Γενικής Συνέλευ¬ 
σης, η οποία λαμβάνεται κατά τη διαδικασία του άρθρου 
13 παρ. δ του παρόντος καταστατικού. 

Σε περίπτωση διάλυσης του Ταμείου, το προϊόν της 
εκκαθάρισης διανέμεται στους ασφαλισμένους κατά το 
άρθρο 8 του ν. 3029/2002. 

Η Γενική Συνέλευση μπορεί να αποφασίσει αντί της 
διανομής του προϊόντος της εκκαθάρισης, τη μεταβίβα¬ 
σή του σε άλλο Ταμείο επαγγελματικής ασφάλισης κατ' 

εφαρμογή του κοινοτικού δικαίου. Στην περίπτωση αυτή 
οι ασφαλισμένοι του Ταμείου που μειοψηφούν δικαιού¬ 
νται την απόδοση της αξίας του Ατομικού Λογαριασμού 
τους του κλάδου Εφάπαξ και Σύνταξης, κατά τα οριζό¬ 
μενα στο άρθρο 75 παρ. η του παρόντος καταστατικού. 

Οι αξιώσεις των ασφαλισμένων αυτών θεωρούνται ως 
απαιτήσεις κατά του Ταμείου, οι οποίες απογράφονται 
κατά την εκκαθάριση. 

ΑΡΘΡΟ 75 
Εκκαθάριση 

α. Με την απόφαση της Γενικής Συνέλευσης περί δι¬ 
άλυσης του Ταμείου ορίζονται και οι εκκαθαριστές. Οι 
εκκαθαριστές που ορίζει η Γενική Συνέλευση μπορούν 
να είναι δύο έωςτέσσερις, ασφαλισμένοι ή μη τουΤαμεί- 
ου. Ασκούν όλες τις αρμοδιότητες του Διοικητικού Συμ¬ 
βουλίου, όπως αυτές τυχόν περιορίζονται με απόφαση 
της Γενικής Συνέλευσης, με την οποία οι εκκαθαριστές 
υποχρεούνται να συμμορφώνονται. Η αμοιβή των εκ- 
καθαριστών ορίζεται με την απόφαση της Γενικής Συνέ¬ 
λευσης για το διορισμό τους. Εάν οι εκκαθαριστές είναι 
ασφαλισμένοι στο ΤΕΑ-ΕΕΚΕ δεν λαμβάνουν αμοιβή. 

β. Οι εκκαθαριστές που διορίζονται από τη Γενική Συ¬ 
νέλευση οφείλουν μόλις αναλάβουν τα καθή κοντά τους 
να κάνουν απογραφή της περιουσίας κάθε Κλάδου του 
Ταμείου ξεχωριστά και γενικότερα των απαιτήσεων και 
των υποχρεώσεων και να συντάξουν ισολογισμό. Εφό¬ 
σον η εκκαθάριση διαρκεί περισσότερα από ένα έτος, 
οι εκκαθαριστές οφείλουν να συντάσσουν ισολογισμό 
κάθε έτος. Την ίδια υποχρέωση έχουν οι εκκαθαριστές 
και κατά τη λήξη της εκκαθάρισης. 

γ. Η Γενική Συνέλευση διατηρεί όλατα δικαιώματατης 
κατά τη διάρκεια της εκκαθάρισης. 

δ. Ο διορισμός εκκαθαριστών συνεπάγεται αυτοδι¬ 
καίως την παύση της εξουσίας του Διοικητικού Συμβου¬ 
λίου. Όσον αφορά στους εκκαθαριστές εφαρμόζονται 
αναλόγως οι διατάξεις για το Διοικητικό Συμβούλιο. Οι 
συζητήσεις και οι αποφάσεις των εκκαθαριστών κατα¬ 
χωρίζονται περιληπτικά στο βιβλίο πρακτικών του Διοι¬ 
κητικού Συμβουλίου. 

ε. Οι εκκαθαριστές οφείλουν να περατώσουν, χωρίς 
καθυστέρηση, τις εκκρεμείς υποθέσεις του Ταμείου, 
να μετατρέψουν σε χρήμα την περιουσία του Ταμείου 
(ασφαλιστικές τοποθετήσεις όλων των Κλάδων και ίδια 
κεφάλαια), να εξοφλήσουν τα χρέη του και να εισπρά- 
ξουν τις απαιτήσεις του. Μπορούν δε να ενεργήσουν 
και νέες πράξεις, εφόσον με αυτές εξυπηρετούνται η 
εκκαθάριση και το συμφέρον του Ταμείου. 

στ. Οι ετήσιες οικονομικές καταστάσεις καθώς και 
οι οικονομικές καταστάσεις πέρατος της εκκαθάρισης 
εγκρίνονται από τη Γενική Συνέλευση. Κατ'έτος τα απο¬ 
τελέσματα της εκκαθάρισης υποβάλλονται στη Γενική 
Συνέλευση των μελών, με έκθεση για τις αιτίες που πα¬ 
ρεμπόδισαν το τέλος της εκκαθάρισης. 

ζ. Σε περίπτωση που οι εκκαθαριστές προβαίνουν σε 
εκποίηση ακινήτων του Ταμείου, η τιμή πώλησης δεν 
μπορεί να είναι κατώτερη της αντικειμενικής αξίας του 
ακινήτου κατά το χρόνο πώλησης προσαυξημένης κατά 
20%. Για ακίνητα για τα οποία δεν ισχύουν αντικειμενι¬ 
κές αξίες, η αξία τους υπολογίζεται με βάση την αξία 
κτήσης τους και τις αρχές εκτίμησης που ισχύουν στη 


χώρα όπου βρίσκεται το ακίνητο. Η ρευστοποίηση των 
Ατομικών Λογαριασμών των ασφαλισμένων του κλάδου 
Εφάπαξ, ήτοι της ασφαλιστικής τοποθέτησης, γίνεται με 
την καθαρή τιμή της ημέρας της ρευστοποίησης. Κάθε 
ποσό που προέρχεται από οποιαδήποτε ρευστοποίηση 
κατατίθεται εντόκως σε ασφαλή τράπεζα. 

η. Η ρευστοποιηθείσα περιουσία του Ταμείου δια- 
κρίνεται σε περιουσία που προέρχεται αθροιστικά από 
τους κλάδους Εφάπαξ, Πρόνοιας, Υγείας και Αλληλεγ¬ 
γύης καθώς και τα ίδια κεφάλαια (καλούμενη εφεξής 
«ρευστοποιηθείσα περιουσία λοιπών κλάδων»), και σε 
περιουσία που προέρχεται από τον κλάδο Σύνταξης (κα¬ 
λούμενη εφεξής «ρευστοποιηθείσα περιουσία κλάδου 
Σύνταξης»). 

Από την ρευστοποιηθείσα περιουσία των λοιπών 
κλάδων του Ταμείου (ασφαλιστική τοποθέτηση και ίδια 
κεφάλαια), μετά την αφαίρεση των εξόδων της εκκαθά¬ 
ρισης και των αμοιβών των εκκαθαριστών, ικανοποιού¬ 
νται προνομιακά και κατά προτεραιότητα έναντι κάθε 
άλλου γενικού ή ειδικού προνομίου οι ασφαλισμένοι για 
τις απαιτήσεις τους σε εφάπαξ παροχή του κλάδου Εφά¬ 
παξ, και οι απασχολούμενοι με σχέση εξαρτημένης εργα¬ 
σίας στο Ταμείο για τις απαιτήσεις που απορρέουν από 
τη σχέση αυτή, με εξαίρεση όσους ασκούν τη διοίκηση 
και διαχείριση του Ταμείου. Το ύψος των αξιώσεων των 
ασφαλισμένων από τον Κλάδο Εφάπαξ του Ταμείου κα¬ 
θορίζεται από την αξία των Ατομικών Συνταξιοδοτικών 
Λογαριασμών τους κατά τα οριζόμενα στο άρθρο 30 του 
παρόντος καταστατικού, ανεξάρτητα απάτην πλήρωση 
των προϋποθέσεων του άρθρου 29 του παρόντος κα¬ 
ταστατικού. Το ύψος των αξιώσεων των ασφαλισμένων 
από τον Κλάδο Πρόνοιας, Υγείας, και Αλληλεγγύης του 
Ταμείου καθορίζεται από αναλογιστική μελέτη ως αυτή 
αποφασιστεί από τη Γενική Συνέλευση. Εάν η περιου¬ 
σία των κλάδων Πρόνοιας, Υγείας και Αλληλεγγύης δεν 
επαρκεί για την ικανοποίηση των αξιώσεων των ασφα¬ 
λισμένων, αυτές ικανοποιούνται συμμέτρως. 

Στη ρευστοποιηθείσα περιουσία του κλάδου σύνταξης 
του ταμείου έχουν δικαίωμα οι άμεσα ασφαλισμένοι και 
οι δικαιούχοι παροχών. Η διανομή της περιουσίας γίνεται 
με βάση την αναλογία που προκύπτει από τα δεδουλευ¬ 
μένα δικαιώματα ανά άμεσο ασφαλισμένο και δικαιούχο 
παροχών, και τα συνολικά δεδουλευμένα δικαιώματα 
έναντι των ασφαλισμένων Συνυπολογίζονται στη δια¬ 
νομή οι παροχές που έχουν ήδη εισπράξει οι δικαιούχοι 
παροχών από τον κλάδο σύνταξης. 

θ. Εάν η Γενική Συνέλευση αποφασίσει τη λήξη της εκ¬ 
καθάρισης μετη μεταβίβαση της περιουσίαςτουΤαμείου 
σε άλλο ταμείο επαγγελματικής ασφάλισης, η περάτωση 
της εκκαθάρισης με μεταβίβαση γίνεται βάσει των όσων 
ορίζονται στη σχετική συμφωνία που συνάπτεται μεταξύ 
των ταμείων. 

ι. Το στάδιο της εκκαθάρισης δεν μπορεί να υπερβεί 
την τριετία. 

Το Καταστατικό αυτό αποτελείται από 75 άρθρα, ανε- 
γνώσθη, συζητήθηκε και εγκρίθηκε κατ' άρθρο και στο 
σύνολό του από τα ιδρυτικά μέλη του Ταμείου κατά τη 
συνεδρίασή τους στην Αθήνα, την 29/01/2008 και θα 
ισχύει από τη δημοσίευσή του στην Εφημερίδα της Κυ- 
βερνήσεως, τεύχος δεύτερο (τ.Β'). 

ΠΑΡΑΡΤΗΜΑ I 

Σε σχέση με τα προβλεπόμενα στο άρθρο 15: 

α. Αρχαιρεσίες διενεργούνται προς ανάδειξη του Διοι¬ 
κητικού Συμβουλίου και της Εξελεγκτικής Επιτροπής ανά 
τετραετία. Επίσης διενεργούνται αρχαιρεσίες οποτεδή¬ 
ποτε σε περίπτωση άρσης της εμπιστοσύνης της Γενικής 
Συνέλευσης προς το Διοικητικό Συμβούλιο. 

Οι αρχαιρεσίες διεξάγονται με μυστική ψηφοφορία 
από Εφορευτική Επιτροπή, η οποία εκλέγεται από Γ.Σ. 
και ασκεί τα καθήκοντά της σύμφωνα με όσα ορίζονται 
στον Εσωτερικό Κανονισμό Λειτουργίας. 

Μπορεί να ορίζεται στις εκλογές με απόφαση του ΔΣ 
που λαμβάνεται με αυξημένη πλειοψηφία δικηγόρος για 
να εποπτεύει τις εκλογές. 

β. Η εφορευτική επιτροπή είναι υποχρεωμένη να συ- 
ντάξει πρακτικό για τις εκλογές το οποίο καταχωρείται 
στο Βιβλίο Πρακτικών των Γενικών Συνελεύσεων και το 
βιβλίο αυτό παραδίδεται μέσα σε πέντε (5) ημέρες από 
το τέλος των εκλογών στο Διοικητικό Συμβούλιο, με 
πρωτόκολλο παράδοσης και παραλαβής. Τα έξοδα των 
εκλογών κανονίζονται από το Διοικητικό Συμβούλιο με 
τον πιο συμφέροντα τρόπο για το Ταμείο. 

γ. Στην Εφορευτική Επιτροπή δεν μπορούν να συμμε¬ 
τέχουν πρόσωπα που είναι υποψήφιοι. 

δ. Οι ασφαλισμένοι του Ταμείου που επιθυμούν να θέ¬ 
σουν υποψηφιότητα για μέλη του Διοικητικού Συμβουλί¬ 
ου υποβάλλουν σχετική αίτηση προς το Διοικητικό Συμ¬ 
βούλιο τουΤαμείου τουλάχιστον δεκαπέντε (15) ημέρες 
πριν την ημερομηνία που έχει οριστεί για τη διεξαγωγή 
των αρχαιρεσιών. 

ε. Κώλυμα εκλογής ως μέλους του Διοικητικού Συμ¬ 
βουλίου συντρέχει στο πρόσωπο όσων: 

εΐ. Ασκούν ασυμβίβαστες με την ιδιότητα του μέλους 
Διοικητικού Συμβουλίου δραστηριότητες, όπως ορίζο¬ 
νται σε επόμενο κεφάλαιο. 

ε2. Είναι ανίκανοι να αναλάβουν ή να διατηρήσουν 
δημόσιο λειτούργημα. 

ε3. Δεν έχουν ελευθερία διαχείρισης της περιουσίας 
τους 

ε4. Παραπέμφθηκαν με οριστικό βούλευμα για κα¬ 
κούργημα, για κλοπή, υπεξαίρεση (κοινή και στην υπη¬ 
ρεσία), απάτη, εκβίαση, πλαστογραφία, απιστία, δωρο¬ 
δοκία, καταπίεση, απιστία στην υπηρεσία, παράβαση 
καθήκοντος, εγκλήματα κατά των ηθών και συκοφαντική 
δυσφήμιση. 

στ. Το Διοικητικό Συμβούλιο εντός επτά (7) το πολύ 
ημερών από τη λήξη της προθεσμίας υποβολής υποψη¬ 
φιοτήτων συντάσσει, βάσει των αιτήσεων που υποβλή¬ 
θηκαν, πίνακα υποψηφίων για το Διοικητικό Συμβούλιο 
κατ'απόλυτη αλφαβητική σειρά. Το ψηφοδέλτιο αυτό 
αναρτάται στα γραφεία τουΤαμείου, με μέριμνα του Δι¬ 
οικητικού Συμβουλίου. 

ζ. Η διαδικασία της ψηφοφορίας, ορίζεται στον Εσω¬ 
τερικό Κανονισμό Λειτουργίας 

ΠΑΡΑΡΤΗΜΑ II 

ΠΙΝΑΚΑΣ ΚΑΤΑΤΑΞΗΣ ΧΕΙΡΟΥΡΓΙΚΩΝ 

ΕΠΕΜΒΑΣΕΩΝ ΚΛΑΔΟΥ ΥΓΕΙΑΣ 

Ο σχετικός πίνακας κατάταξης των χειρουργικών επεμ¬ 
βάσεων επισυνάπτεται δεόντως στην ιδρυτική αναλογι- 


στική μελέτη του Ταμείου, η οποία συνοδεύει το παρόν 
και αποτελεί αναπόσπαστο κομμάτι του. Μεταγενέστερα, 
ο πίνακας αυτός επικαιροποιείται στον εσωτερικό κανο¬ 
νισμό τουΤαμείου. 

ΠΑΡΑΡΤΗΜΑ III 


Σε σχέση με τα προβλεπόμενα στο άρθρο 66 παρ.4: 
ΠΙΝΑΚΑΣ ΠΟΥ ΕΦΑΡΜΟΖΕΤΑΙ ΓΙΑ ΤΗ ΣΥΝΤΑΞΗ ΜΕ 
ΒΑΣΗ ΤΟΝ ΠΟΡΟ ΚΑΤΑ ΤΟ ΆΡΘΡΟ 66 ΠΑΡ. 4 


Συμπληρωμένα έτη στον 
κλάδο σύνταξης του ΤΕΑ 
κατά τη στιγμή της συντα- 
ξιοδότησης 

Το καταστατικό αυτό αποτελείται από 75 άρθρα, ανε- 
γνώσθη, συζητήθηκε και εγκρίθηκε κατ'άρθρο και στο 
σύνολο του από τα ιδρυτικά μέλη του Ταμείου κατά τη 
συνεδρίαση τους και θα ισχύει από τη δημοσίευσή του 
στην Εφημερίδα της Κυβερνήσεως, τεύχος δεύτερο (τ.Β'). 

Υπέμνησα στους εμφανισθέντες τις διατάξεις του 
ν. 3029/2002 περί «Μεταρρύθμισης Συστήματος Κοι¬ 
νωνικής Ασφάλισης». 

Σε βεβαίωση των παραπάνω συντάχθηκε το παρόν σε 
εξήντα τρία (63) φύλλα και αφού διαβάστηκε καθαρά 
και μεγαλόφωνα στην εμφανισθείσα και βεβαιώθηκε 
υπογράφεται από αυτήν και από εμένα νόμιμα. 

Επικολλήθηκε τέλος μεγαρόσημου 1,00 € για το πρω¬ 
τότυπο και 4,00 € για δύο (2) αντίγραφα. Για δικαιώμα¬ 
τα του παρόντος καθώς και για δικαιώματα έκδοσης 
αντιγράφων εισπράχτηκαν 1.351,64 €. Επί των εισπρα- 
χθέντων δικαιωμάτων (1.086,00 €) εισπράχθηκε Φ.Π.Α 
260,64 €. Παρακράτηση 20%. 

Η ΕΜΦΑΝΙΣΘΕΙΣΑ Η ΣΥΜΒΟΛΑΙΟΓΡΑΦΟΣ 

Β. ΜΠΕΤΧΑΒΑ ΚΛΕΟΠΑΤΡΑ-ΜΑΡΙΑ 
ΠΑΠΑΡΡΗΓΟΠΟΥΛΟΥ 

Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή και το επισυναπτόμενο καταστατικό 
να δημοσιευθούν στην Εφημερίδα της Κυβερνήσεως. 

Αθήνα, 27 Σεπτεμβρίου 2017 

Ο Υφυπουργός 

ΑΝΑΣΤΑΣΙΟΣ ΠΕΤΡΟΠΟΥΛΟΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)ΐτ>35ί6ΐ·.0ΐ(4>6ί.αΓ 























